Florentina Scârneci ÎNDRUMAR DE CERCETARE CALITATIVĂ ÎN ŞTIINŢELE SOCIO-UMANE Editura Universităţii Transilvania Braşov 2006 2 3 CUPRINS Cuvânt înainte 5 I INTRODUCERE 7 I 1 De ce avem nevoie de cercetarea ştiinţifică? 7 I 2 Este cercetarea calitativă o cercetare ştiinţifică? 9 I 3 Perspectivă generală asupra metodologiilor de cercetare 14 I 4 Metode, tehnici şi instrumente de cercetare 18 I 5 Combinarea cantitativului cu calitativul 24 II CERCETAREA CALITATIVĂ - ASPECTE GENERALE 27 II 1 Caracteristici ale cercetării calitative 27 II 2 Abordări teoretice specifice cercetării calitative 29 II 3 Tipuri de cercetări calitative 34 III REALIZAREA CERCETĂRII CALITATIVE 41 III 1 Identificarea problemei 41 III 2 Culegerea datelor 48 III 2 1 Metode de culegere a datelor: observaţia, interviul, culegerea documentelor sociale 49 III 2 2 Alegerea şi combinarea metodelor de culegere a datelor 66 III 2 3 Crearea textelor de teren 72 III 3 Analiza datelor 74 III 3 1 Codarea materialului: codarea teoretică, codarea 4 tematică, analiza globală 76 III 3 2 Analiza secvenţială: analiza conversaţiei, analiza discursului, analiza narativă 92 III 3 3 Prezentarea vizuală a datelor 99 III 4 Eşantionarea 103 III 4 1 Eşantionarea teoretică 103 III 4 2 Saturaţia teoretică 106 III 5 Interpretarea datelor 108 III 5 1 Grounded Theory 111 III 5 2 Story Telling 120 IV ÎN LOC DE CONCLUZII 129 V REFERINŢE BIBLIOGRAFICE 131 Anexa I 135 Anexa II 136 Anexa III 137 Anexa IV 138 5 Cuvânt înainte Scopul acestei cărţi este să indice studenţilor paşii de urmat în momentul în care realizează prima lor cercetare calitativă Voi face scurte prezentări teoretice, în care voi arăta, în rezumat, ce susţine literatura de specialitate cu privire la fiecare etapă şi element al cercetării calitative Nu voi insista foarte mult asupra aspectelor teoretice ci voi face trimiteri către autorii care au tratat sistematic subiectele în cauză Rezumatul teoretic va fi urmat de exemple prezentate la cursul de Organizarea şi metodologia cercetării în ştiinţele sociale (curs ce figura în planul de învăţământ, în anul II de studii, la specializarea Asistenţă Socială din cadrul Facultăţii de Drept şi Sociologie din Universitatea Transilvania Braşov), de exemple discutate la seminarul acestui curs şi de exemple preluate din proiectele de cercetare ale studenţilor care au urmat cursul amintit Am preferat să exemplific prin încercări ale începătorilor În ideea că exemplele din cărţile de specialitate descurajează studenţii Par complicate, îndepărtate de preocupările lor, perfecte; ele te fac să spui (ca începător) „eu n-aş putea niciodată să fac aşa ceva” Aşadar, chiar dacă exemplele prezentate în această carte sunt perfectibile, eu cred în valoarea lor didactică şi mobilizatoare Exemplele vor fi dublate de exerciţii inventate pentru a uşura înţelegerea şi aplicarea fiecărui nou element introdus Dat fiind că această lucrare este rezultatul muncii cu studenţii specializării Asistenţă Socială, cele mai multe exemple sunt din sfera de interes a acestei zone de cercetare Aceasta nu înseamnă că studenţii specializării Sociologie, de exemplu, nu se vor putea folosi de acest îndrumar în realizarea cercetărilor calitative specifice domeniului lor de interes Mă adresez, aşadar, studenţilor şi, de aceea, limbajul este simplu şi clar; îmi permit, chiar, să-i încurajez şi să-i stimulez acolo unde ştiu că ei 6 simt această nevoie Folosesc, de asemenea, în adresare, persoana a II-a singular pentru a nu devia nici o clipă de la scopul propus şi pentru a-i apropia mai mult pe studenţi de material şi de cercetarea calitativă reală, din teren Există o mare problemă cu care m-am confruntat în structurarea acestei cărţi O amintesc pentru că e posibil să fie resimţită şi de cititor Împărţirea pe etape a cercetării calitative, desfacerea ei artificială în componente ce urmează unele după altele este dificilă pentru că în realizarea cercetării calitative „etapele” se întrepătrund (uneori de realizează simultan, se confundă, se devansează etc ) Am urmat firul logic - adunare, analiză şi interpretare a datelor - însă, în interiorul lor, am forţat, adesea, succesiuni de etape (chiar dacă ele se realizează în realitate concomitent) Cartea se doreşte, aşadar, a fi un instrument eficient de punere în practică a unei cercetări calitative Este, pur şi simplu, un îndrumar 7 I INTRODUCERE În acest capitol voi arăta de ce avem nevoie de cercetarea ştiinţifică în general şi care este locul cercetării calitative în cadrul formelor de producere a cunoaşterii Voi oferi, apoi, o perspectivă generală, comparativă a metodologiilor cantitativă şi calitativă de cercetare şi în final voi defini şi inventaria metodele, tehnicile şi instrumentele de cercetare în ştiinţele socio-umane I 1 De ce avem nevoie de cercetarea ştiinţifică? În acest paragraf îţi voi arăta de ce trebuie să înveţi să faci cercetare ştiinţifică (câtă nevoie ai de ea şi ce poţi să faci cu ea) Cărţile de specialitate spun că funcţia cercetării ştiinţifice este producerea de cunoaştere Dar, de ce avem nevoie să producem cunoaştere? Ca să înţelegi mai bine „la ce ne trebuie”, hai să ne imaginăm o situaţie Ieşi cu copilul tău sau al altcuiva în parc Marea ta preocupare este să-l protejezi Ai câteva probleme: cum să faci să nu se lovească, să nu-l muşte un câine etc Însă, n-ai nevoie de cine ştie ce cunoştinţe pentru a rezolva aceste probleme Ştii la ce distanţă de leagăn ar trebui să stea copilul pentru a nu-l lovi, ştii că nu e sănătos să mănânce de pe jos ş a m d În marea majoritate a situaţiilor problematice de zi cu zi, cunoaşterea comună ne oferă soluţii, răspunsuri satisfăcătoare Există şi situaţii în care cunoaşterea comună nu este suficientă pentru a da un răspuns la întrebările tale (există, de asemenea, şi o mulţime de limite şi erori ale cunoaşterii comune - asupra cărora nu mai insist, prezentate în cărţile de specialitate - vezi, de exemplu, Rotariu şi Iluţ, 1997, pag 12) Uite o astfel de situaţie: ai câştigat o sumă importantă de bani Pentru că nu eşti deloc familiar cu o astfel de experienţă, nu prea ştii care ar fi cea mai bună soluţie: cheltuirea (pe ce?), investirea (în ce?) 8 sau depozitarea (unde?) banilor Va trebui să cauţi un răspuns (vorbeşti cu specialişti, te sfătuieşti cu consilieri financiari, te documentezi singur despre condiţiile de depozitare a banilor la diferite bănci etc ) Vreau să spun că ne găsim de multe ori în situaţia de a nu avea un răspuns satisfăcător (sigur, avantajos) la problemele noastre Însă răspunsul căutat există undeva şi poate fi găsit (în cărţi, la specialişti) Să ne întoarcem la situaţia imaginată mai sus În parcul plin de copii şi părinţi tu ai autorizaţie să vinzi floricele sau vată de zahăr Grija ta majoră este cum să faci să vinzi mai mult Te ghidezi după intuiţie sau întrebi nişte specialişti care-ţi vorbesc de amplasarea chioşcului, de preţ şi calitatea produselor vândute Dar tu trebuie să ştii: cine decide cumpărarea produsului tău? Că dacă decide copilul va trebui să ştii cum să faci să-l atragi Deci va trebui să ştii ce-şi doresc, la ce tip de discurs sunt sensibili, cum să arate chioşcul pentru a atrage atenţia (poate ai nevoie de multe baloane colorate, de ghicitori ataşate produsului - putem doar bănui) etc Dacă părinţii sunt cei care decid cumpărarea produsului va trebui să ştii cam aceleaşi lucruri (poate să insişti pe igienă, pe calitatea produsului - iar nu ştim) E posibil ca experienţa să-ţi fi dat ţie ca vânzător intuiţii de felul – „doamnele elegante şi simandicoase nu vor cumpăra niciodată produsul meu, nu insist!”; „bătrânele în schimb cedează mereu rugăminţilor nepoţilor, pe nepoţi trebuie să-i conving” Vânzătorul nu va face, probabil, niciodată o cercetare ştiinţifică pentru a afla răspuns la întrebările ce-l frământă (pentru că nu are bani, pentru un singur chioşc nu merită etc ) Dar la astfel de nedumeriri răspunde o cercetare ştiinţifică Sunt întrebări la care nu putem răspunde altfel decât bănuind şi nu putem fi siguri pe răspunsul astfel obţinut, iar simpla bănuială nu numai că e foarte posibil să nu ne rezolve problema, dar ne poate chiar crea altele E normal să ai senzaţia că bănuiala ta e adevăratul răspuns la problemă Uneori chiar aşa şi este Pentru a fi în stare să accepţi nevoia de cercetare ştiinţifică va trebui, însă, să te debarasezi de o astfel de atitudine, să recunoşti că răspunsul tău e o bănuială şi să recunoşti limitele unei astfel de soluţii Ca să te conving îţi dau un exemplu: 9 Asistenţii sociali au descoperit o mare problemă: numărul mare de copii pe care îl au romii Fiind foarte mulţi într-o familie, posibilităţile lor de a deveni „membri ideali ai societăţii” sunt limitate Aşadar, asistenţii sociali se gândesc la o soluţie Şi nu le este foarte greu să găsească una: „hai să dăm femeilor din comunitatea romă anticoncepţionale gratuite” Zis şi făcut doar că, nu numai că anticoncepţionalele nu au fost înghiţite de femeile cu pricina, ci ele au devenit obiectul unui profitabil comerţ Acest lucru se întâmplă dacă nu iei în serios întrebările la care nu există un răspuns ci doar o bănuială Normală ar fi fost recunoaşterea faptului că această problemă ar trebui cercetată, că ar trebui să ştim câte ceva despre romi: de ce fac aşa de mulţi copii, ce părere au despre mijloacele de contracepţie etc Abia după ce am fi aflat lucrurile acestea am fi putut propune o soluţie potrivită problemei Există deci, întrebări, probleme care nu pot fi rezolvate (corect, adecvat) cu ajutorul cunoştinţelor pe care le deţinem Ele necesită răspunsuri sigure, pe care să ne putem baza în propunerea unor soluţii Avem nevoie, deci, să producem astfel de cunoştinţe Şi pentru aceasta există cercetarea ştiinţifică Ea este procedura ce te conduce spre aflarea acestor răspunsuri În concluzie, dacă nu înveţi să faci cercetare ştiinţifică şi ai nevoie de răspunsuri la întrebări, de rezolvări la probleme sau de propuneri de soluţii, s-ar putea să oferi toate acestea „după ureche” Şi nu ştiu pentru cât timp vei fi chemat şi plătit ca să aplici sistemul „încercare / eroare” I 2 Este cercetarea calitativă o cercetare ştiinţifică? Până aici nu ar fi nimic complicat Ai înţeles rolul cercetării ştiinţifice şi îţi propui să-l înveţi Lucrurile se complică pentru că există două metodologii distincte de cercetare (cantitativă şi calitativă) Ele sunt atât de diferite încât au reuşit să-i învrăjbească pe cercetători Adepţii uneia îi acuză pe ceilalţi că ceea ce fac nu este cercetare, că rezultatele obţinute nu sunt ştiinţifice; adepţii celeilalte îi acuză pe primii că cercetările lor nu satisfac nici ele criteriile de ştiinţificitate etc 10 Cred că cel mai onest ar fi să înveţi ce este şi cum se face fiecare dintre ele Şi să decizi tu dacă una e mai „ştiinţifică” decât alta şi dacă vei folosi una sau alta (sau pe amândouă) atunci când ai de rezolvat probleme În acest paragraf, voi încerca să expun părerea mea în legătură cu acest subiect (îţi voi arăta în ce măsură cred eu că cercetarea calitativă este una ştiinţifică) Dacă îţi vine greu să înţelegi despre ce e vorba ar fi bine să revii la acest paragraf după ce ai parcurs întreaga carte şi ştii mai bine ce este şi cum se face cercetarea calitativă (n-ar fi rău se afli câte ceva şi despre cercetarea cantitativă – îţi dau şi eu câteva repere în paragraful I 3) Că există întrebări la care nu avem un răspuns sigur, cert este adevărat Că nu putem rezolva adecvat unele probleme fără a avea aceste răspunsuri, iar este adevărat Rămâne să vedem dacă metodologia calitativă de cercetare satisface exigenţele necesare producerii unor astfel de răspunsuri Criteriile de evaluare a cercetării în ştiinţele socio-umane au fost multă vreme criteriile pozitivismului Fiind mai noi, „ştiinţe” socioumane au fost „obligate”, pentru a fi recunoscute, să adopte criteriile ştiinţificităţii vehiculate până atunci în evaluarea ştiinţelor naturii Ele căutau, aşadar, cunoaşterea „pozitivă” bazată pe observaţie sistematică şi experiment Erau nevoite să descrie şi să explice obiectiv, prin rezultate măsurabile, fenomenele legate de indivizi şi societate Aceste pretenţii au fost urmărite cu asiduitate mulţi ani şi de către mulţi cercetători Iar aceste criterii sunt în continuare valabile pentru evaluarea cercetărilor cantitative în ştiinţele socio-umane Credinţa mea este că, deşi încercările au fost extraordinare şi preocuparea sinceră, ştiinţele socio-umane n-au reuşit niciodată să atingă standardele pozitivismului Criteriile de validitate şi fidelitate mult vehiculate sunt greu de atins (de exemplu, validitatea de construct – ce criterii aplici pentru a judeca dacă indicatorii aleşi sunt reprezentativi pentru descrierea sau explicarea fenomenului? Sau validitatea de criteriu – de unde ştii dacă teoriile alese pentru definirea operaţională a termenilor 11 sunt cele mai potrivite?) Vreau să spun că multe decizii (în cercetarea cantitativă) se iau pe criterii subiective (deşi acest lucru nu este recunoscut şi chiar dacă acest lucru contrazice dezideratul obiectivităţii desăvârşite a pozitivismului) Scopul cărţii de faţă nu este criticarea cantitativismului, de aceea nu mai insist asupra subiectului Şi repet, eforturile realizate de ştiinţele socio-umane în căutarea ştiinţificităţii sunt lăudabile, sunt admirabile, dar demne de o cauză mai bună După părerea mea, ştiinţele umane au căutat mult prea multă vreme să devină ceea ce nu pot deveni niciodată Iar rezultatele extraordinare la care au ajuns (cum sunt scalele de măsurare, eşantionările probabilistice, reprezentativitatea statistică, mulţimea testelor statistice de semnificaţie etc ) nu trebuie minimizate sau abandonate Însă o încăpăţânare în atingerea standardelor pozitivismului şi neluarea în considerare a caracterului specific şi distinct al ştiinţelor socio-umane nu pot fi decât păguboase pentru acestea Ca să înţelegi mai bine ce vreau să spun o să fac apel la o figură de stil Stând într-un tufiş şi pândind apariţia vreunei căprioare, bărbatul alătură nişte cuvinte, le forţează să se potrivească şi să sune interesant Compune o poezie Aşa-i rămâne numele Alţi bărbaţi în momente de plictiseală şi inspiraţie fac acelaşi lucru Ajung mari poeţi Ei sunt poeţii Le-au inventat şi construit după mintea, structura şi posibilităţile lor Femeile, în loc să aştepte liniştite inspiraţia care le-ar fi condus la compunerea unei „minunăţii” noi, pliate pe mintea, structura şi posibilităţile lor, s-au străduit neobosit să facă „poezii” Oricât ar fi de harnice sau inspirate, ele nu vor fi niciodată bărbaţi şi nu vor putea compune „poezii” Asta nu numai că le califică drept „neputincioase” pentru că nu pot crea ceva asemănător, dar ele sunt şi „vinovate” pentru faptul că au văduvit omenirea de delectarea cu „minunăţiile” neinventate Ştiinţele naturii sunt bărbaţii, ştiinţele socio-umane sunt femeile Poezia este pozitivismul, iar minunăţia stă să fie descoperită Începând cu anii ’60, post-modernismul a început să scuture ştiinţele socio-umane de grelele „moşteniri” Teoriile şi-au schimbat caracterul şi a apărut o nouă metodologie a cercetării, cea calitativă Deşi 12 prinde tot mai mult contur şi are tot mai mulţi adepţi, deşi a fost recunoscută şi a generat numeroase dezbateri (este în continuare respinsă pe motiv că nu este „ştiinţifică”), abordarea calitativă mai are mult de lucru până când va convinge Ceva este însă sigur: ţine cont de faptul că obiectul cercetării ştiinţelor socio-umane diferă esenţial de obiectul cercetării ştiinţelor naturii Este vorba, deci, de o cunoaştere a altceva şi cu alte mijloace; de aceea evaluarea acestei cunoaşteri nu se poate face decât după alte criterii Propunerea unei noi metodologii de cercetare în ştiinţele socioumane aduce în discuţie un nou principiu – al pluralităţii metodologiei ştiinţifice şi presupune independenţa ştiinţelor socio-umane de cele ale naturii Ceea ce vreau să susţin este următorul lucru: dacă cercetarea calitativă este evaluată după criteriile pozitivismului, atunci ea şi rezultatele ei nu pot fi „ştiinţifice” Însă o evaluare după astfel de criterii nu poate fi făcută; ea nu este adecvată Cercetare calitativă propune un alt tip de cunoaştere (de o altă natură) Una este să-ţi propui descoperirea unor legi, generalizarea unor rezultate (cunoaştere evaluată după criteriile „convenţionale”) şi alta este să-ţi propui descoperirea informaţiilor de profunzime, înţelegerea (cunoaştere evaluată după criteriile „naturaliste”) Nu se poate afirma că ceea ce obţii din aplicarea unui focus-grup, de exemplu, nu este cunoaştere Astfel de descoperiri sunt extrem de utile pentru cunoaşterea naturii umane şi nu se pot obţine prin metodologia cantitativă Dar, de asemenea, rezultatele astfel obţinute nu se pot supune unor evaluări „pozitive” De exemplu, criteriul fidelităţii aplicat la cercetarea calitativă ar contrazice un principiu de bază al ei: „noţiunile pozitiviste legate de fidelitate presupun existenţa unui univers fundamental în care cercetarea ar putea fi logic repetată Această ipoteză a lumii sociale imobile contrastează puternic cu ipoteza calitativă / interpretativă conform căreia lumea socială este într-o continuă schimbare; iar prin aceasta, ideea de 13 repetare devine ea însăşi problematică” (Marshall şi Rossman apud Silverman, 2004, pag 248) Cu toate acestea, subjugaţi de „rămăşiţele” pozitiviste, autorii calitativişti au încercat aplicarea criteriului fidelităţii „unde se putea”, adică la „categoriile folosite de cercetător pentru analiza textului” „E esenţial ca aceste categorii să fie folosite în maniere standardizate, astfel ca orice cercetător să categorizeze în acelaşi fel O metodă standard de categorizare este cea prin „inter-evaluare” Aceasta înseamnă că, aceleaşi date vor fi oferite spre evaluare unui număr de analişti (evaluatori) cărora li se va cere să le analizeze urmând un set de categorii asupra cărora s-a căzut de acord în prealabil Rapoartele lor vor fi apoi examinate, orice diferenţă discutată şi apoi aplanată” (Silverman, 2004, pag 251) Vei înţelege mai bine despre ce categorii este vorba după ce vei citi paragraful III 3 1 Autorul menţionat caută, de asemenea, forme de validare a cercetării calitative şi le găseşte în triangulare – deşi Denzin şi Lincoln (1998) consideră triangularea nu ca o strategie a validării ci ca o alternativă la validare – (vezi paragraful III 2 2 ) şi în „validarea respondentului” (vezi paragraful III 5 1) Şi concluzionează: „cercetarea calitativă poate deveni credibilă doar dacă ne vom strădui să utilizăm procedura de falsificare a presupunerilor iniţiale cu privire la datele obţinute” (pag 277) Vezi inducţia analitică – paragraful III 5 1 Metodologia calitativă are, însă, propriile criterii de evaluare Iar cei care au propus-o ne asigură că dacă aceste criterii sunt îndeplinite, atunci rezultatele obţinute sunt „ştiinţifice” Cu siguranţă această nouă abordare mai are nevoie de timp pentru a se dezvolta, pentru a se perfecţiona Această carte prezintă „realizările” ei de până acum Voi prezenta în continuare criteriile de evaluare a cercetării calitative propuse (până acum) Din nou spun că s-ar putea sa-ţi fie mai greu să le înţelegi acum Ar fi bine să te întorci la ele după ce ai parcurs şi înţeles metodologia cercetării calitative Morse (1998) prezintă două criterii care stabilesc rigoarea cercetării calitative: suficienţa (se referă la cantitatea datelor colectate, 14 arată dacă au fost sau nu culese date suficiente astfel încât să apară saturaţia teoretică şi dacă variaţia descoperită în date a fost luată în calcul şi înţeleasă – vezi paragraful III 4 2 ) şi adecvarea (informaţiile au fost selectate sau nu după nevoile teoretice – vezi paragraful III 4 1) „Dicţionarul metodelor calitative în ştiinţele umane şi sociale” (Mucchielli, 2002) aminteşte următoarele criterii de evaluare a cercetării calitative: acceptare internă, coerenţă internă, confirmare externă, completitudine şi saturaţie Acceptarea internă se referă la „gradul de concordanţă şi de asentiment care se stabileşte între sensul pe care cercetătorul îl atribuie datelor culese şi plauzibilitatea sa, aşa cum este percepută de participanţii la studiu” (pag 11) Coerenţa internă se referă la „argumentaţia logică şi întemeiată pe care cercetătorul o va comunica în cercetarea sa” (pag 61) Confirmarea externă „corespunde capacităţii cercetătorului de a obiectiva datele adunate (poate demostra că ele au fost culese în mod sistematic şi coroborate recurgând la anumite strategii)” (pag 76) Completitudinea este atinsă când interpretarea este bogată şi completă şi „permite furnizarea unei comprehensiuni bogate, cu putere explicativă semnificativă pentru fenomenul studiat” (pag 65) Iar saturaţia (pe larg descrisă în paragraful III 4 2 ) presupune „diversitatea maximă de informaţii în ce priveşte fenomenul studiat” (pag 328) Poate că sunt destul de slabe criteriile calitativului Dar cred că este mai bine, mai onest să-ţi recunoşti limitele (să arăţi cât poţi obţine), decât să te străduieşti să-ţi ascunzi slăbiciunile (pretinzând că ai obţinut ceea ce nu se poate obţine) În concluzie, cercetarea calitativă ar trebui evaluată după criterii care ţin cont de ceea ce îşi propune Iar în aceste condiţii putem avea încredere în rezultatele obţinute de ea I 3 Perspectivă generală asupra metodologiilor de cercetare Până acum am tot amintit de cele două metodologii de cercetare În acest paragraf le voi caracteriza succint Încearcă să nu te mulţumeşti cu atât Prinde-le logica (sunt multe surse bibliografice care descriu 15 cercetarea cantitativă) şi aplică-le distinct! Abia apoi o să ştii, cu adevărat, despre ce este vorba Există două logici care caracterizează investigaţiile în ştiinţele sociale Ele sunt două strategii (unii autori le spun stiluri) ale cercetării corespunzând metodologiilor cantitativă şi calitativă Strategia deductivă este caracteristică cercetării cantitative Obiectivul acestei cercetări este de a descoperi legi despre viaţa socială În acest context, „colectarea oricăror feluri de date implică folosirea unor idei teoretice” susţine Agabrian (2004, pag 29) În strategia deductivă cercetătorul defineşte „o relaţie logică, abstractă între concepte şi o testează cu ajutorul evidenţei empirice” (Neuman, 1997, pag 46) Flick (1998) descrie acest tip de cercetare ca pe un proces liniar (teorie → ipoteze → operaţionalizare → eşantionare → colectarea datelor → interpretarea datelor → validare) De fapt care ar fi logica acestei cercetări? Aduc în discuţie un exemplu construit împreună cu studenţii (începători în ale cercetării) la seminar Am vrea, de exemplu, să studiem: de ce abandonează copiii de până la 14 ani şcoala? Este aceasta o problemă de cercetare? Ar fi dacă am demonstra că există acest abandon şi că el nu este un fenomen izolat, foarte restrâns (ca număr) Deci, dacă o statistică ne relevă, să spunem, că 10 - 20% din copiii de pană la 14 ani abandonează şcoala, avem o problemă Ce ne putem întreba în legătură cu acest fenomen? Care sunt cauzele? Dacă statistica de care vorbeam conţine date suplimentare despre copii şi descoperim, să zicem, că cei care abandonează şcoala provin mai degrabă din mediul rural, din familii cu o situaţie materială proastă şi sunt mai degrabă romi, atunci problema noastră nu mai e valabilă Statistica ne furnizează răspunsul şi la întrebarea „de ce?” Să presupunem că nu există informaţii suplimentare şi că trebuie să aflăm de ce abandonează copiii şcoala Pasul următor ar fi (ideea a fost preluată de la profesorul Gheorghe Onuţ care susţine importanţa etapei de generare a conjecturilor în cursurile de Metode şi Tehnici de Cercetare Sociologică predate la Specializarea Sociologie din Universitatea Transilvania 16 Braşov) să încerci să bănuieşti răspunsul la întrebarea cercetării tale Şi bănuieşti, de exemplu, că părinţii lor nu au bani să-i trimită la şcoală, că fac parte din grupuri de copii care au abandonat la rându-le şcoala, că părinţii lor nu dau doi bani pe şcoală ş a m d Urmează acum să demonstrezi dacă bănuielile tale sunt sau nu confirmate de ceea ce se întâmplă cu adevărat Deci trebuie să arăţi că dacă părinţii nu dau doi bani pe şcoală, atunci copiii lor vor abandona şcoala Cum faci asta? Te duci să-i întrebi pe părinţi Ce-i întrebi? „Cam câţi bani daţi pe şcoală?” 1 ban, 2 bani, 3 bani etc ? În nici un caz! Atunci ce? Poţi inventa tot felul de întrebări: câtă şcoală au făcut, cât de mult le-a plăcut, ce nu le place la şcoala din ziua de azi etc Dar de unde ştii dacă ai întrebat ce trebuie? Ştii cu certitudine că în funcţie de răspunsurile lui poţi trage concluzia: nu dă doi bani pe şcoală? Cu siguranţă nu Ce facem atunci? Avem nevoie de o certitudine Unde o găsim? În teorii Încercăm, deci să traducem „a da doi bani pe şcoală” în termenii unei teorii Să spunem că am găsit la Weber, Iluţ sau Giddens un termen care aproximează cel mai bine expresia „a nu da doi bani”: importanţa Ceea ce facem acum este îmbrăcarea bănuielii în termenii unei teorii Astfel apar ipotezele: dacă pentru părinţi şcoala nu este importantă atunci copiii lor vor abandona şcoala Să zicem că găsim la acest autor că ceva e perceput ca important dacă deţinerea lui aduce un plus material şi un plus de prestigiu Acum se cheamă că definim operaţional importanţa Acum ştim ce trebuie să măsurăm, să întrebăm pentru a descoperi dacă şcoala e importantă sau nu, dacă părintele dă doi bani pe ea sau nu Vom căuta să aflăm dacă părinţii consideră că, cu cât ai mai mulţi ani de şcoală cu atât e mai probabil să câştigi mai mulţi bani şi cu cât ai mai mulţi ani de şcoală, cu atât vei fi mai apreciat de cei din jur Şi dacă descoperim că nu a fost de acord cu nici una dintre afirmaţii putem concluziona că părintele respectiv nu dă doi bani pe şcoală Vom verifica apoi dacă şi copilul lui a abandonat şcoala În cazul în care există o corelaţie statistică semnificativă între importanţa acordată şcolii de către părinţi şi abandonul şcolar al copilului atunci ipoteza a fost confirmată Aceasta este logica cercetării cantitative Procesul a fost simplificat, exemplele au fost forţate pentru o mai bună înţelegere Ideea 17 este că, în cercetare, se pleacă de la o ipoteză, construită a priori, pe baza bănuielilor şi cunoştinţelor teoretice acumulate anterior şi se urmăreşte testarea acestei ipoteze prin confruntarea ei cu evidenţa empirică Strategia inductivă este specifică cercetării calitative Caracterizând-o, Agabrian (2004) precizează: „(1) toate faptele sunt observate şi înregistrate fără selecţie sau supoziţii; (2) aceste fapte sunt analizate, comparate şi clasificate fără folosirea ipotezelor; (3) de la această analiză, generalizările sunt derivate în mod inductiv ca relaţii între fapte; (4) generalizările sunt subiect de testare pe mai departe” (pag 28) Flick (1998) susţine că este vorba despre un proces circular (presupoziţii → colectare şi interpretare caz → eşantionare → colectare şi interpretare caz → comparare → eşantionare → colectare şi interpretare caz → teorie) Pentru ca să înţelegi mai uşor ce diferenţiază acest tip de cercetare de cel prezentat anterior, voi folosi pentru exemplificare aceeaşi problemă a abandonului şcolar Când faci o cercetare calitativă asupra acestui fenomen, începi fără să ai în cap o întrebare precisă pentru că nu ştii exact ce vei descoperi în teren, ce lucruri interesant de studiat îţi furnizează contactul cu cei care abandonează şcoala Deci începi să aduni date Adică vei căuta un copil care a abandonat şcoala, vei sta de vorbă cu el şi cu familia lui, apoi mai cauţi unul şi descoperi de exemplu, că au în comun faptul că părinţii lor sunt plecaţi în străinătate şi că sunt în grija bunicilor Strângând alte date descoperi că există diferenţe semnificative între copiii care abandonează şcoala şi trăiesc cu bunicii şi ceilalţi Poţi încerca să descoperi motivele abandonului la ambele categorii şi să le compari sau poţi să te opreşti doar asupra copiilor din prima categorie Problema ta poate fi acum: de ce ajung copiii care sunt în grija bunicilor să abandoneze şcoala? De acum toţi subiecţii cercetării tale vor fi copii care au abandonat şcoala şi sunt în grija bunicilor Se cheamă că eşantionarea ta este teoretică, nu statistică În urma interviurilor, observaţiilor, analizelor pe datele culese poţi descoperi că aceşti copii preiau modul de gândire al bunicilor, atitudinile şi aşteptările lor Astfel ei nu prea au planuri de viitor, trăiesc de azi pe mâine, gândesc pe termen 18 scurt, nu prea au speranţe şi sunt într-o stare de apatie La acestea se adaugă sentimentul abandonului datorat lipsei părinţilor Astfel ai ajuns să descoperi o teorie care explică abandonul şcolar la copiii crescuţi de bunici Ea nu a fost formulată anterior, ci a fost descoperită prin contactul direct cu subiecţii, din vorbele lor, din comportamentele lor Desigur, am simplificat mult procedura şi am inventat teoria Am încercat, prin acest paragraf să-ţi ofer o perspectivă sumară asupra celor două tipuri de metodologii, am urmărit să conştientizezi existenţa celor două şi să înţelegi, la modul mai degrabă intuitiv, diferenţele dintre ele I 4 Metode, tehnici şi instrumente de cercetare Încerc prin cartea aceasta să te învăţ cum se plică metodologia calitativă Până atunci ar trebui să-ţi arăt ce-i aceea o metodologie, deci ar trebui să aduc în discuţie „metodele şi abordarea generală a cercetării empirice” (cum defineşte Dicţionarul de Sociologie (Marshall, 2003, pag 360) metodologia) Deci, acest paragraf va analiza metodele, tehnicile şi instrumentele de cercetare Trecerea în revistă a literaturii de specialitate descoperă o mare confuzie în ce priveşte tipurile de metode Pot fi identificate clasificări diferite, lucru normal dat fiind numărul mare de criterii Problema apare, însă, atunci când, de exemplu, un instrument dintr-o clasificare e pus alături de metode în altă clasificare Cauza acestor „inconsistenţe” cred că se găseşte în nedefinirea clară şi unanim acceptată a metodelor, tehnicilor şi instrumentelor Am identificat cele mai „convingătoare” definiţii (au părut cele mai coerente şi consecvente în criterii) în „Metodologia Cercetării sociologice” (Chelcea, 2001) şi mai ales în „Ancheta sociologică şi sondajul de opinie” (Rotariu şi Iluţ, 1997) Astfel, „prin metodă […] se înţelege modul de cercetare, sistemul de reguli şi principii de cunoaştere şi de transformare a realităţii obiective […] Tehnicile de cercetare, subsumate metodelor se referă la 19 demersul operaţional al abordării fenomenelor de studiu Astfel, dacă ancheta reprezintă o metodă, chestionarul apare ca tehnică, modul de aplicare - de exemplu, prin autoadministrare - ca un procedeu, iar lista propriu-zisă de întrebări (chestionarul tipărit ca instrument de investigare) Observăm că aceleiaşi metode îi sunt subordonate mai multe tehnici (există anchete pe bază de chestionar, pe bază de interviu sau cu formulare statistice de înregistrare), fiecare tehnică putând fi aplicată în modalităţi variate În afara autoadministrării, într-o anchetă chestionarele pot fi aplicate cu ajutorul operatorilor, pot fi aplicate individual sau colectiv, expediate prin poştă sau tipărite în ziare şi reviste - toate acestea reprezentând procedee de investigare Procedeul reprezintă, aşadar, "maniera de acţiune", de utilizare a instrumentelor de investigare, care nu sunt altceva decât uneltele materiale (foaie de observaţie, fişă de înregistrare, ghid de interviu etc ) de care se slujeşte cercetătorul pentru cunoaşterea ştiinţifică a fenomenelor socioumane” (Chelcea, pag 48 - 49) „Metoda este o modalitate generală, strategică (din punctul de vedere al mijloacelor de cercetare şi nu al teoriei) de abordare a realităţii Tehnicile sunt formele concrete pe care le îmbracă metodele, fiind deci posibil ca una şi aceeaşi metodă să se realizeze cu ajutorul unor tehnici diferite […] Instrumentul este un mijloc, ce poate îmbrăca o formă mai mult sau mai puţin materială, cu ajutorul căruia se realizează "captarea" informaţiei ştiinţifice, e cel care se interpune între cercetător şi realitatea studiată Multitudinea tehnicilor prin care se aplică o aceeaşi metodă derivă şi din diversitatea instrumentelor de cercetare şi a modului diferit de folosire a lor Cu alte cuvinte, prezentarea unei tehnici de investigare presupune, de regulă, specificarea instrumentelor cu care se lucrează şi a modului concret de utilizare a acestora” (Rotariu şi Iluţ, pag 45) Aşa cum susţine şi Chelcea, chiar dacă nu există un acord în ce priveşte definiţiile elementelor luate în discuţie, există un aspect asupra căruia, se pare, autorii se pun de acord: „se acceptă că între metode, tehnici, procedee - ca să nu mai vorbim de instrumentele de investigaţie, care reprezintă materializarea metodelor şi tehnicilor - există legături de 20 supraordonare şi de subordonare, generate de gradul de abstractizare, de nivelul la care operează (abstract, concret), ca şi de raportul în care se află cu nivelul teoretic” (pag 50) După ce identifică cele două metode fundamentale: observaţia şi experimentul, Rotariu şi Iluţ susţin că „există trei specii principale nonexperimentale de culegere a informaţiei: (i) observaţia propriu-zisă a fenomenelor prezente, (ii) observaţia unor fenomene trecute, folosind „urmele” lăsate de acestea, urme care, indiferent de natura lor, reprezintă documentele şi (iii) metodele interactive, bazate pe comunicare, pe schimb direct de observaţii prin limbaj (oral sau în scris) între cercetător şi persoanele, actorii, care participă la viaţa socială studiată La rândul lor, acestea au diferite forme de realizare, dar considerăm că despre metode diferite putem vorbi doar în interiorul celei de a treia specii, distingând aici două proceduri ce n-ar trebui confundate: interviul şi ancheta În rezumat, susţinem că ştiinţele umane uzează, în principal, de cinci metode fundamentale de investigare a universului empiric: 1 experimentul, 2 observaţia (propriu-zisă), 3 analiza documentelor, 4 interviul, 5 ancheta; ultimele patru fiind variante ale observaţiei, dar care, datorită diferenţelor mari dintre ele, pot fi considerate ca metode de sine stătătoare” (pag 47) Chelcea (2001) face un inventar al criteriilor de clasificare a metodelor în ştiinţele socioumane: „după criteriul temporal, facem distincţie între metodele transversale, urmărind descoperirea relaţiilor între laturile, aspectele, fenomenele şi procesele socioumane la un moment dat (observaţia, ancheta, testele psihologice şi sociometrice etc ) şi metodele longitudinale, studiind evoluţia fenomenelor în timp (biografia, studiul de caz, studiile panel etc ) Un alt criteriu de clasificare a metodelor îl constituie reactivitatea, gradul de intervenţie a cercetătorului asupra obiectului de studiu […] metode experimentale (experimentul sociologic, psihologic etc ), metode cvasiexperimentale (ancheta, sondajul de opinie, biografia socială provocată etc ) şi metode de observaţie (studiul documentelor sociale, observaţia şi altele) Metodele în ştiinţele sociale şi comportamentale mai pot fi clasificate şi după numărul unităţilor sociale luate în studiu Există metode statistice, 21 desemnând investigarea unui număr mare de unităţi sociale (anchetele socio-demografice, sondajele de opinie, analizele matematico-statistice) şi metode cazuistice, semnificând studiul integral al câtorva unităţi sau fenomene socioumane (biografia, studiul de caz, monografia sociologică etc ) În fine, după locul ocupat în procesul investigaţiei empirice, metodele pot fi: de culegere a informaţiilor (înregistrarea statistică, studiul de teren, ancheta etc ), de prelucrarea a informaţiilor (metode cantitative, metode calitative), de interpretare a datelor cercetării (metode cantitative, interpretative etc )” (pag 48) Acest din urmă criteriu este de fapt cel care a stat la baza clasificării de mai sus a tipurilor de metode Cele enumerate acolo sunt metode de culegere a informaţiilor De fapt, în cărţile de metodologie a cercetării în ştiinţele sociale, atunci când sunt clasificate metodele se face referire la două tipuri de criterii Unele referitoare la contextul de aplicare a metodei (de exemplu locul - teren sau laborator; gradul de informare al subiecţilor cu privire la obiectiv - deschis sau ascuns, direct sau indirect; nivelul de implicare al cercetătorului - controlat sau necontrolat, participativ sau nonparticipativ etc ) şi altele referitoare la mijloacele de cercetare în sine (de exemplu gradul de structurare a informaţiilor - structurat sau nestructurat; calitatea informaţiilor - extensiv sau intensiv etc ) În opinia mea, toate aceste distincţii privesc de fapt nu metodele de cercetare, în general, ci numai pe cele de culegere a datelor Mai mult, criteriile enumerate mai sus ilustrează, după părerea mea, tehnici de culegere a datelor corespunzătoare fiecărei metode în parte (vezi clasificarea metodelor de culegere a datelor - Anexa I) Tehnica a fost definită ca formă concretă pe care o îmbracă metoda, ca demers operaţional al abordării fenomenelor de studiat Astfel, putem vorbi, de exemplu, de observaţia de teren, deschisă, nestructurată, intensivă Este vorba de metoda observaţiei (mai exact un tip distinct al ei funcţie de o combinaţie de tehnici specifice) Singurul criteriu de clasificare care este diferit de cele prezentate mai sus este cel care face distincţia calitativ versus cantitativ Diferenţa 22 cred că este dată de gradul de abstractizare mai ridicat al acestuia Astfel, fiecare tehnică ilustrată de criteriile discutate mai sus poate fi calitativă sau cantitativă (sau mai exact poate fi poziţionată pe continuumul calitativ - cantitativ) De asemenea, există metode exclusiv cantitative (experimentul şi ancheta) şi metode care pot fi ori calitative ori cantitative în funcţie de tehnicile utilizate (interviul şi observaţia) În ceea ce priveşte analiza documentelor sociale, părearea mea este că, denumirea acestei metode de culegere a datelor nu este tocmai potrivită În primul rând pentru că nu are loc nici o analiză ci doar o strângere de documente, informaţii care vor putea fi prelucrate, analizate în diverse scopuri de cunoaştere Ea este o metodă mult mai simplă decât celelalte, în sensul că ea nu presupune generarea unor tehnici şi instrumente ştiinţifice specifice Este vorba de căutarea, identificarea, colectarea documentelor existente deja undeva Sigur că necesită diverse abilităţi însă de o natura puţin diferită de cele necesare celorlalte metode de culegere a datelor (care presupun interacţiune directă cu subiecţii – „furnizori” de date de cercetare) În opinia mea, aşadar, ar fi mai potrivit să o numim colectarea documentelor sociale, iar problema clasificării ei după criteriu calitativ / cantitativ nu se mai pune (s-ar putea clasifica, eventual documentele sociale colectate, datele) Criteriul calitativ / cantitativ are o acoperire mult mai largă în cercetarea ştiinţifică a socioumanului Astfel, putem vorbi de două metodologii distincte de cercetare: calitativă şi cantitativă; de metode, tehnici şi instrumente cantitative sau calitative şi de date cantitative sau calitative Pentru o viziune de ansamblu asupra metodologiei de cercetare ar trebui să facem referire nu numai la metodele, tehnicile şi instrumentele de culegere a datelor ci şi la cele de prelucrare şi interpretare a lor În ceea ce priveşte metodele de prelucrare a informaţiilor cred că cel mai bun criteriu de clasificare este natura informaţiilor Prelucrarea se referă la modificarea formei, dimensiunilor, constituţiei sau aspectului datelor, la adaptarea lor în vederea unui scop determinat (interpretarea lor) Datele pot fi constituite din texte, imagini sau cifre Prelucrarea 23 textelor şi imaginilor se face prin metode şi tehnici de codare (teoretică, tematică etc ), de analiză a conţinutului (cantitativă şi calitativă) şi de prezentare vizuală (diagrame, matrici etc ) Prelucrarea cifrelor se realizează prin operaţii statistice (frecvenţe, variaţii, regresii etc ) şi reprezentări tabelare şi grafice ale acestora (pentru clasificarea metodelor de prelucrare a datelor vezi Anexa II) Prin metodele de interpretare a datelor se urmăreşte să se dea un înţeles, o semnificaţie datelor Aceasta înseamnă, în cercetarea calitativă, fie reconstrucţia fenomenului cercetat sub forma „povestirilor”, fie dezvoltarea unui model teoretic explicativ al realităţii (teoria întemeiată) În cercetarea cantitativă interpretarea datelor presupune confruntarea ipotezelor cu evidenţa În capitolul III voi prezenta în amănunt metodele, tehnicile şi instrumentele de culegere, prelucrare şi interpretare a datelor în cercetarea calitativă În majoritatea cazurilor, cercetarea calitativă presupune folosirea metodelor şi tehnicilor calitative de culegere a datelor şi întrucât, în majoritate, datele culese sunt calitative, foloseşte metode şi tehnici calitative de prelucrare a datelor Există, însă, posibilitatea culegerii de date cantitative, cu metode calitative, la fel cum există posibilitatea culegerii de date calitative cu ajutorul metodelor cantitative De exemplu, printr-un chestionar putem colecta date calitative prin formularea unor întrebări deschise Această observaţie ridică problema dacă metodologiile de cercetare cantitativă şi calitativă pot fi combinate Voi încerca să dau un răspuns cu privire la această problemă în paragraful I 5 Am vrut să-ţi arăt, în acest paragraf, chiar dacă este mai greoi, că referirea la un tip sau altul de metodologie presupune şi o discuţie despre metodele, tehnicile şi instrumentele de aplicat Pentru că literatura de specialitate nu face lumină în legătură cu aceste aspecte, am propus clasificări (asupra cărora nu e obligatoriu să ne punem de acord) care să te ajute să-ţi structurezi informaţiile pe care le vei acumula cu privire la metodologia de cercetare calitativă (le găseşti în anexele I şi II) 24 I 5 Combinarea cantitativului cu calitativul În paragraful I 3 am oferit o perspectivă de ansamblu celor două metodologii: cantitativă şi calitativă Se pune problema, în acest paragraf, dacă există posibilitatea combinării cantitativului cu calitativul După părerea mea, dacă vorbim de cele două logici de cercetare, ele sunt mai mult decât distincte, ele sunt incompatibile Chiar dacă scopul comun este producerea de cunoaştere, ele îşi propun cunoaşteri diferite, în obţinerea lor se folosesc de mijloace diferite şi răspund unor criterii de evaluare diferite Principiile metodologice după care se ghidează sunt diferite, iar o combinare a celor două metodologii poate fi considerată, în acest context, imposibilă Cu toate acestea există autori care susţin posibilitatea unei astfel de combinări, ba o impun chiar ca dezirabilă Este cazul profesorului Iluţ (1997) care îşi dezvăluie aspiraţia „nu numai teoretică, ci şi de cercetare efectivă, de a practica mai mult decât o simplă îmbinare între cantitativ şi calitativ Opţiunea este înspre o suprapunere cât mai întinsă a cantitativismului înţelept cu genul de calitativism riguros” (pag 170) Aşadar, încercându-se eliminarea limitelor abordărilor cantitative şi calitative sau neutralizarea lor, tot mai mulţi autori vorbesc despre o combinare a celor două tipuri de metodologii Se recomandă folosirea lor complementară şi nu tratarea lor ca exclusive „Diferitele orientări metodologice de efectuare a cercetărilor nu sunt incombatibile Într-o cercetare specifică pot fi combinate abordările de tip subiectiv cu cele de tip obiectiv, cele de natură cantitativă cu cele de natură calitativă” (Mărginean, 2000, pag 45) După părerea mea, combinarea nu se referă la o contopire în cadrul unei metodologii unice (imposibile, dat fiind caracterul lor incompatibil), ci la o complementaritate (în sensul cercetării unuia şi aceluiaşi fenomen prin prisma celor două metodologii pentru o cunoaştere completă a acestuia) În acest caz este vorba de aplicarea distinctă a celor două metodologii de cercetare (practic de două cercetări distincte) a căror rezultate vor fi aduse împreună (şi completate reciproc) 25 Există şi autori care încearcă să minimizeze diferenţele dintre cele două tipuri de cunoaşteri şi să legitimeze, astfel, combinarea metodologiilor de cercetare corespunzătoare Astfel, Becker (1996) susţine că „ambele tipuri de cercetări încearcă să vadă cum funcţionează societatea, să descrie realitatea socială, să răspundă la întrebări specifice despre instanţe specifice ale realităţii sociale Unii cercetători sunt interesaţi de descrieri foarte generale, în forma legilor despre clase întregi de fenomene Alţii sunt mai interesaţi de înţelegerea cazurilor specifice, cum funcţionează acele legi generale în aceste cazuri […] Dar cele două stiluri se implică unul pe altul Fiecare analiză a unui caz se sprijină, explicit sau implicit, pe nişte legi generale şi fiecare lege generală presupune că investigarea cazurilor particulare va ilustra acea lege funcţionând” (pag 56) Deci ambele vor sfârşi în acelaşi tip de înţelegere, mai menţionează autorul Creswell (apud Chelcea, 2001, pag 72) distinge trei metode de combinare a designurilor de cercetare: „designul cu două faze, în care cercetătorul realizează separat într-o primă fază cercetarea calitativă şi într-o a doua fază cercetarea cantitativă; designul cu predominanţa unei paradigme, în care cercetătorul realizează studiul pe baza unei paradigme, dar face apel, în secundar, şi la altă paradigmă; designul metodologiei mixate, care ar reprezenta gradul cel mai înalt de integrare a abordării cantitative şi calitative, dat fiind faptul că amestecul paradigmelor şi metodelor se manifestă în fiecare etapă a cercetării” Prima posibilitate de combinare descrisă de autor este cea despre care am amintit şi eu mai sus (cercetări distincte) A doua, cred că se referă la posibilitatea folosirii metodelor şi tehnicilor de colectare, analiză sau interpretare a datelor specifice unei metodologii în cadrul celeilalte Este vorba de exemplu, de posibilitatea ca într-o cercetare cantitativă să se folosească şi focus-grupul sau interviul de profunzime pentru culegerea datelor sau analize de conţinut calitative pe răspunsurile la întrebările deschise din chestionare Sau de posibilitatea ca într-o cercetare calitativă să se folosească şi un instrument structurat (cantitativ) 26 de culegere a datelor sau să se inventarieze frecvenţe ale diferitelor date cantitative obţinute Indiferent dacă suntem sau nu de acord cu aceste tipuri de combinări, ele sunt practicate în prezent (după părerea mea mai degrabă de către cercetătorii cantitativişti – spune şi acest lucru ceva, nu?) În ceea ce priveşte cea de a treia posibilitate de combinare, mi-e greu s-o înţeleg şi s-o identific în practică Prin acest capitol am încercat să te aduc în atmosfera de dezbatere asupra modalităţilor de producere a cunoaşterii (am vrut să te convingi că ai nevoie de cercetare pentru că sunt întrebări la care nici tu, nici ceilalţi cercetători nu aveţi răspuns, să descoperi că ai două opţiuni în ceea ce priveşte paşii de urmat în cercetare, că există mai multe mijloace care-ţi stau la dispoziţie pentru a cerceta – metode, tehnici şi instrumente de culegere, analiză şi interpretare a datelor) În capitolele următoare îţi voi arăta care sunt caracteristicile cercetării calitative şi cum se realizează ea 27 II CERCETAREA CALITATIVĂ - ASPECTE GENERALE În acest capitol voi prezenta caracteristicile generale ale cercetării calitative, ceea ce îi dă specificitate, ceea ce o distinge de cercetarea cantitativă (fără a realiza o comparaţie sistematică între cele două); apoi voi prezenta principalele abordări teoretice care „prescriu” aplicarea cercetării calitative pentru rezolvarea problemelor specifice lor şi, în final, voi descrie principalele tipuri de cercetări calitative II 1 Caracteristici ale cercetării calitative Din acest paragraf vei afla care sunt, prezentate pe scurt, caracteristicile cercetării calitative: prin ce se deosebeşte esenţial de cercetarea calitativă „Dicţionarul metodelor calitative” defineşte cercetarea calitativă ca „orice studiu empiric în ştiinţele umane şi sociale care are următoarele cinci caracteristici: 1) cercetare aeste concepută în mare parte dintr-o perspectivă comprehensivă, 2) îşi abordează obiectul de studiu într-un mod deschis şi amplu, 3) include o culegere de date efectuată cu ajutorul metodelor calitative, adică a metodelor care nu implică, în momentul culegerii, nici o cuantificare [ ], 4) dă prilejul unei analize calitative a datelor în care cuvintele sunt analizate direct prin intermediul altor cuvinte, fără să fie trecute printr-o operaţie numerică şi 5) se termină cu o povestire sau o teorie” (Mucchielli, 2002, pag 55) Aspectele metodologice specifice ale cercetării calitative (legate de identificarea problemei, culegerea, analiza şi interpretarea datelor) vor fi expuse pe larg în capitolul III Ceea ce trebuie să înţelegi înainte este faptul că nu orice problemă poate fi „rezolvată” prin cercetare calitativă Doar situaţiile problematice de o anumită natură „prescriu” folosirea acestei metodologii De exemplu, dacă te interesează să faci descrieri şi să dai explicaţii generale, în forma unor legi, despre clase de fenomene, dacă 28 urmăreşti diferenţe numerice între grupuri (e g dacă adolescenţii cu părinţi înstăriţi sunt implicaţi mai mult în acte de delincvenţă decât adolescenţii cu părinţi săraci) atunci vei folosi metodologia cantitativă de cercetare În schimb, dacă te interesează, de exemplu, înţelegerea unor cazuri specifice, a modului în care definesc actorii situaţiile şi explică motivele acţiunilor lor (e g studierea unui grup de liceeni consumatori de droguri: cine sunt cei implicaţi, care sunt relaţiile dintre ei, cum îşi procură drogurile, unde le consumă etc ), vei aplica metodologia calitativă de cercetare Deci, în funcţie de zona de interes în care se găseşte problema ta, vei alege o metodologie sau alta de cercetare (am descris în paragraful II 2 principalele „zone” conceptuale şi de interes specific care „prescriu” aplicarea metodologiei calitative) Am făcut un inventar al caracteristicilor generale, comparative ale cantitativului şi calitativului (în funcţie de cum se găsesc ele descrise în literatura de specialitate – vezi, în special, Iluţ, 1997, pag 63) Ai această analiză comparativă în Anexa III Cel mai adesea în caracterizarea cercetărilor calitative apare termenul de naturalistic Iluţ (1997) susţine că acest termen înseamnă mai multe lucruri distincte: „studierea oamenilor în aşezăminte şi condiţii sociale cotidiene, obişnuite (naturale) şi cu metode nonexperimentale; un comportament general al cercetătorului marcat de naturaleţe, de firesc în relaţiile cu subiecţii şi comunităţile vizate (neafişarea superiorităţii, minimizarea efectelor de „străin” etc ); asumpţia că cercetătorul trebuie să ia în considerare atitudinea naturală a oamenilor obişnuiţi faţă de lume” (pag 51) Un alt element esenţial legat de caracterizarea cercetărilor calitative este contextul (cercetarea se desfăşoară în context natural, „pe teren”, iar elementele legate de context, nu numai că sunt luate în calcul, dar ele sunt esenţiale în descoperirea răspunsurilor la probleme) „Pentru a găsi un sens, trebuie făcut efortul de a înţelege contextul prezent căci doar contextul poate revela semnificaţia, care nu constă în cunoaşterea cauzelor, ci în cunoaşterea tuturor elementelor prezente legate între ele” (Mucchielli, 2002, pag 68) Este vorba despre ceea ce susţine Usher 29 (1997): „subiecţii nu pot fi separaţi de subiectivitatea lor, de istoria şi locaţia lor socio-culturală” (pag 32) Parcurgerea acestui paragraf ar trebui să-ţi dea o idee despre „ce se face în cercetarea calitativă” Următoarele paragrafe ale acestui capitol te vor lămuri şi mai mult Dar dacă simţi că e totul mult prea teoretic şi formal, te înţeleg Ai răbdare cu acest capitol şi apoi încearcă să ţii pasul cu capitolul III (urmând în cercetarea ta paşii descrişi acolo) Abia după ce „duci” până la final un proiect de cercetare, vei ştii cu adevărat despre ce este vorba Atunci, cu siguranţă, vei avea altă perspectivă asupra acestor prime două capitole II 2 Abordări teoretice specifice cercetării calitative Am precizat în paragraful I 2 că post-modernismul a depăşit perioada teoriilor grandioase despre societate, el a legitimat teorii mult restrânse, referiri substanţiale la individ, simboluri, interacţiuni etc Focalizarea pe aspectele „mărunte” ale socialului necesită reglarea corespunzătoare a obiectivului Cu alte cuvinte, noile abordări teoretice (şi, îm principiu, orice problemă ai încerca să rezolvi, ea poate fi încadrată într-o abordare teoretică) „prescriu” metodologia calitativă de cercetare În acest paragraf îţi voi arăta rolul teoriei în cercetarea calitativă şi principalele abordări teoretice care sunt specifice cercetării calitative În cercetarea calitativă rolul teoriei nu este la fel de evident (concret) ca în cercetarea cantitativă Cel puţin nu în etapele iniţiale ale cercetării calitative Morse (1998, pag 58) susţine că „teoria nu ghidează colectarea şi analiza datelor în mod concret pentru că, altfel, presupunerile inductive ale cercetării calitative ar fi violate Teoria este folosită pentru concentrarea studiului şi pentru a-i da graniţe pentru comparaţie, în scopul facilitării dezvoltării rezultatelor teoretice şi conceptuale Teoria şi conceptul pot fi considerate un tipar conceptual cu care se compară 30 rezultatele şi nu baze pentru folosirea unor categorii a priori în care se forţează analiza” Cu alte cuvinte teoriile nu ne ghidează (în mod explicit) primele demersuri ale cercetării Unii autori susţin, chiar, că cercetătorul calitativist ar trebui să nu desfăşoare nici un fel de activitate de documentare teoretică prealabilă cu privire la problema de cercetat (în ideea de a limita pe cât posibil orice implicare a datului exterior, de a maximiza autenticul, ceea ce se găseşte în teren) În opinia mea această exigenţă este iluzorie Chiar dacă se reuşeşte limitarea preconcepţiilor teoretice, ştiinţifice (lucru destul de greu realizabil în cazul unui cercetător bine pregătit teoretic), există preconcepţii şi aşteptări ale cunoaşterii comune de care nu ne putem debarasa cu uşurinţă Oricum, dat fiind că în cercetarea calitativă, identificarea problemei este un proces de durată, uneori realizându-se abia după culegerea şi chiar analiza primelor date, documentarea, în acest context, cu privire la fenomenul cercetat este nespecifică Autoarea menţionată precizează că „documentarea (familiarizarea cu domeniul problemei de cercetat) este generală pentru că cercetarea calitativă la acest punct nu este foarte concentrată; cercetătorul va reveni la cărţi pe parcursul cercetării, când va avea o direcţie mai clară de studiu” (pag 57) Odată ce ai stabilit problema cercetării (o să vezi cum se face asta în paragraful III 1 ), ar fi bine să descoperi în ce paradigmă se situează studiul tău De cele mai multe ori preocupările tale, direcţiile de studiu aparţin, se încadrează în tipare (dacă nu se întâmplă aşa, probabil că eşti pe cale să descoperi un nou tipar) Ai nevoie să descoperi tiparul pentru „concentrarea studiului şi pentru a-i da graniţe pentru comparaţie” Problemele de cercetare calitativă te împing spre paradigma interacţionistă, individualistă, comprehensivă Interacţionism înseamnă că vei defini faptele sociale pe care le studiezi ca rezultat al interacţiunii indivizilor, că iei în considerare intenţiile şi strategiile lor De exemplu, studiezi plecarea de acasă a copiilor deveniţi „ai străzii” în contextul interacţiunilor lor cu părinţii, cu fraţii şi nu în cel determinist, global al sistemului economic, social sau cultural românesc 31 Individualism înseamnă că vei da atenţie sporită, în studiul tău, individului şi nu sistemului social din care face parte Deci te interesează povestea detaliată, complexă a familiilor sărace, de exemplu, cu nevoile lor specifice şi mai puţin indicatorii generali, obiectivi ai nivelului de trai şi ai calităţii vieţii Comprehensiv înseamnă că vei căuta să înţelegi fenomenele, semnificaţia acţiunilor indivizilor, motivele actorilor sociali, punându-te în locul lor Deci, „nu iei în calcul obiectele exterioare independente de subiectul care le percepe, ci percepţiile, senzaţiile şi impresiile acestuia faţă de lumea exterioară” (Mucchielli, 2002, pag 73) Dacă ai de-a face cu adolescenţi delincvenţi, te va interesa mai puţin situaţia materială a părinţilor, normele după care se ghidează grupul din care fac parte etc şi mai mult felul în care îşi percep familia (şi situaţia ei materială), grupul (şi normele acestuia) etc Ceea ce am prezentat aici sunt principii comune ale perspectivelor teoretice de cercetare calitativă În cadrul acesta general de abordare a realităţii s-au dezvoltat interese specifice Cele mai importante s-au grupat în cadrul interacţionismului simbolic, etnometodologiei şi fenomenologiei Deci, în funcţie de interesele de cercetare, studiile cercetătorilor s-au finalizat cu formularea unor teorii ce se regăsesc în fiecare din cele trei mari familii (de exemplu, teoria sinelui - oglindă la Cooley sau teoria dramaturgică a lui Goffman care fac, ambele, parte din interacţionismul simbolic) În cadrul interacţionismului simbolic „comportamentul uman nu poate fi înţeles şi explicat decât în relaţie cu semnificaţiile pe care persoanele le dau lucrurilor şi acţiunilor lor” (Mucchielli, 2002, pag 74) Se caută descoperirea „semnificaţiilor pe care actorii le pun în practică pentru a-şi construi lumea socială” (pag 197) Deci, dacă îţi propui să afli cum iau adolescentele hotărârea de a avorta, cum se adaptează foştii puşcăriaşi la viaţa din afara închisorii etc , te afli în cadrul teoretic al interacţionismului simbolic Vei căuta să descoperi cum văd subiecţii tăi situaţia în care se găsesc, ce cred că gândesc ceilalţi în legătură cu situaţia lor, cum percep vorbele, reacţiile şi acţiunile celorlalţi în ceea ce-i 32 priveşte, ce semnificaţie le acordă şi cum li se conturează un comportament sau altul în funcţie de toate acestea Va trebui să vezi lumea subiecţilor tăi din perspectiva lor Flick (1998) susţine că în această abordare teoretică se încearcă reconstruirea punctului de vedere al subiectului în două forme: una a teoriilor subiective dezvoltate, testate şi aplicate de oameni pentru a-şi explica lumea şi alta a povestirilor autobiografice legate de contexte locale şi temporale reconstruite din punctul de vedere al subiectului Etnometodologia urmăreşte „analiza metodelor, a procedurilor pe care le folosesc indivizii pentru a realiza diferite operaţiuni din viaţa lor cotidiană Altfel spus, analiza „modurilor de a face” obişnuite pe care actorii sociali obişnuiţi le mobilizează pentru a-şi realiza acţiunile obişnuite” (Mucchielli, 2002, pag 138) Se acordă atenţie activităţilor banale ale vieţii, rutinei de zi cu zi De exemplu, dacă vrei să studiezi cum se desfăşoară interacţiunile între soţii aflaţi în divorţ care încearcă să obţină custodia copiilor lor sau cum comunică, gândesc şi iau decizii copiii străzii, te afli în perimetrul etnometodologiei Aceasta se sprijină pe ideea că „oamenii posedă competenţe practice lingvistice şi interacţionale prin care sunt produse componentele realităţii zilnice observabile şi măsurabile” (Holstein şi Gubrium, 1998, pag 141) Fenomenologia presupune „investigarea sistematică a subiectivităţii, adică a conţinuturilor conştiinţei” (Mucchielli, 2002, pag 151) Ea oferă accesul la cunoaşterea de gradul I, realizată de indivizii care acţionează şi interacţionează în viaţa lor cotidiană, în timp ce cunoaşterea „obiectivă”, oferită de abordările pozitiviste, este una de gradul II, derivată (constructe despre constructele actorilor) „Analiza fenomenologică se sprijină pe o descriere aproape naivă a unui fenomen cotidian, povestit din unghiul celui care îl trăieşte” (pag 151) De exemplu, studierea adaptării copiilor romi la cerinţele şcolii (exemplu la care voi mai reveni pe parcursul lucrării) prin inventarierea dificultăţilor concrete pe care le întâmpină; dificultăţi descrise aşa cum aceştia le trăiesc 33 La aceste abordări teoretice care ţin de comprehensiv, Flick (1998) adaugă abordarea structuralistă care postulează existenţa unor elemente deterministe, exterioare actorului (deci din cadrul pozitivismului) Autorul menţionat precizează că preocupările structuraliste în contextul cercetării calitative se referă la reconstruirea structurilor profunde care generează acţiune şi înţeles Aceste structuri sunt „conţinute în modele culturale, patternuri interpretative, structuri latente de înţelesuri” (pag 23) Se caută descoperirea felului în care funcţionează producerea societală de inconştient Este vorba mai ales de analize lingvistice şi analize secvenţiale ale expresiilor şi activităţilor (voi prezenta acest tip de analize în paragraful III 3 2 ) De exemplu, dacă realizezi o analiză a declaraţiilor pe care le fac părinţii în ce priveşte abandonarea copiilor sau analiza discursului medicilor care discută cu pacientele opţiunea avortului Ştiind în ce abordare teoretică se încadrează studiul tău vei reuşi să-l conturezi mai bine, să beneficiezi de pe urma cercetărilor celor care au studiat probleme asemănătoare, să compari rezultatele tale cu cele ale altor cercetători Repet, în cercetarea calitativă nu este vorba despre a te angaja anterior într-un model teoretic Ceea ce am prezentat aici sunt familii mari de teorii (sunt cadre generale, principii de raportare la realitatea studiată) Tu, prin cercetarea ta, ai libertatea de a construi chiar teorii noi care se vor adăuga celor existente într-una din „familiile” prezentate Desigur, există şi posibilitatea să întemeiezi o nouă familie de teorii, atunci când studiul tău nu se poate revendica din nici una din familiile existente Ţi-am arătat, deci, că n-ar fi rău să descoperi în ce abordare teoretică se încadrează studiul tău Dacă ai o problemă din „zona” abordărilor menţionate, atunci va trebui să aplici metodologia calitativă pentru a o rezolva 34 II 3 Tipuri de cercetări calitative Aşa cum am arătat, abia după ce ai identificat problema poţi spune cam în ce abordare teoretică se încadrează studiul tău Identificarea problemei îţi va semnala şi tipul de cercetare pe care urmează să-l întreprinzi Există câteva tipuri specifice de cercetări calitative pe care le voi descrie în acest paragraf Una din deciziile pe care ar trebui să le iei, în funcţie de caracterul problemei tale, este numărului unităţilor sociale de investigat Astfel, te poţi afla în situaţia unui studiu de caz sau a unui studiu cu mai multe unităţi de investigat Studiul de caz exprimă interesul faţă de un caz individual Stake (1998) menţionează că obiectul de studiu poate fi un copil, o clasă de copii sau mobilizarea profesioniştilor pentru a studia condiţia copilăriei Toate acestea sunt „cazuri” Autorul amintit precizează că putem vorbi de trei tipuri de studiu de caz: intrinsec, instrumental şi colectiv Când realizezi un studiu de caz intrinsec urmăreşti înţelegerea, investigarea cât mai minuţioasă a unui caz particular Cazul e ales pentru că reprezintă interes în sine, prin particularităţile lui, nu pentru că reprezintă alte cazuri sau pentru că ilustrează o problemă particulară De exemplu, poţi studia „cazuri extreme, unice” (Yin, 2005, pag 60) şi nu numai, cum ar fi: un copil genial ajuns în stradă, un profesor universitar ajuns vagabond, un bloc de locuinţe în care toţi locatarii sunt şomeri etc „Scopul nu este să înţelegem constructe abstracte sau fenomene generice (e g folosirea de droguri sau activitatea unui director de şcoală), nici construirea de teorii, ci un interes intrinsec în legătură cu un anumit copil, o clinică, o conferinţă etc ” (Stake, 1998, pag 88) Studiul monografic este, de asemenea, un studiu de caz intrinsec (îl voi prezenta, pe larg, mai jos) Când realizezi un studiul de caz instrumental, cazul e de interes secundar, el facilitează înţelegerea a altceva (rezolvarea unei probleme, rafinarea unei teorii) Cazul ales ne foloseşte ca instrument, el este ales pentru că se aşteaptă să ne ajute la rezolvarea problemei propuse, „cazul e 35 privit în profunzime, sunt urmărite contextele, detaliate activităţile ordinare dar doar pentru că ne ajută să urmărim interesul extern” (pag 88) De exemplu, poţi studia cazul asistentei sociale de la fundaţia X care se ocupă de pacienţii aflaţi în fazele terminale ale unor boli incurabile (te interesează, nu asistenta cu pricina, ci felul în care face faţă ea muncii pe care o practică) sau cazul unui pacient cu o astfel de boală (te interesează nu bolnavul în sine, ci felul în care face faţă bolii) sau cazul comunităţii de romi de la Gârcini (te interesează comunitatea ca mod de raportare a membrilor unii la alţii sau la autorităţi, de exemplu) Când realizezi un studiu de caz colectiv (sau studiu de cazuri multiple) cercetezi intensiv mai multe cazuri în ideea descoperirii unor trăsături sau mecanisme comune „Nu este un studiu al colectivului, ci sunt studii instrumentale extinse la câteva cazuri Sunt alese pentru că se crede că înţelegerea lor va duce la o mai bună înţelegere sau o mai bună teoretizare a unei mai largi colecţii de cazuri” (pag 88) Preluând exemplele date la studiul de caz instrumental, în studiul de caz colectiv vom studia mai mulţi asistenţi sociali ai fundaţiei respective sau mai mulţi bolnavi sau mai multe comunităţi de romi Studiul de caz este o analiză complexă, implică multă muncă Iar studiul de cazuri multiple înseamnă multiplicarea acestei munci (este realizarea mai multor studii de caz) Spun aceasta pentru a nu confunda studiul de cazuri multiple cu studiul ordinar cu mai multe unităţi de investigat Într-un studiu de caz e posibil să existe mai multe subunităţi de analiză Yin (2005) dă exemplul studiului unui climat organizaţional care poate implica anumiţi angajaţi ca subunităţi de analiză Unitatea principală de analiză, „cazul” este climatul organizaţional Dacă ne concentrăm asupra subunităţilor (asupra angajaţilor) şi nu revenim asupra unităţii principale, vom avea un studiu despre angajaţi, nu despre climatul organizaţional Alt exemplu: vrei să studiezi cazul unui azil de bătrâni (este interesant în sine, funcţionează extraordinar, bătrânii sunt mulţumiţi etc ) Pentru a vedea de unde vine acest succes va trebui să discuţi şi cu bătrânii din azilul respectiv, dar o faci în ideea de a te lămuri în privinţa 36 atmosferei din azil, a serviciilor oferite acolo, a angajaţilor etc Deci studiezi subunităţile pentru a „descoperi” unitatea principală În cazul în care centrul interesului tău se deplasează asupra bătrânilor şi începe să te intereseze cum au ajuns în azil (ca poveste a vieţii), nu mai avem de-a face cu un studiu de caz asupra căminului ci cu un studiu despre cum ajung bătrânii în azil (situaţie în care va trebui să lucrezi cu mai multe unităţi de investigare - i e mai mulţi bătrâni) - cum îi alegi şi câţi alegi voi descrie în paragrafele III 4 1 şi III 4 2 În studiul de cazuri multiple, unităţile principale se multiplică De exemplu, pe lângă azilul de bătrâni studiat, mai studiezi unul Poţi alege unul asemănător (cu succes) pentru a descoperi patternuri, uniformităţi sau poţi alege unul diferit (care funcţionează prost) pentru a realiza tipologii, pentru a distinge între strategii, reţete, funcţionări În alegerea cazurilor cea mai importantă e oportunitatea de a învăţa din acel caz Cazul sau cazurile alese spre studiu au ceva deosebit, alegerea lor e ghidată de faptul că sunt speciale, sunt interesante în sine sau oferă informaţii esenţiale pentru rezolvarea unor probleme (de aceea, după părerea mea, studiile de cazuri multiple diferă de studiile ordinare cu mai multe unităţi de investigat) În cazul studiilor de cazuri multiple, interesul se centrează asupra cazului; cazul, ca un tot, studiat intensiv şi în profunzime oferă soluţii la probleme În cazul studiilor obişnuite cu mai multe unităţi de investigat, interesul cercetătorului se centrează nu pe fiecare caz în parte, ca întreg, ci pe aspecte punctuale legate de fiecare dintre ele Problemele selectării cazurilor şi a selectării în interiorul cazurilor se rezolvă prin apelarea la eşantionarea teoretică la care mă voi referi în paragraful III 4 1 Cum am amintit deja, în cadrul metodologiei calitative s-au dezvoltat (pe lângă studiul de caz) câteva tipuri distincte de cercetări În funcţie de interesul tău de cunoaştere, te poţi găsi în unul din tipurile specifice pe care le voi enumera mai jos (cercetările narative, cercetările biografice, cercetările de istorie orală, cercetările monografice şi cercetările etnografice) Acestea sunt doar specii de cercetări care au reuşit să se consacre şi, dacă studiul tău nu se încadrează în nici una 37 dintre ele, nu înseamnă că eşti pe un drum greşit, ci doar că problema cercetării tale nu ţine de o abordare specifică ci de una mai generală Cercetarea narativă se bazează pe ideea că „oamenii prin natura lor duc vieţi - poveşti şi spun poveştile acestei vieţi, iar cercetătorii narativi descriu astfel de vieţi, colectează şi spun poveşti despre ele, scriu naraţiuni ale experienţei” (Clandinin şi Connelly, 1998, pag 155) Autorii amintiţi menţionează faptul că studierea experienţei personale este orientată simultan în 4 direcţii: înăuntru (condiţiile interne ale sentimentelor, speranţelor, reacţiilor estetice, dispoziţiilor morale etc ) / afară (condiţii existenţiale, mediul, realitatea) şi înapoi / înainte (temporalitate - trecut, prezent, viitor) De exemplu poţi studia povestea vieţii unei mame de copil născut cu o boală gravă sau povestea vieţii unui copil al străzii Cercetarea narativă nu se referă, însă, numai la povestea vieţii Este vorba de povestiri (naraţiuni) în general Se pot povesti evenimente, întâmplări, episoade etc Astfel, în cadrul cercetării narative putem distinge între cercetările biografice (povestea vieţii sau istoria vieţii) şi cele de istorie orală Marele avantaj al cercetării narative este că cercetătorul studiază perspectiva povestitorului, nu pe cea a societăţii în studierea diverselor evenimente istorice, de exemplu În ceea ce priveşte povestirea vieţii, ea „se raportează ori la o viaţă în totalitatea sa, ori la unele perioade ale vieţii În acest ultim caz, este vorba de povestiri tematice relative la momentele trăite sau de povestiri care se raportează la practici individuale, deseori profesionale” (Mucchielli, 2002, pag 123) Cercetările biografice sunt legate de povestea vieţii, descriu viaţa cuiva şi în cadrul acestei poveşti se pot urmări interese specifice de cercetare Iată ce poţi urmări într-o cercetare biografică: „cum se împleteşte strâns traiectoria de viaţă personală cu micromediul social şi cu dimensiunile macromediului (instituţii sociale, schimbări politicosociale)” (Iluţ, 1997, pag 99) De exemplu, povestea vieţii unei bătrâne din azil, urmărind contactul acesteia cu instituţiile de-a lungul vieţii ei (semnificaţia instituţiilor, modelarea vieţii femeii respective pe 38 standardele acestora) De asemenea, „se pot desprinde strategiile şi consecinţele activismului actorului individual sau grupal asupra socialului” (idem ) De exemplu, povestea vieţii unui asistent social, cum a schimbat oamenii din jur sau cum percepe că i-a ajutat; cum şi-a construit strategia de „supravieţuire” în condiţiile muncii lui (în permanent contact cu suferinţa, deznădejdea, renunţarea) „În calitate de cazuri tipice biografiile au mare valoare cu deosebire în înţelegerea din interior a unor fenomene sociale majore cum sunt migraţia, urbanizarea sau colectivizarea forţată” (idem ) Dar se poate restrânge la fenomene punctuale: viaţa romilor, viaţa femeilor bătute, etc Studiile biografice sunt relevante „în cazul societăţilor simple cu grad mare de uniformizare, în descrierea raportului personalitate (sine social) - cultură [de exemplu în comunitatea de romi], iar în cele complexe, a proceselor de constituire a identităţii personale şi sociale [de exemplu copiii străzii - cum se definesc, care e percepţia lor despre locul pe care îl ocupă în societate]” (idem ) Cercetările biografice pot fi studii de caz (când se studiază biografia unui singur individ) Smith (1998) susţine că „în ştiinţele sociale biografiile ar trebui să treacă dincolo de naraţiunea particularului într-o conceptualizare, interpretare şi explicare mai abstractă” (pag 192) Astfel, cercetătorul ar putea căuta patternuri în forma conceptelor, ipotezelor şi teoriilor prin studierea comparativă a mai multor biografii (în capitolul III voi arăta cum se face acest lucru) şi în această situaţie nu mai avem de-a face cu un studiu de caz Există şi biografii de grup Stone (apud Iluţ, 1997) menţionează construirea de biografii ale vieţii de grup colective „Biografiile trebuie compuse în perspectiva relaţiilor interpersonale şi de grup Studierea biografiilor de grup face lumină asupra proceselor vii de interacţiune a intereselor personale şi de familie asupra structurii şi reţelelor sociale concrete, dând o descriere vie a realităţii sociale” (pag 100) De exemplu, există copii care-şi petrec foarte mulţi ani în stradă alături de alţi copii mai mici sau mai mari Mulţi dintre ei se constituie în grupuri stabile în timp Te-ar putea interesa biografia unui astfel de grup 39 Istoria orală presupune ca subiectul să se refere la evenimente din perioade de timp trecute (de cele mai multe ori, subiecţii studiilor de istorie orală sunt persoanele în vârstă) Everett (1992) susţine că materialele de istorie orală conţin informaţii care în mod normal nu sunt păstrate în documente oficiale Este vorba despre amintiri şi interpretări ale subiecţilor cu privire la anumite evenimente Conform „Dicţionarului de Sociologie” cercetările de istorie orală „pun accent, de obicei, pe viaţa de familie, structura şi relaţiile sociale, ocuparea în sectorul pieţei, activitatea în economia informală, activităţile timpului liber, percepţiile evenimentelor publice importante, reconstruirea atitudinilor şi valorilor la bătrâneţe” (Marshall, 2003, pag 310) De exemplu, poţi studia, cu ajutorul istoriei orale, consecinţele introducerii în anul 1968 a decretului de interzicere a întreruperilor de sarcină Am amintit la studiul de caz despre cercetarea monografică „Monografia este studiul complet şi detaliat, sub toate aspectele sale (formal şi reglementar, organizaţional, comunicaţional, fizic şi geografic, ecologic, istoric, economic, demografic, psihologic, social, cultural…), al funcţionării unei entităţi umane şi sociale (o organizaţie, o întreprindere, un serviciu, un cartier, un sat…)” (Mucchielli, 2002, pag 258) Poţi realiza, de exemplu, o monografie a meseriei de asistent social sau una a Direcţiei Judeţene de Protecţie a Copilului Cercetarea etnografică presupune „explorarea naturii unui fenomen social particular […] Cercetătorul participă, deschis sau ascuns, la viaţa zilnică a oamenilor pentru o perioadă extinsă de timp, asistând la ce se întâmplă, ascultând ce se spune, punând întrebări” (Flick, 1998, pag 148) Silverman (2004) menţionează că studiile etnografice au în special ca obiect de interes triburile, subculturile, spaţiul public şi organizaţiile (studiul folosirii drogurilor în grupurile de adolescenţi, a modului în care se comportă oamenii în mijloacele de transport în comun, a modului în care se desfăşoară viaţa într-un azil de bătrâni sau într-o închisoare etc ) Prin acest paragraf am încercat să te familiarizez cu tipurile specifice de cercetare calitativă Acestea au fost dezvoltate până acum, iar faptul că cercetarea ta nu poate fi categorisită în nici una din cele 40 prezentate, nu înseamnă că ea nu este o cercetare calitativă Din contră, majoritatea cercetărilor calitative nu fac parte din aceste tipuri specifice Prin acest capitol am încercat să te informez cu privire la caracteristicile generale ale unei cercetări calitative, la principalele abordări teoretice în cadrul cărora se aplică cercetarea calitativă şi la principalele tipuri de cercetări calitative În capitolul următor vei afla cum se face cercetarea calitativă 41 III REALIZAREA CERCETĂRII CALITATIVE În acest capitol voi analiza fiecare etapă a cercetării calitative Voi trece în revistă aspectele teoretice analizate în detaliu în cărţile de specialitate (deci nu voi insista asupra lor) Voi sublinia, mai degrabă, aspectele practice, modul de realizare a fiecărei etape în parte III 1 Identificarea problemei În acest subcapitol îţi voi arăta ce este şi cum se face una din cele mai importante etape ale cercetării, în general Pentru începători cred că este cu adevărat cea mai grea etapă, cea mai solicitantă Este normal să nu prea ştii la ce tip de întrebări poate răspunde o cercetare ştiinţifică Străduieşte-te să te uiţi cu atenţie la exemple şi sigur îţi va fi mai uşor În cercetarea calitativă este normal, şi se întâmplă adesea, să nu poţi defini în mod clar problema cercetării înainte de a intra pe teren Până şi cercetarea cantitativă presupune o „familiarizare” prealabilă cu subiectul cercetării (altfel, problema e de cele mai multe ori vagă, generală, telefonată) Vei avea, deci, poate, o idee vagă despre o categorie ce prezintă interes (e g ceva despre copiii străzii, despre bolnavii cu boli incurabile sau despre asistenţii sociali) sau despre un loc în care îţi desfăşori activitatea de practică şi care este „contactul” tău cu potenţialii subiecţi (e g un azil de bătrâni, un cămin de copii) sau despre o temă generală interesantă (e g cum se desfăşoară o discuţie între doctor şi pacientele ce intenţionează să avorteze) E un foarte bun început Şi chiar dacă nu ai nici măcar o vagă idee, nu trebuie să te îngrijorezi Problemele „ies” din „teren” Ideea vagă te va conduce spre o locaţie [Dacă n-ai ideea vagă, fă-o să apară Ascultă şi observă: ce spune un profesor sau un coleg, ce se vorbeşte în autobuz sau la radio, ce se întâmplă în locurile pe unde ai 42 treabă în fiecare zi Lumea e plină de surse de idei Te aşteaptă] Acolo e „terenul” Oriunde ai nimerit faci acelaşi lucru: eşti atent! Urmăreşti totul, nu trebuie să-ţi scape nimic Deci observi, asculţi, eşti invitat chiar să simţi (e g te copleşeşte un sentiment de milă, deznădejde sau furie, dispreţ) Nimic nu-i de prisos Deja ai început să aduni date Dacă ai ocazia poţi să vorbeşti cu oamenii întâlniţi acolo Nu există o reţetă, nu-i întrebi ceva anume Încă nici nu ştii exact ce te interesează Ascultă tot ce-ţi spun, nu-i direcţiona, mergi pe ce aleg ei să spună Nu alege pe cineva anume, doar pentru că ţi se pare că ar fi mai „potrivit” (pentru ce, oare?) Ar trebui să înregistrezi toate astea Când poţi notează pe loc; dacă nu dă prea bine, după ce ai ieşit din „teren”, ai grijă să scrii (te poţi folosi şi de un reportofon) Nu lăsa pe altădată Se uită Acum s-ar putea să ai o serie de întrebări în legătură cu experienţa cu terenul Notează toate nedumeririle despre ce ai văzut, auzit, simţit Ce a fost interesant, ce a fost incredibil, ce pare anormal, ce te-a intrigat, ce te-a dezamăgit Apoi ce ar fi interesant de aflat, despre ce ţi-ar plăcea să ştii mai multe Poate simţi nevoia să te întorci în teren, fă-o! Dacă ţi se pare că ai descoperit problema cercetării, nu e rău Dar e posibil ca ulterior să descoperi că altceva ar fi şi mai interesant de cercetat Se întâmplă Poate n-ar fi rău să nu ţii, încă, chiar cu dinţii de problema ta Urmăreşte-o, dar fii deschis! Dacă nu ai descoperit o problemă, nu e foarte grav Important e să ai o serie de curiozităţi De exemplu: ai fost „pe terenul” unui azil de bătrâni Ai văzut cum arată clădirea, camerele, ai înregistrat unde au acces bătrânii Şi te loveşte o curiozitate: oare există un loc unde pot fi singuri? Ai observat că au tot felul de activităţi, unele organizate formal, altele informal Poate ar fi interesant să ştii ce activităţi preferă, ce fac pe ascuns, cât sunt de îngrădiţi? Cu alte cuvinte, oare există acolo loc de intimitate, preferinţe şi manifestarea lor? Cum se definesc pe ei înşişi? Există diferenţe între bătrânii de la azil şi ceilalţi bătrâni în ce priveşte comunicarea, interacţiunea cu ceilalţi, afirmarea propriei identităţi, perceperea prezentului şi a viitorului etc 43 Cam aşa se naşte o problemă Tot ce trebuie să faci este să pui întrebări Şi dacă sunt încă destul de vagi şi generale, imprecise şi puţin specifice, nu-i deloc anormal Problema devine precisă mai târziu (se clarifică, se completează, se transformă, uneori se schimbă cu totul pe parcursul cercetării) Chiar şi situaţiile de zi cu zi sunt surse de probleme; rolurile pe care le îndeplinim ne pun în situaţii problematice La cele mai multe din întrebările ridicate în aceste contexte, putem răspunde fără prea mare chin cu ajutorul informaţiilor pe care le deţinem (provenite din cunoaşterea comună) Există, însă, şi altele la care nu avem răspuns În paragraful I 1 am insistat asupra acestui aspect Tot acolo am dat un exemplu, pe care-l voi dezvolta acum ca exerciţiu, care ne pune într-o situaţie obişnuită din care putem identifica probleme de cercetat Deci, un copil se joacă în parc La ce ai fi atent, ce probleme ţi-ai pune dacă ai fi mama / tatăl acestui copil? (Probabil ai avea grijă să nu se lovească, să nu bage nisip în gură etc ) Dacă ai fi mama / tatăl copilului ce se joacă alături? (Deja e grup; probabil că ai începe să faci comparaţii între copii, să urmăreşti cum e educat, îmbrăcat celălalt copil etc ) Dacă ai fi copilul? (Probabil că ai observa ce jucării are celălalt, te-ai gândi ce-i de făcut ca să te joci şi tu cu jucăria lui cea roşie etc ) Dacă ai fi vânzătorul de vată de zahăr? (Ai avea probabil grijile menţionate în paragraful I 1 ) Dacă ai fi un hoţ? (Încearcă să răspunzi!) Dacă ai fi gardianul public? Dar dacă ai fi un sociolog urmărind o astfel de scenă? Cum te-ai „uita” la grupul copiilor ce se joacă? Eu cred că aş fi interesată de cum se formează grupurile de joacă, cum intră în grup un nou venit, cine stabileşte „ce ne jucăm”, cine face regulile, există un lider în grupul de copii, în funcţie de ce criterii se alege „şeful” (trebuie să aibă idei?, să ştie multe jocuri? sau să fie bine îmbrăcat?, să aibă cele mai frumoase jucării? sau să fie părinţii lui bogaţi? etc ) şi oare un şef în grupul de copii ajunge şef când va fi mare? Dacă ai fi asistentul social ce ai observa şi ce probleme ai ridica? Cred că ar fi interesant de văzut cum ar fi primit un copil rom sau unul handicapat într-un grup de copii, dacă există dificultăţi 44 de adaptare ale celui în cauză sau dacă ceilalţi copii fac discriminări etc Încearcă să adaugi astfel de interese! Să ne întoarcem la situaţia în care ai luat contactul cu terenul Iată câteva exemple de identificare a problemei, preluate din experienţele colegilor tăi Faci practică la Fundaţia X, unde se lucrează cu copii proveniţi din familii cu probleme (în primul rând materiale) Eşti printre copiii aceştia, apar inevitabil întrebări - clişeu, de spart gheaţa, de împrietenit De obicei, în preajma unui copil, întrebăm „ce vrei să te faci când o să fii mare?” Din răspunsuri sesizezi că ar fi interesant să vezi dacă perspectivele de viitor ale acestor copii (visele lor, aspiraţiile, planurile) sunt diferite de cele ale copiilor proveniţi din familii obişnuite Ai identificat o problemă Alta: dacă eşti prin preajma copiilor străzii şi îi vezi cât sunt de trişti şi nefericiţi uneori, cum alteori râd şi se distrează pentru motive pe care nu le înţelegi, te poţi întreba ce le aduce satisfacţie, ce-i face fericiţi, ce înseamnă pentru ei o viaţă de calitate, ce pasiuni au, ce-şi propun şi ce strategii de atingere a obiectivelor au Sau: ai de-a face cu bolnavi incurabili în faze terminale ale bolii şi descoperi multă durere, revoltă, mari probleme de acceptare a situaţiei; te poţi întreba ce impact a avut boala asupra bolnavului şi familiei lui, prin ce comportamente se poate face faţă unei astfel de nenorociri (comportament la bolnav, la aparţinători, la reprezentanţii instituţiilor cu care intră în contact - medici, asistenţi sociali etc ) Sau: ai avut acces într-o instituţie de ocrotire a orfanilor Poţi să-ţi propui să descrii, în amănunt, o zi din viaţa copiilor instituţionalizaţi (chiar dacă este doar descriptiv, demers este foarte productiv) Iată ce poţi descoperi: Toţi copiii sunt treziţi la ora 6 dimineaţa, indiferent dacă vor sau nu sa mai doarmă, nimeni nu îi întrebă acest lucru Sunt scoşi din dormitor în şir indian, îmbrăcaţi sumar şi cu picioarele goale Fiecare copil îşi aşteaptă rândul să intre la baie Este luat de către infirmiera de serviciu, băgat la duş fără ca el să participe în vreun fel, apoi urmează a fi îmbrăcat de către educatoare Totul se întâmplă în mod automat, fără măcar să se comunice cu copilul Mulţi copii încep să plângă în timp ce 45 sunt spălaţi, deoarece le este frică de apă (din proiectul de cercetare al studentelor I Nistor şi G Tişcă) Sau: dacă lucrezi cu copiii romi, şi descoperi cât de greu le este să se obişnuiască cu mediul şcolar, poţi să-ţi propui să studiezi dificultăţile lor de adaptare la şcoală Iată o mostră: Într-o zi, doamna ne-o arătat nişte poze şi ne-o întrebat ce vedem acolo Era o găleată într-un băţ şi o ladă cu lemne Doamna o râs şi o zis că aia-i o veioză şi o bibliotecă şi ea are acasă din elea, da' io n-am (din proiectul de cercetare al studentei L Armencu) Se întâmplă uneori ca un simplu text (poate fi o fişă din dosarul unui copil orfan sau declaraţia de abandon a unui părinte) sau o discuţie scurtă (între adolescentul cu o boală incurabilă în fază terminală şi îngrijitorul său sau între o persoană fără adăpost şi alta) să-ţi sugereze probleme de cercetat Iată un exemplu de identificare a unor probleme dintr-un text ce va mai fi folosit ulterior Pot să spun însă că din alt punct de vedere mi-a folosit în închisoare, în sensul că m-a adunat de pe drumuri, m-a făcut mult mai înţelept, mult mi-a întărit, mi-a cimentat caracterul şi am învăţat limbi străine acolo Se învăţau oral Dacă erai prins era jale Tot din cauza asta am luat şi altădată şi cu alte ocazii din acestea bătaie Ăăă mi-aduc aminte că…ăăă…dacă aveai norocul să ai un… matur cunoscător de limbă străină şi care să rişte ăăă singura modalitate de a scrie sau mă rog, de a memora cam ce învăţai dacă nu mă rog… sigur că totul se baza pe memorie Dar, era acolo inventată şi o manieră de a scrie, se scria pe talpa bocancului, primeam bocanci dinăştia milităreşti de… probabil dez de la dez de la trupe dezafectate din timpul războiului care talpă era din gumă, guma era lucioasă sau dacă nu o lustruiam noi, pe ea ăăă presăram un fel de spumă de săpun aşa… un fel de pastă de săpun de rufe Primeam aşa, cam cât două cuburi de zahăr, săpun pe o lună şi bineînţeles că sacrificam mai mult pentru aşa ceva Pe această cum să spun peliculă foarte… cum să spun… vagă presăram var luat de pe perete şi obţineam o tablă din asta de scris… foarte… foarte faină, foarte practică (Scârneci şi Ungurean, 2002, pag 47) 46 Ne-am putea propune, deci, să cercetăm care erau obiceiurile intelectualilor închişi în puşcăriile comuniste, care erau strategiile de învăţare în închisoare, cum se desfăşura procesul maturizării (înainte - în timpul - după detenţie) - ca tipuri de activităţi şi preocupări, idei, gânduri şi atitudini, aşteptări şi aspiraţii etc Ce este de fapt problema cercetării? Este o întrebare la care nu ştim să răspundem Avem bănuieli, dar nu putem răspunde cu certitudine Este o întrebare al cărei răspuns e important să fie aflat Aflarea răspunsului aduce un plus de cunoaştere sau generează noi probleme Este o întrebare la care se poate răspunde printr-un demers de cercetare De unde ştii dacă întrebarea ta este o problemă de cercetat? Când eşti începător nu prea ştii Ajungi în timp (cel mai probabil după ce ai făcut primul tău proiect de cercetare) să îţi dai seama ce se cercetează, la ce tip de întrebări se poate răspunde prin cercetare Până atunci fii atent la ce au cercetat alţii, descoperă tiparul întrebărilor lor, o să ajungi să intuieşti ce se poate cerceta şi ce nu Uite probleme (unele preluate din Neuman, 1997, p 124) la care nu se poate răspunde printr-o cercetare: - ar trebui ca avortul să fie pedepsit de lege? (nu e o întrebare ştiinţifică, e o judecată de valoare; punând această întrebare poţi afla eventual atitudinea oamenilor faţă de legalizarea avortului); - e drept să aplicăm pedeapsa capitală? (iar este o judecată de valoare, nu poate fi verificată empiric); Deci printr-o cercetare nu poţi decreta ce e bine, ce e rău, ce trebuie şi ce nu trebuie, ce e drept şi ce e nedrept! De aemenea, o întrebare de cercetare este altceva decît întrebarea de chestionar sau de interviu (e g ce părere aveţi despre legalizarea drogurilor?) Alte probleme: - tratamentul alcoolismului, abuzul de droguri, sexualitatea, bătrâneţea (sunt subiecte generale, va trebui să formulezi întrebări la care se poate răspunde prin cercetarea ştiinţifică plecând de la aceste subiecte) Pentru ca să poţi cerceta ai nevoie de o întrebare clară, concisă, specifică Uite întrebări care nu satisfac aceste cerinţe: 47 - delincvenţa este influenţată de poliţie? (este ambiguă, ar trebui să precizezi cum?, în ce fel?, în ce direcţie?); - ce se poate face pentru a preveni abuzul asupra copiilor? (este vagă, din ce punct de vedere?, asupra cui?); - a crescut incidenţa abuzului asupra copiilor? (nu e destul de specifică, când?, unde?, în raport cu ce?); - cum îi afectează sărăcia pe copii? (nu e specifică, din ce punct de vedere?, pe care copii?, pe toţi sau numai pe cei săraci?); - ce probleme au copiii care au crescut în sărăcie faţă de ceilalţi? (nu e specifică, din ce punct de vedere?) Nu e deloc anormal ca în primă fază întrebările tale să fie de genul: De ce nu se legalizează drogurile? Ce părere aveţi despre introducerea pedepsei cu moartea? De ce sunt oamenii aşa de răi? Ce e iubirea? De ce e mereu coadă la Secretariatul facultăţii? Există tipuri specifice de întrebări în care mintea ta e într-un fel „blocată” Te poţi găsi în situaţia de a fi preocupat de marile probleme ale umanităţii, de marile întrebări filosofice, de dileme existenţiale sau pur şi simplu de nemulţumiri cotidiene Ar trebui să sesizezi că nu le poţi „rezolva” printr-o cercetare ştiinţifică Cercetarea are la bază alt tip de întrebări Acum ai probabil sentimentul că tu n-o să poţi niciodată să sesizezi care este diferenţa dintre o întrebare de cercetare şi celelalte întrebări, că tu n-o să poţi niciodată să formulezi o problemă de cercetare ştiinţifică Îţi garantez că, dacă te vei întoarce la acest capitol după ce vei parcurge această carte, urmând paşii cercetării descrişi aici pe un exemplu al tău, o să râzi de întrebările oferite drept exemplu de „aşa nu”, o să uiţi că ţi-a trecut vreodată prin cap că ele ar putea sta la baza unei cercetări ştiinţifice Deci, dacă întrebarea ta nu „arată” prea bine, încearcă s-o modelezi Chiar dacă nu poţi de la început, pe parcursul cercetării o să-ţi iasă Pe măsură ce te familiarizezi cu problema, ea se va clarifica Numai să păstrezi permanent preocuparea formulării unei bune întrebări De cât este ea de bine formulată depinde, în mare măsură, succesul cercetării tale 48 Ce înseamnă să „modelezi” problema? Înseamnă să o faci să fie bună De exemplu, interesul tău de cercetare a din „zona” copiilor străzii Ce vrei să descoperi? Ca începător o să spui: cum să-i facem să se integreze? E un început, dar nu-i prea bun Ce înseamnă „să se integreze”? Ce vrei să faci cu ei? Poate vrei să ştii de ce, cei care au fost adăpostiţi în diverse centre de primire minori, au preferat să fugă de acolo? Poate vrei să afli ce aşteaptă ei de la un centru din acesta? Poate te interesează ce apreciază ei cel mai mult la viaţa pe care o duc? Ce le place şi cam ce-şi doresc de la viaţă? Cum îşi văd viitorul? Care e stilul lor de viaţă (cu valori, aspiraţii etc )? Încet, încet, problema ta capătă alt aspect Ar mai trebui precizat că, prin cercetare calitativă, nu poţi rezolva orice tip de probleme Cu alte cuvinte, la baza unei cercetări calitative nu pot sta decât anumite întrebări În paragraful II 1 ţi-am arătat că există şi probleme pentru a căror rezolvare trebuie să aplici metodologia cantitativă Dacă o să cauţi descrierea în amănunt, profundă a unor lucruri, dacă îţi propui înţelegerea unor aspecte, dacă eşti interesat de înţelesuri, de semnificaţii, de simboluri sau practici vehiculate de indivizi în interacţiunile lor, e foarte probabil să ai nevoie de cercetare calitativă Întoarce-te la capitolul II şi descoperă ce tip de probleme rezolvă cercetarea calitativă, ce abordări teoretice o legitimează şi ce tipuri de cercetări calitative se pot realiza Acum ar trebui să poţi formula un „început” de problemă de cercetare Parcurgerea următoarelor etape, descrise în paragrafele de mai jos, te va ajuta să formulezi o întrebare „bună” III 2 Culegerea datelor Dacă ai identificat problema urmează să aduni date care te vor ajuta să răspunzi la întrebarea cercetării Dacă întrebarea nu e clar formulată, dacă încă eşti nesigur în ceea ce priveşte problema cercetării tale, culegerea primelor date, chiar primele analize ale datelor îţi vor clarifica situaţia problematică Iar dacă încă nu ai indentificat o problemă, culegerea unor date te va ajuta să descoperi probleme de cercetat 49 În acest subcapitol voi prezenta pe scurt principalele metode de culegere a datelor în cercetarea calitativă Deci îţi voi arăta ce metode, tehnici şi instrumente poţi folosi pentru a strânge informaţiile de care ai nevoie pentru rezolvarea problemei Vei afla, de asemenea, cum să alegi cea mai potrivită metodă, tehnică sau instrument de culegere a datelor şi cum să combini diferitele metode, tehnici sau instrumente În final, voi sublinia rolul textului (ca rezultant al culegerii datelor) în cercetarea calitativă III 2 1 Metode de culegere a datelor Am precizat în subcapitolul anterior că, odată intrat în teren, ai început deja să aduni date Fără să-ţi dai seama, fără a ştii încă foarte exact ce cauţi, ai început să înregistrezi Este locul pentru o discuţie despre metodele, tehnicile şi instrumentele de culegere a datelor În cercetarea calitativă, principalele metode de culegere a datelor sunt: observaţia, interviul şi culegerea documentelor sociale Voi prezenta, în continuare, fiecare metodă şi tehnicile lor specifice Observaţia În urma unui inventar al prezentărilor făcute acestei metode de culegere a datelor de către următorii autori: Agabrian (2004), Ackroyd şi Hughes (1992), Chelcea (2001), Iluţ (1997), Mucchielli (2002), Peretz (2002), Adler şi Adler (1998), Flick (1998) am selectat câteva lucruri esenţiale pentru buna ei înţelegere şi aplicare În momentul în care trebuie să aduni date cu ajutorul acestei metode ar fi bine să parcurgi capitolele destinate observaţiei din cărţile amintite (poate găseşti şi altele) Observaţia este o metodă ştiinţifică de colectare a datelor cu ajutorul simţurilor Ea înregistrează comportamentele şi evenimentele aşa cum apar ele şi, de aceea, inexactitatea cauzată de memoria defectuoasă a respondentului asupra acţiunilor trecute sau de estimarea inadecvată a celor viitoare este eliminată 50 Cu toate acestea, sunt enumerate în literatura de specialitate şi dezavantaje ale aplicării acestei metode: control redus asupra variabilelor externe, dificultăţi de cuantificare, eşantioane mici (acestea fiind dezavantaje în termenii exigenţelor cercetării cantitative) Cercetarea calitativă presupune observarea fenomenului în contextul larg al apariţiei şi desfăşurării lui, astfel că, variabilele externe sunt şi ele înregistrate, urmărite; apoi cuantificarea nu este un scop în sine al cercetării calitative, iar eşantionarea statistică nu este proprie cercetării calitative Dintre alte dezavantaje amintesc: dificultatea de a pătrunde în anumite medii şi de a studia comportamente intime, percepţia selectivă a observatorului care poate distorsiona datele sau observarea unor comportamente care pot fi atipice Există diverse tipuri de observaţie Aşa cum am precizat în paragraful I 4 , acestea exprimă diferitele tehnici ale observaţiei Cercetarea calitativă foloseşte cu precădere anumite tehnici Le voi prezenta prin exemplificare şi comparare Dacă vrem să observăm cum îşi aleg oamenii partenerii de întâlnire, putem să aducem câţiva (câţi şi după ce criterii sunt chestiuni ce ţin de eşantionare, subiect ce va fi abordat ulterior) într-un laborator, să le arătăm câteva poze cu posibili parteneri de întâlnire din care vor trebui să aleagă Aceasta este o observaţie de laborator (alegerea se produce într-un mediu artificial, nenatural) Dacă ai urmări cum îşi aleg tinerii din grupul din care faci parte, partenerii de întâlnire ar fi o observaţie de teren (urmărirea alegerii s-ar produce în contextul natural al apariţiei ei) Tot observaţie de teren ar fi dacă ai urmări, să spunem într-o discotecă, de la distanţă sau direct implicat, cum se constituie cuplurile Dacă în observaţia de laborator le-ai spune participanţilor ce urmăreşti ar fi o observaţie deschisă, dacă le-ai mărturisi alt scop decât cel real ar fi o observaţie ascunsă Pentru că tu stabileşti regulile în situaţia de laborator, tu le spui ce trebuie să facă şi cum, avem de-a face cu o observaţie controlată Dacă în observaţia de teren tinerii pe care-i urmăreşti nu sunt la curent cu activitatea ta „ştiinţifică”, atunci observaţia este ascunsă şi 51 necontrolată (o controlezi dacă încerci să-i „ghidezi” delicat şi fără să-şi dea seama spre activitatea de care eşti interesat); dacă eşti printre cei care îşi caută un partener în discotecă, eşti în situaţia de observaţie participativă Observaţia participativă presupune studierea din interior a unei comunităţi, de exemplu, prin participarea pe o perioadă mai lungă de timp la activităţile ei Cercetarea calitativă foloseşte mai ales observaţia de teren, necontrolată, deschisă sau ascunsă şi observaţia participativă Dacă vrei, de exemplu, să studiezi condiţiile de viaţă ale orfanilor de la Căminul X, poţi să foloseşti observaţia structurată Adică mergi pe teren cu o listă exactă a ce ai de observat (sursa acestei liste este operaţionalizarea specifică demersului de cercetare cantitativ) De exemplu vei urmări: câte mese au pe zi, de câte ori sunt schimbaţi, câte jucării există la inventar etc Sunt elemente multe, dar de suprafaţă (aceasta înseamnă că este o observaţie extensivă) Având acelaşi scop poţi aplica şi altă tehnică a observaţiei: cea nestructurată Deci nu ai un plan dinainte stabilit a ce urmează să observi Te duci pe teren şi observi tot ce are legătură cu viaţa copiilor în căminul respectiv Vei simţi nevoia (datorită cantităţii mari de date de adunat) să te concentrezi pe rând, pe diverse fenomene De exemplu, observi cum sunt hrăniţi (şi descoperi că, pe la 3, 4 ani copiii nu ştiu să folosească lingura, că mâncarea este în general lichidă sau pasată, copiii neştiind să mestece etc ) sau observi cum se joacă şi descoperi că nu ştiu să se joace în grup Am dat exemple şi de ce ai putea „găsi” în teren pentru a descoperi natura diferită a observaţiilor obţinute cu ajutorul acestei tehnici a observaţiei Informaţiile sunt mai complexe, mai de adâncime Este vorba despre observaţia intensivă Cercetarea calitativă se foloseşte în special de tehnicile nestructurate (sau semistructurate) şi intensive ale observaţiei Din lucrările amintite în acest paragraf am făcut o sinteză a caracteristicilor observaţiei calitative Astfel, prin observaţia calitativă se înregistrează comportamentul efectiv al oamenilor, ceea ce realmente ei fac şi nu ce spun că fac; comportamentul indivizilor este studiat în 52 context natural (adică este surprinsă multitudinea de factori ce determină şi condiţionează acţiunile şi interacţiunile umane); priveşte acţiunile şi interacţiunile fireşti, comportamentul obişnuit al subiecţilor, tipic pentru viaţa cotidiană şi nu artificializat de experiment (sau interviu şi anchetă) Scopul este de a pătrunde în lumea subiectivă a celor studiaţi şi a o interpreta din punctul lor de vedere De aici şi un mare dezavantaj: pericolul subiectivităţii cercetătorului Iată şi câteva caracteristici ale cercetării observaţionale calitative (rezultate ale sintezei amintite): - priveşte evenimentele, acţiunile, normele, valorile vizibile „prin ochii” oamenilor studiaţi; - descrie folosind „detaliul lumesc” care ne ajută să înţelegem ce se petrece într-un context particular; - încearcă înţelegerea evenimentelor numai când acestea sunt situate în contextul social şi istoric mai larg; - nu produce date asemănătoare celor furnizate de anchetă sau experiment; materialele nu sunt statistice ci constau în note de teren detaliate, rapoarte de observaţie, întâmplări, reflecţii; - nu se bazează pe eşantioane, nu e reprezentativă, se pune doar problema de a fi tipică şi pentru alte grupuri; generalizările sunt limitate Demersul de observare se concretizează în redactarea notelor Tot literatura de specialitate susţine existenţa a trei categorii de note: de observaţie, de metodă (probleme de abordare, de relaţie, de înţelegere) şi teoretice (conceptele şi formele de generalizare la care se gândeşte cercetătorul în timpul observaţiei sau lecturilor) Datele de observaţie cuprind informaţii despre: acţiuni (gesturi, interacţiuni, expresii verbale), grupuri sociale (personaje principale şi secundare, date biografice, categorii socio-demografice), dispozitive materiale (loc, decor, instrumente, obiecte utilizate sau produse, ţinute vestimentare), puncte de vedere ale participanţilor (declaraţii, cum se adresează unii altora) şi situaţia observatorului (rolurile cercetătorului, relaţia cu subiecţii) 53 Iată câteva exemple de note de observaţie din proiectele studenţilor de la Asistenţă Socială: În cazul unui copil al străzii: vorbeşte cu uşurinţă despre viaţa lui de zi cu zi, dar îşi pierde "ritmul" atunci când relatează despre timpul petrecut cu familia, despre comportamentul mamei - pe care o consideră neputincioasă (dar şi indiferentă) în faţa agresiunilor tatălui vitreg; comportamentul non-verbal, elementele de paralimbaj confirmă observaţia (îşi frământă mâinile, priveşte în jos şi fără ţintă, evită contactul vizual, îi tremură vocea, ritmul este mai puţin alert) (din proiectul de cercetare al studentelor C Corduneanu şi A Ohaci) În cazul unei tinere de 24 de ani suferind de o boală incurabilă în fază terminală: Mihaela era curat îmbrăcată În casă era curăţenie Mobilierul era sărăcăcios, dar îngrijit În cameră nu erau decât două fotografii, una cu Mihaela la şcoală şi una cu sora acesteia tot în aceeaşi postură Televizorul era deschis Mihaela asculta muzică […] Când am abordat subiectul bolii Mihaelei, mama a discutat oarecum detaşată despre boală însă, nu a spus decât lucruri generale, elementare, nu a intrat în amănunte şi a închis subiectul cât a putut de repede Încercând să discutăm şi cu Mihaela despre acelaşi subiect, mama, foarte protectivă, răspundea mereu în locul ei şi nu o lăsa niciodată să termine ce avea de spus (din proiectul de cercetare al studentei V Ichim) În cazul copiilor instituţionalizaţi: dorm câte 10 copii într-o cameră Copilul nu are patul lui stabil, nu are pijamalele lui, nu are obiecte personale (prosop, săpun, periuţă de dinţi, pieptene etc ) (din proiectul de cercetare al studentelor I Nistor şi G Tişcă) În ceea ce priveşte notele de metodă, în cazul abordării copiilor străzii: pe parcursul conversaţiei purtate, am formulat întrebări folosindu-ne de cuvinte pe care le-au rostit ei (din proiectul de cercetare al studentelor G Boghiez şi A Dăscălaşu) Iată şi un exemplu de note teoretice în cazul adaptării copiilor romi la cerinţele şcolii: universul limitat al acestor copii, lipsa de informaţie se reflectă în modul de exprimare; conţinutul propoziţiilor pe care le alcătuiesc circumscrie zona gospodăriei, a satului şi denotă sărăcia 54 vocabularului şi chiar o percepţie distorsionată a realităţii Exemplu: Eu am un extraterestru Tata a cumpărat o comoară Eu am văzut un ger cumplit Cuvintele subliniate le-au fost furnizate pentru a forma propoziţii cu ele (din proiectul de cercetare al studentei L Armencu) Să ne întoarcem la începutul tău de proiect În acest moment al cercetării eşti fie în situaţia de a descoperi probleme de cercetat cu ajutorul observaţiei (explorezi, descoperi, problematizezi - formulezi întrebări), fie ai deja problema de cercetat şi te foloseşti de observaţie pentru adunarea sistematică a datelor (cauţi răspuns la întrebări) În paragraful II 1 am arătat cum te ajută observarea diferitelor evenimente, acţiuni, persoane etc în formularea de întrebări, în identificarea problemelor Iată un alt exemplu: I-ai observat pe copiii instituţionalizaţi Ai văzut cum se joacă Ai descoperit că nu au iniţiative, că aşteaptă mereu indicaţii Poate ar fi interesant (în perspectiva formării lor) să încerci să răspunzi la întrebări de felul: au iniţiative? (când?, în ce context?, în legătură cu ce aspecte ale vieţii?); au scopuri, proiecte, strategii? (ce tip?); cât se implică?, cum reacţionează la eşec?, cât de repede renunţă?, îşi asumă merite şi responsabilităţi? ş a m d Dacă observaţia nu te-a ajutat în formularea unor probleme, poate te inspiră o discuţie cu cineva din „teren” (vezi paginile care tratează interviul) sau documente pe care le poţi răsfoi (vezi discuţia despre culegerea documentelor sociale) E posibil să te afli în situaţia de a aduna date cu ajutorul observaţiei pentru rezolvarea unor probleme De exemplu, vrei să vezi cum este viaţa bătrânilor din azilul X Şi să spunem că ai decis (ca un calitativist) că un studiu de calitatea vieţii bătrânilor nu echivalează cu înregistrarea unor parametri seci, obiectivi (de tipul numărului de calorii, a programului de apă caldă, a numărului de paturi într-o cameră etc ) Va trebui să strângi date despre viaţa acestor bătrâni în azil Să observi, de exemplu, că bătrânii care fac de serviciu la bucătărie sunt diferiţi de ceilalţi (au chef de vorbă, sunt mai veseli etc ) sau că există un bătrân care-şi petrece tot timpul la poarta azilului (face o muncă de portar, deşi nu i-o cere nimeni) 55 şi care e plin de viaţă şi de un haz nebun, spre deosebire de ceilalţi bătrâni care „aşteaptă să moară” Sunt surse extrem de importante de date care, dublate de altele obţinute prin alte metode (de exemplu interviuri), te pot conduce la descoperiri de genul: ceea ce dă calitate vieţii unui bătrân din azil este sentimentul că este util Însă combinarea metodelor de cercetare şi interpretarea datelor vor fi analizate în paragrafele (III 2 2 şi III 5 ) Este posibil, de asemenea, să identifici problema prin observaţie şi să n-o poţi rezolva decât prin aplicarea de interviuri sau prin analiza unor documente E o situaţie perfect normală Mergi mai departe, încercând rezolvarea problemei şi aplicând metodele şi tehnicile potrivite Voi răspunde la întrebarea cum se alege metoda potrivită de culegere a datelor în paragraful III 2 2 O altă metodă de culegere a datelor este interviul Interviul Pentru a fi cu adevărat sigur că ştii să concepi şi să aplici interviul ca metodă de culegere a datelor ar fi bine să parcurgi capitolele referitoare la acesta cel puţin din lucrările următorilor autori: Iluţ (1997), Agabrian (2004), Singly et al (1998), Chelcea (2001), Ackroyd şi Hughes (1992), Fontana şi Frey (1998), Flick (1998), Miller şi Glassner (1998) Am extras şi rezumat şi eu câteva caracteristici esenţiale cu care nu ar trebui să te mulţumeşti Interviul se foloseşte când se studiază comportamente dificil de observat pentru că se desfăşoară în locuri private; se cercetează credinţele şi atitudinile pentru care nu există documente scrise În raport cu observaţia, prin interviu se accede la motivaţie, la definiţia şi semnificaţia pe care actorii sociali le acordă acţiunilor lor Iată un exemplu de date ce pot fi obţinute prin interviu (un asistent social povesteşte despre dificultăţile muncii pe care o desfăşoară): mila mă făcea să nu mai fiu bun de nimic după cele patru ore cu copiii, întrucât din milă, parcă mă lăsam consumat de ultimul pic de energie fizică şi sufletească Apoi, în acele zile ajungeam acasă şi picam într-o 56 depresie cruntă după care adormeam Când am înţeles că nu mila trebuie să fie sentimentul care să mă cuprindă alături de ei, am crescut parcă în ochii lor [ ] La începutul experienţei mele, când venea un pacient cu problemele lui, tot ce reuşeam să fac, era să plâng alături de el pentru problemele sale Plângeam în mod serios din compasiunea şi mila care mă toropeau când aflam povestea unora sau altora După un timp de asemenea trăiri am ajuns la o sufocare interioară cruntă Earm din ce în ce mai epuizat şi mai deprimat şi nici măcar nu reuşeam să ajut oamenii suficient M-am temut groaznic în acele momente de cugetare că aş putea chiar să înnebunesc peste ceva ani, căci situaţia şi problemele pacienţilor mă însoţeau în minte şi în suflet pe parcursul întregii zile (din proiectul de cercetare al studentelor L Rusz şi G A Bîţă) Interviul este structurat atunci când întrebările şi ordinea lor sunt dinainte stabilite În interviul semistructurat prestabilite sunt doar temele în jurul cărora se va purta discuţia (ghid de interviu) Este posibil să fie predefinite şi câteva întrebări, însă intervievatorul poate oricând să devieze de la plan şi să pună alte întrebări relevante În interviul nestructurat cercetătorul poartă discuţii total libere cu subiecţii În cercetarea calitativă se aplică mai ales interviurile semistructurate şi nestructurate Ultimul este adesea folosit pentru identificarea problemei Pur şi simplu stai de vorbă cu bătrânii din Azilul X, sau cu copiii care vin să-şi facă temele la Centrul oferit de Fundaţia Y Fără să ai un plan în minte, o temă, un subiect Laşi discuţia să curgă liber Interviurile semistructurate le vei folosi după stabilirea temei de cercetat (şi mai ales după primele analize ale datelor, cum o sa vezi mai departe), când ştii ce urmăreşti, când o să ghidezi discuţia spre ce te interesează să afli De exemplu, un interviu nestructurat cu un fost deţinut politic ţi-a sugerat mulţime de probleme (vezi discuţia referitoare la acest subiect din paragraful II 1 ) În momentul în care te-ai hotărât să studiezi strategiile de învăţare în închisorile comuniste, interviurile tale următoare vor fi mai degrabă semistructurate Le vei concentra pe problema învăţării Vei vedea în paragrafele următoare cum analiza datelor îţi va furniza subiecte, 57 teme, chiar întrebări predefinite care-ţi tot structurează interviul Ghidul de interviu rămâne, însă, în cercetarea calitativă, mereu flexibil Trebuie să fii mereu atent şi deschis la elementele de noutate şi neprevăzut Deci, în primă fază, te-ai folosit de interviu pentru a identifica probleme de cercetat, apoi interviul a devenit principala sursă de culegere a datelor Analizând caracteristicile interviului folosit în cercetarea calitativă, Agabrian (2004) precizează: „nu se utilizează întrebări închise, cercetătorul nu are o atitudine formală (neutră, raţională, distantă sau chiar rece), el răspunde la întrebările puse de participanţi, permite emoţiilor şi sentimentelor proprii să se manifeste în timpul cercetării Este vorba de stabilirea unei relaţii de la „om la om” cu scopul de a înţelege şi mai puţin de a explica” (pag 70) Şi, în general, informaţiile obţinute printr-un astfel de interviu sunt bogate, complexe, adânci, de profunzime Îţi dau, spre exemplu, un fragment dintr-un interviu realizat de o colegă de-a ta cu o „dependentă de IRC” (Internet Relay Chat): Erau zile printr-a noua, a zecea, când stăteam până noaptea târziu pe net Aveam canalul clasei şi toate certurile, toate destăinuirile, toate bârfele se petreceau acolo, în ferestrele acelea de Mirc Programul impus începea de la 8 seara şi cu 2, 3 minute înainte, deschideam ceasul de la calculator şi porneam numărătoarea inversă La 20:00 dădeam aproape tremurând de bucurie „connect” Să pice conexiunea era cel mai groaznic lucru care mi se putea întâmpla Mă simţeam ruptă de lume, eram sigură că în timpul în care eu încercam să reconectez pierdeam toate amănuntele, toată distracţia (din proiectul de cercetare al studentelor A M Dogaru şi E Ghiurca) În literatura de specialitate sunt descrise numeroase alte tehnici de aplicare a interviului În funcţie de problema aleasă spre studiu, poţi folosi una din tehnicile existente sau poţi descoperi tu o alta potrivită temei tale de cercetare Douglas (apud Iluţ, 1997) introduce tehnica interviului creativ - "se recomandă ca deopotrivă intervievatorul şi intervievatul să renunţe la orice regulă de gândire şi conduită formală, să uite toate convenienţele, să se exprime cât mai liber şi creativ" (pag 91) 58 Din preocupările postmoderniştilor au rezultat alte tehnici: interviul polifonic - „spusele fiecărui subiect să fie înregistrate cât mai fidel şi perspectivele distincte ale oricărui intervievat să se regăsească în raportul final de cercetare” (apud Iluţ, 1997, pag 91), interviul interpretativ - exploatarea în convorbirile cu subiecţii a „momentelor considerate de ei ca fiind cruciale în traiectoria vieţii lor” (pag 92) Interviul centrat pe problemă - tehnică propusă de Witzel (apud Flick, 1998) - colectează date biografice cu privire la o anumită problemă Interviul expert - dezvoltat de Meuser şi Nagel (apud Flick, 1998) - în care subiectul are mai puţină importanţă ca persoană şi mai multă ca şi expert într-o anumită activitate Pentru a vedea cât de departe s-a ajuns cu dezvoltarea de noi tehnici de intervievare, mai aduc un ultim exemplu, tehnica propusă de Dick (1998): interviul convergent prin care pot fi obţinute date despre „cele mai ascunse aspecte ale comunităţii, organizaţiei sau altora asemenea […] Întâi persoana este adusă în stare de relaxare; după ce s-a stabilit raportul se pune o singură întrebare generală Persoana este pusă să vorbească o perioada cât mai îndelungată de timp, aproximativ o oră sau puţin mai mult Abia apoi sunt puse întrebări mai specifice” Voi insista asupra unei tehnici folosite în cercetările biografice şi în cele narative Interviul narativ descris de Flick (1998) Problema studiată poate fi: istoria vieţii, în general, sau un aspect specific temporal sau tematic al biografiei subiectului De exemplu: reorientarea profesională şi consecinţele ei, abandonarea unui copil, plecarea de acasă în cazul unui copil al străzii etc Se foloseşte o întrebare narativă generativă care se referă la problema studiată şi care stimulează naraţiunea; fragmentele narative incomplet detaliate se completează prin întrebări; în final subiectul e pus să rezume înţelesul poveştii Flick dă un exemplu de întrebare generativă: „vreau să-mi spuneţi cum s-a desfăşurat povestea vieţii dvs Cea mai bună cale de a face asta este să începeţi cu naşterea dvs , cu copilăria şi apoi să spuneţi toate lucrurile care s-au întâmplat unul după altul până azi Nu trebuie să vă grăbiţi, daţi şi detalii pentru că tot ce e important pentru dumneavoastră mă interesează” (pag 99) 59 În aplicarea interviului trebuie să acordăm o atenţie sporită parametrilor situaţionali (ei sunt trataţi pe larg de Singly et al , 1998) Astfel, spaţiul comunică semnificaţii care pot influenţa discursul celui intervievat De exemplu, vrei să iei un interviu despre succes unui manager de top Cred că una ţi-ar spune la birou şi alta la domiciliu Sau, încearcă să-ţi imaginezi: vrei să afli ce dificultăţi au copiii ai căror părinţi au plecat la muncă în străinătate Ce crezi despre conţinutul şi stilul discursului acestor copii dacă interviul are loc: în clasă la şcoală, acasă sau la locul de joacă Ce s-ar modifica dacă ar fi prezentă la discuţie învăţătoarea sau bunica? Alt parametru de luat în considerare este timpul: discursul poate fi contaminat de acţiunile precedente Va trebui să cauţi intervalul de timp optim pentru intervievare De exemplu, te interesează dacă femeile casnice resimt lipsa unei ocupaţii profesionale Una e să-i iei interviul la ora 12 când e foarte ocupată: mâncarea e pe foc, copilul trebuie să vină de la şcoală şi mai are de făcut şi cumpărături; şi alta e după-masa când copilul se odihneşte şi la televizor s-a terminat telenovela preferată În ceea ce priveşte distribuţia actorilor, autorii amintiţi afirmă că poziţia socială a cercetătorului este, de cele mai multe ori, percepută ca superioară subiectului, iar acest lucru poate genera refuz sau comunicare dificilă Autorii prezintă o serie de tactici de care te poţi folosi când îi iei un interviu unui copil: aduci o provizie de chips, îl laşi pe cel mai bun prieten al lui să asiste la discuţie, reduci diferenţa de înălţime aşezându-te pe pământ, introduci cuvinte şi subiecte tabu arătând că se poate spune orice fără a risca o pedeapsă (pag 162) Pune-te acum într-o situaţie şi mai dificilă: va trebui să stai de vorbă cu un copil al străzii Ce tactici aplici? Îţi propun un alt exerciţiu: Trebuie să iei interviuri mai multor persoane Interviul este faţă în faţă Tema interviului este: ce înseamnă să ai succes în viaţă? Subiecţii trebuie să aibă următoarele caracteristici: 1 persoană cu funcţie de conducere, manager sau patron; 2 mamă casnică; 60 3 ţăran; 4 student; 5 copil (aproximativ 10 ani) Cum abordezi pe fiecare dintre subiecţi astfel încât aceştia să fie dispuşi să-ţi acorde interviul (nu-i cunoşti şi nici nu le-ai fost recomandat de cineva)? Trebuie să precizezi: - în ce loc se va desfăşura interviul; - dacă anunţi sau nu în prealabil intenţia de a realiza interviul; - cum arată anunţul; - cum te prezinţi; - cum prezinţi tema interviului (fără să jigneşti sau să trezeşti suspiciuni) Dacă ai încercat să rezolvi exerciţiul poate ai descoperit că cel mai uşor ţi-a fost să te pui în situaţia de interviu cu un student Ştii cum e studentul, la ce tip de discurs e sensibil, când şi unde poate fi găsit etc E uşor să te pui în pielea lui şi să-l convingi să-ţi acorde interviul Vreau să subliniez importanţa familiarizării cu caracteristicile subiecţilor (felul lor de a fi, temerile lor etc ) Ca să reuşeşti să comunici cu o femeie abuzată, de exemplu, sau cu un copil delincvent ar trebui să-i cunoşti (generic vorbind) ca să ştii cum să-i abordezi, cum să le vorbeşti, cum să-i întrebi, cum să te porţi cu ei etc O distincţie cu adevărat importantă în ceea ce priveşte tipurile de interviuri, tehnicile aplicate, este cea legată de participanţi Dacă până acum am insistat pe tehnicile de intervievare individuală, voi continua cu prezentarea succintă a interviurilor de grup Înainte de a realiza un astfel de interviu ar fi bine să citeşti şi Bulai (2000), Morgan (1997), Krueger şi Casey (2005) Iluţ (1997, pag 92) susţine că interviurile de grup „înlătură greşeala atomistică (deducerea stării de spirit colective din agregarea statistică a opiniilor individuale) Este clară diferenţa dintre interacţiunea statistico-matematică a opiniilor şi interacţiunea reală a acestora în procesul viu al discuţiilor în dinamica de grup, unde intervin ample fenomene de controversă, de persuasiune, de autoritate etc ” 61 După Flick (1998, pag 115), interviurile de grup sunt „procese de construire a realităţii sociale în contexte mai apropiate de cele zilnice (de exemplu familia); sunt procese comune de rezolvare a problemelor în grup Discuţiile de grup sunt preferate interviurilor singulare pentru că studierea atitudinilor, opiniilor şi practicilor oamenilor în izolare artificială faţă de contextele în care se produc trebuie evitate Discuţiile de grup corespund felului în care opiniile sunt produse, exprimate, schimbate zi de zi” Ca şi interviul individual, cel de grup are 3 forme: structurat, semistructurat şi nestructurat Dar, spre deosebire de interviul individual structurat, care coincide cu chestionarul şi este caracteristic cercetării cantitative, interviul de grup structurat este, după Iluţ (1997), tot o metodă calitativă pentru că „presupune interacţiunea participanţilor, schimbul de replici, de opinii şi idei, pe marginea acestor întrebări (evident deschise) Interviul în general şi cel de grup în mod deosebit reprezintă o metodă calitativă şi pentru faptul că aici nu ne interesează în primul rând câţi spun un lucru sau altul ci ce anume spun oamenii, cum o spun, cum se modifică pe parcurs cele spuse etc ” (pag 92) Autorul amintit recomandă utilizarea conversaţiilor preparatorii care sunt „întrevederi particulare ale intervievatorului cu viitorii participanţi în timpul cărora li se anunţă tema interviului, durata precum şi faptul că este indispensabilă exprimarea opiniei personale a fiecăruia Este indicat să se realizeze convorbiri libere (nedirijate) asupra subiectului ce se va discuta Scopul acestor convorbiri este triplu: de a induce o relaţie personală de încredere şi stimă reciprocă, de a debloca persoana intervievată şi de a facilita exprimarea opiniilor sale în cursul reuniunii ce va avea loc deoarece ea se va afla atât într-o situaţie de siguranţă (a formulat deja opiniile sale) cât şi de oarecare stres (prezenţa celui care a ascultat-o deja o obligă oarecum să-şi repete părerile); în intervalul convorbirii individuale - reuniune participantul reflectează asupra temei şi îşi clarifică mai bine punctele de vedere Aceste convorbiri nu afectează spontaneitatea supleţea şi bogăţia discuţiilor în 62 grup dinamica proprie reuniunilor implicând o situaţie inedită cu efecte sinergice animatoare” (pag 94) Există diferite tehnici ale interviului de grup asupra cărora nu voi insista Cea mai cunoscută este focus grupul El este o „discuţie planificată cu atenţie, menită să adune păreri în legătură cu o arie de interes bine definită, într-un mediu primitor, neameninţător” (Krueger şi Casey, 2005, pag 21) De exemplu, poţi realiza un focus grup cu părinţii adolescenţilor delincvenţi sau cu adolescentele mame Tehnica grupului nominal presupune „chestionarea pe rând, cu acelaşi instrument a unui grup de indivizi ce nu se cunosc între ei (fără ca subiecţii să poată comunica sau interacţiona între ei) Răspunsurile subiecţilor sunt sintetizate şi oferite ulterior membrilor grupului pentru ca ei să reacţioneze la informaţiile respective Tehnica se aplică în special grupurilor de specialişti care sunt consultaţi în probleme precise Ideea este de a elimina factorii de grup (eliminarea perturbaţiilor datorate influenţei pe care anumiţi lideri de opinie ar putea să o aibă prin impunerea lor în grup)” (Bulai, 2000, pag 9) De exemplu, poţi realiza un interviu de grup aplicând tehnica grupului nominal cu asistenţi sociali, psihologi şi sociologi pentru rezolvarea problemelor copiilor instituţionalizaţi Altă tehnică a interviului de grup este cea numită Delphi „de obţinere a informaţiilor de la specialişti, în vederea elaborării unor previziuni faţă de anumite procese sau fenomene Sunt runde de interviuri în sistem panel: în runda 1, fiecare specialist produce propriile previziuni şi acordă fiecăreia un anume grad de încredere sau probabilitate; apoi rezultatele sunt prelucrate şi se elaborează un chestionar care exprimă atât rezultatele celui anterior cât şi problematica nou apărută Se repetă în funcţie de temă de câte ori e necesar” (pag 10) De exemplu, aplicarea tehnicii Delphi cu asistenţi sociali pentru elaborarea unor previziuni asupra impactului implementării sistemului de dezinstituţionalizare a copiilor orfani Tot Bulai aminteşte tehnica grupurilor de discuţie fără lider (analiza relaţiilor şi modelelor de interacţiune dintre membrii unui grup 63 nestructurat) sau interviuri de familie (cercetarea mecanismelor de putere şi de negociere în familie) Indiferent de tehnica folosită, interviul este metoda fundamentală de culegere a datelor în cercetarea calitativă Va trebui să te familiarizezi cu discuţiile teoretice referitoare la realizarea lui şi apoi să aplici toate acestea în intervievări autentice Pe lângă observaţie şi interviu, culegerea documentelor sociale îţi stă la dispoziţie pentru a identifica probleme sau pentru a strânge date care vor conduce la descoperirea soluţiilor la aceste probleme Culegerea documentelor sociale Sub denumirea de documentele sociale intră orice obiect sau text care oferă informaţii cu privire la persoanele sau fenomenele sociale studiate Sunt informaţii pe care nu le putem culege prin observaţii sau mărturii directe Sau informaţiile obţinute din documentele sociale completează mărturiile şi observaţiile directe atunci când acestea nu sunt suficiente pentru cercetare Documentele sociale există undeva (trebuind să fie doar identificate şi colectate) sau se realizează la solicitarea cercetătorului Însă, dacă „interviurile de cercetare [şi observaţiile] presupun un anumit proces de creare activă a datelor, care n-ar fi posibil fără intervenţia cercetătorului” (Silverman, 2004, pag 177), colectarea documentelor sociale exclude intervenţia activă a cercetătorului în producerea datelor De exemplu, poţi colecta jurnale sau autobiografii care există deja în sertarele subiecţilor tăi Dar poţi, de asemenea, să soliciţi întocmirea unui jurnal zilnic, de exemplu, timp de o lună sau a autobiografiei subiecţilor tăi N-o să intervii direct asupra „producţiei” lui (autobiografia n-o să fie rezultatul unui interviu, în care tu asculţi, îl mai întrebi câte ceva, îi ghidezi răspunsul etc ci un text sau o înregistrare audio sau video pe care o face singur) Poţi ghida, însă, sumar, în funcţie de interesele tale ştiinţifice producerea de documente pe anumite teme (perioade - dacă te interesează, de exemplu, copilăria subiectului tău; evenimente - de 64 exemplu, divorţul părinţilor; persoane - de exemplu, mama adoptivă etc ) Deci, îi spui subiectului tău ce element din biografia proprie te interesează, dar ceea ce scrie sau spune despre acest lucru ţine numai de subiectul tău (nu-l ghidezi în nici un fel) Desigur, în cercetarea calitativă ar fi de dorit să te axezi pe documentele spontane, să cauţi în permanenţă autenticul, să nu „provoci” realităţi, ci să le laşi să se manifeste firesc, natural De aceea sunt de mare relevanţă, de exemplu, scrisorile, cutiile cu amintiri, jurnalele „secrete”, înregistrări ale conversaţiilor neprovocate (cotidiene) etc „În cadrul tradiţiei autobiografice, jurnalele sunt un tip de documente ale vieţii, înregistrări revelatoare de sine care, intenţionat sau nu, dezvăluie informaţii referitoare la structura, dinamica şi funcţionarea vieţii mentale a autorului” (Allport, apud Elliot, 1997, paragraful 2 3 ) Jurnalele diferă de interviurile în profunzime sau de istoria vieţii printr-o caracteristică esenţială care elimină una din limitele ultimelor două (limita fiind prezentarea vieţii ca unitate coerentă, logică) „Jurnalele ilustrează curgerea contemporană a evenimentelor publice şi private Ele nu sunt date într-un tot - cum se întâmplă în istoria vieţii - ci mai degrabă sunt scrise discontinuu, zilnic sau de-a lungul unor intervale mai lungi de timp şi, astfel, oferă o înregistrare mereu în schimbare a prezentului Decât să ilustreze prezentul, alte texte autobiografice tind spre atribuirea de sensuri retrospective unei întregi vieţi sau spre repovestirea momentelor semnificative Această proximitate cu prezentul, apropierea dintre experienţă şi înregistrarea experienţei înseamnă că există cel puţin percepţia că jurnalele sunt mai puţin rezultatul memoriei vagi, cenzurării sau reîncadrării retrospective decât alte înregistrări autobiografice” (paragraful 2 4 ) Spre deosebire de interviuri care oferă naraţiuni biografice, jurnalele au o mare valoare în surprinderea proceselor rutiniere de zi cu zi Chelcea (2001, pag 469) prezintă o clasificare a documentelor sociale pe care o reproduc în Anexa IV În cercetarea calitativă folosim mai ales documentele scrise necifrice şi personale şi documentele nescrise 65 Cu toate acestea, Iluţ (1997, pag 134) menţionează că: „după calitativişti documentele sociale, inclusiv o mare parte a celor materiale, sunt texte sociale întrucât ele au o structură semiotică Documentele cantitative (cifrice, statistice) se pretează şi ele din plin la o analiză de tip calitativ în termeni de discurs, de text social” În viziunea lui Flick (1998), folosirea fotografiilor (ca şi a altor producţii vizuale) în cercetarea calitativă oferă două mari avantaje: unul, că sunt mai puţin selective decât observaţiile (oferă o prezentare holistică, independentă de subiectivismul selectării elementelor) şi altul că pot fi reanalizate de alţii (mai mulţi cercetători pot fi puşi, astfel, în situaţia de „teren”, iar evaluarea cercetării calitative este mult simplificată, crescându-se gradul de obiectivitate) Autorul menţionat aduce câteva exemple (la care voi aduce completări) de folosire a datelor vizuale în cercetare: folosirea albumelor de familie pentru analiza istoriei familiei sau a unor subiecte în timp (de exemplu căsătoria sau petrecerea timpului liber); sau prezentarea personală în fotografii şi imagini cu membrii familiei sau instituţii (subiecţii primesc aparate de fotografiat şi sunt rugaţi să fotografieze sau să pună pe altcineva să le facă fotografii care să spună cine sunt ei; se realizează astfel un jurnal fotografic - aspecte şi evenimente din viaţa de zi cu zi - selecţia fiind făcută de subiect); sau semnificaţia ariei în care trăiesc subiecţii (felul de a trăi şi interiorul apartamentului tipic pentru oamenii ca ei în 12 fotografii), studierea condiţiilor şi a stilului de viaţă; sau ce îţi place cel mai mult la camera ta şi la casă, ce îţi place cel mai puţin - fotografiază motivele; sau ce te face mândru de meseria ta (de ce îţi place ceea ce faci) - fotografiază motivele Este posibil să ne folosim de fotografii şi ca instrument ajutător în stimularea producerii de naraţiuni (de exemplu, în interviul narativ, pentru ca subiectul să-şi depene povestea cu privire la nunta proprie, să spunem, ne putem folosi de fotografii pentru a-i face mai uşoară amintirea, pentru a stimula subiectul, pentru a formula întrebări) Silverman (2004) menţionează şi alte tipuri de date vizuale care au stat la baza unor cercetări: înregistrări video ale unor staţii de autobuz sau 66 caricaturile Acest ultim exemplu îmi aminteşte de o altă sursă inestimabilă de date: bancurile Cele despre romi, de exemplu, ţi-ar putea furniza elemente pe care se bazează discriminările faţă de această categorie Imaginează-ţi că ai reuşit să obţii următoarele documente: scrisori de dragoste, scrisori între părinţi şi copii, scrisori de adio ale sinucigaşilor, scrisorile puşcăriaşilor, SMS-uri, convorbirile telefonice de reclamare a unor abuzuri asupra copiilor realizate pe linia pusă la dispoziţia publicului de Direcţia Judeţeană de Protecţie a Copiilor, jurnale ale femeilor abuzate fizic, articole din reviste şi ziare ce conţin scrisori ale cititorilor, cutia cu reclamaţii de la Oficiul Judeţean de Protecţia Consumatorului, discuţiile înregistrate pe diverse chat-uri (eventual tematice) Ce ar fi interesant să afli din ele? Scrie la fiecare document câteva întrebări la care ar fi interesant să ştim răspunsul Sau şi mai bine, încearcă să faci rost de astfel de documente, citeşte-le şi notează-ţi curiozităţile legate de conţinutul lor sub formă de întrebare Prin acest paragraf am vrut să-ţi arăt că te poţi folosi de cele trei metode de culegere a datelor, şi de mulţimea tehnicilor lor, pentru a identifica probleme şi mai ales pentru a strânge informaţii necesare găsirii răspunsurilor la întrebările cercetării În paragraful următor îţi voi răspunde la întrebările: „cum ştiu ce metodă de culegere a datelor să folosesc?” şi „pot să folosesc mai multe metode şi tehnici de culegere a datelor în aceeaşi cercetare?” III 2 2 Alegerea şi combinarea metodelor de culegere a datelor Până acum ai încercat identificarea problemei de cercetare Ca să faci asta ai aplicat, probabil, (cum ţi-a fost mai la îndemână) una sau mai multe dintre metodele şi tehnicile prezentate în paragraful precedent După ce ai stabilit întrebarea cercetării îţi vei pune serios problema alegerii celei mai potrivite metode şi tehnici de colectare a datelor în vederea obţinerii unui răspuns 67 Deci, cum alegi metoda de culegere a datelor? Răspunsul este simplu Singura „reţetă” după care te poţi ghida este caracterul problemei cercetării tale În funcţie de ce te interesează alegi metoda potrivită (desigur va trebui să iei în calcul şi aspecte situaţionale - de cât timp dispui, de cât de uşor poţi face rost de documente sociale, de cât de accesibilă (cât de uşor poate fi observată sau intervievată) e persoana sau comunitatea aleasă spre studiu etc ) Dar strict metodologic vorbind, dacă vrei să afli cum justifică (oficial) părinţii abandonul copiilor atunci culegi documente sociale (declaraţiile de abandon prezente în dosarele copiilor), dacă vrei să afli cum se joacă micuţii orfani de la Căminul de copii X atunci îi vei observa şi dacă vrei să afli de ce pleacă de acasă copiii străzii, atunci îi întrebi (îi intervievezi) În cazul în care ţi-ai încadrat cercetarea în una din abordările teoretice prezentate în paragraful II 2 , va trebui să ştii că diversele orientări teoretice şi-au consacrat metode specifice de cercetare Astfel, interacţionismul simbolic „prescrie”, mai degrabă, interviul comprehensiv, focus grupul şi observaţia participativă, interviurile biografice şi de istorie orală (în ideea de a descoperi felul cum înţeleg subiecţii lumea, cum construiesc şi atribuie semnificaţii, cum interacţionează) Etnomentodologia „prescrie”, mai degrabă, studiul conversaţiilor cotidiene, a jurnalelor, a documentelor sociale care surprind cotidianul (staţia de autobuz, sala de aşteptare a unui cabinet medical etc ) Fenomenologia „prescrie”, mai degrabă, interviul polifonic, culegerea jurnalelor, scrisorilor (în general, a documentelor sociale neprovocate), observaţia participativă Abordările structuraliste se bazează pe documente care reproduc discursuri, naraţiuni, caricaturi, bancuri etc De asemenea, tipurile specifice de cercetări aplică metode specifice de culegere a datelor Astfel, cercetarea biografică foloseşte interviul biografic, narativ, centrat pe problemă, jurnalele, fotografiile; studiile de istorie orală folosesc interviul narativ, jurnalele; cercetările monografice se bazează, în special, pe culegerea documentelor sociale (de toate 68 tipurile) şi pe observaţie; etnografia presupune observaţie participativă şi se foloseşte de interviul convergent N-aş vrea să te gândeşti că reţetele sunt stricte Dacă alegi realizarea unei monografii, de exemplu, nu înseamnă că nu poţi strânge date cu ajutorul unei tehnici specifice de interviu, doar pentru că n-am enumerat interviul la cele mai des folosite metode de culegere a datelor în cazul unei cercetări monografice Am vrut doar să îţi semnalez că interese de cercetare specifice generează metode specifice de culegere a datelor Deci, în funcţie de ce vrei să afli, alegi cea mai potrivită metodă şi tehnică de culegere a datelor Şi dacă n-ai ales-o din prima pe cea mai potrivită, nu te opreşte nimeni să încerci alta Cercetarea calitativă îţi permite să aduci modificări instrumentului de cercetare (de exemplu, să-l tot structurezi pe măsură ce analiza datelor îţi semnalează existenţa unor categorii nesaturate - încă nu ştii despre ce vorbesc, o să afli în paragrafele III 3 1 şi III 4 2 ), să schimbi tehnica metodei de culegere a datelor sau chiar metoda dacă interesul tău de cercetare ţi-o cere La acestea se adaugă posibilitatea combinării mai multor tehnici şi metode de culegere a datelor Este vorba despre un concept de o mare importanţă în cercetare calitativă: triangulaţia (sau triangularea) Ea nu numai că facilitează strângerea unor informaţii bogate (prin completarea celor obţinute prin observaţie cu cele rezultate din intervievare sau din colectarea documentelor sociale), dar este şi un bun instrument de „validare” a datelor obţinute (prin verificare şi control reciproc al datelor obţinute din surse diferite, cu metode diferite, de către cercetători diferiţi) Flick (1998) defineşte triangulaţia ca o „combinare a unor metode diferite, grupuri de studiu, cadre temporale şi locale şi perspective teoretice diferite în legătură cu studiul unui fenomen” (pag 229) Deci există mai multe posibilităţi şi tipuri de combinare În contextul discuţiei despre combinarea metodelor de culegere a datelor, vorbim despre triangulaţia metodologică Astfel, în una şi aceeaşi cercetare putem folosi mai multe tehnici ale aceleiaşi metode (triangulaţie în cadrul metodei) pentru culegerea aceluiaşi tip de date De exemplu, pentru a descoperi importanţa şcolii în viaţa subiecţilor tăi, poţi aplica, 69 mai întâi, interviuri biografice (indivizii îşi povestesc viaţa fără a-i direcţiona spre subiectul şcolii) şi apoi, interviuri centrate pe problemă (indivizii vor fi invitaţi să prezinte doar acele aspecte biografice legate de şcoală) Morgan (1997) descrie acest tip de combinaţii din perspectiva unei strategii metodologice Astfel: „focus grupul preliminar poate fi un punct de pornire pentru interviurile individuale care presupun subiecte cu care informatorii nu sunt familiarizaţi Iar interviurile individuale preliminarii pot ajuta generarea ghidului de focus prin oferirea unei perspective asupra a ce gândesc si spun oamenii despre subiectele ce vor fi discutate în grup […] Dacă apar diferenţe de perspectivă de-a lungul diferitelor categorii de subiecţi, atunci focusul ne poate ajuta la confirmarea acestora Interviurile individuale, pe de altă parte, pot oferi adâncime şi detaliu temelor care au fost discutate puţin în interviurile de grup” (pag 3) De asemenea, rămânând în contextul triangulaţiei metodologice, în una şi aceeaşi cercetare putem combina mai multe metode de culegere a datelor (triangulaţie între metode) De exemplu, într-o cercetare biografică se combină, adesea, interviul biografic cu colectarea şi analiza documentelor sociale personale - scrisori, jurnale, fotografii (se verifică astfel consistenţa celor declarate, se elimină omisiunile, se completează înregistrarea evenimentelor cu aspecte atitudinale şi valorice) Exemplul unui studiu de caz este, de asemenea, ilustrativ De cele mai multe ori, în cadrul acestuia, se combină metodele de culegere a datelor: observaţie, interviuri, documente sociale de toate tipurile Dicţionarul metodelor calitative prezintă un alt exemplu: „într-o cercetare asupra fenomenului de abandon şcolar, un număr de tineri au fost intervievaţi individual semidirijat Au fost revăzuţi ulterior, câteva săptămâni mai târziu: au participat la interviuri pe grupe mici şi au făcut desene care trebuiau să reprezinte imaginea lor despre şcoală aşa cum o percepeau în momentul discuţiilor şi imaginea şcolii ideale Carnetele de note ale acestor tineri constituiau o altă sursă de date: procentul de reuşită şi de eşec şcolar, repetenţia, absenţele erau astfel disponibile” (Mucchielli, 2002, pag 424) 70 Iată un alt exemplu de studiere a identităţii, de data aceasta, în care Bagnoli (2004) a conceput o abordare autobiografică multi-metodă cu caracter longitudinal care se centrează pe producerea de jurnale Această abordare combină în mod coerent metodele astfel: un prim interviu în care participanţii sunt rugaţi să realizeze un autoportret; un jurnal de o săptămână care va fi ţinut începând cu ziua ce urmează interviului; o fotografie a participantului; un al doilea interviu, ghidat de jurnal şi celelalte materiale colectate în cercetare În jurnal participanţii sunt rugaţi să noteze cele mai importante lucruri pe care le-au făcut, oamenii pe care i-au văzut şi cu care şi-au petrecut timpul, oamenii la care s-au gândit chiar dacă nu le-au fost prin preajmă Discuţia triangulaţiei metodologice poate fi extinsă, după părerea mea, şi la combinarea metodelor şi tehnicilor de analiză şi interpretare a datelor Voi aminti despre acestea la momentul potrivit (vezi subcapitolele III 3 şi III 5 ) Un alt tip de combinare folosit în cercetarea calitativă este triangulaţia datelor Ea presupune folosirea unor surse de date diferite (în timp - acum şi peste câtva timp, în spaţiu (mediu, context) - urban, rural, public, privat, în nivel - individual, colectiv, instituţional) Nu înseamnă folosirea unor metode diferite de producere a datelor Ci, de exemplu, aplici acelaşi interviu acum şi peste o lună unui bătrân abia sosit în instituţia de îngrijire, pentru a urmări evoluţia atitudinii lui faţă de traiul în comun alături de alţi bătrâni sau studiezi abandonul şcolar prin aplicarea interviurilor de familie atât la cele din mediul rural cât şi la cele din mediul urban sau pentru realizarea monografiei unei organizaţii discuţi despre climatul organizaţional atât cu fiecare membru simplu, cât şi cu şefii de departamente şi managerul general Discuţia despre sursele de date ar trebui să facă referire şi la eşantionare (o găseşti în paragraful III 4 1 ) În cercetarea calitativă, pentru că se caută o perspectivă holistică asupra fenomenului cercetat (dar şi pentru minimizarea subiectivismului şi a erorilor provenite de la cercetător) se încurajează participarea mai multor cercetători (triangulaţia investigatorului) Astfel, ei pot aduna date 71 în paralel (vor observa, de exemplu, unul şi acelaşi lucru sau lucruri diferite care contribuie la lămurirea aceluiaşi fenomen), vor analiza şi interpreta datele în paralel şi apoi le vor compara Pentru că am adus în discuţie tipurile de triangulaţie, nu pot să nu amintesc de ultimul dintre ele: triangulaţia teoretică Ea „prevede că interpretarea datelor se va face plecând de la mai multe cadre teoretice Combinarea lor îl va forţa pe cercetător să ia în considerare mau mult de un singur unghi de interpretare” (Mucchielli, 2002, pag 424) De exemplu, dacă urmăreşti dialogul ce se înfiripă în sala de aşteptare a cabinetului unui medic, poţi studia materialul atât din perspectiva etnometodologiei (despre competenţele lingvistice şi interacţionale ale interlocutorilor), cât şi din perspectiva structuralistă (despre modelele culturale ale discursurilor lor) Într-o cercetare etnografică a unei comunităţi de romi poţi interpreta datele din perspectiva interacţionismului simbolic (despre cum văd romii munca, viitorul propriu, cum se raportează la români şi cum percep că se raportează aceştia la ei etc ), a etnometodologiei (despre cum se desfăşoară o zi de muncă şi o zi de sărbătoare în comunitatea lor) şi a fenomenologiei (despre prima zi de muncă, despre întâlnirea cu asistentul social care le oferă pastile gratis pentru a nu mai face copii - descrise aşa cum sunt trăite de romi) În literatura de specialitate se vorbeşte, adesea, în acest context al combinaţiilor posibile şi de întrepătrunderea cantitativului cu calitativul Am analizat această idee în paragraful I 5 Faptul că am prezentat câteva posibilităţi (uneori le-am numit chiar prescripţii) de aplicare şi combinare a unor metode şi tehnici de culegere a datelor, nu înseamnă că există exigenţe speciale în acest sens în cercetarea calitativă Eşti liber să decizi pentru studiul tău ce metodă şi tehnică foloseşti; e opţiunea ta dacă foloseşti mai multe metode sau tehnici; e la alegerea ta cum le combini Îţi propun un exerciţiu Dacă ar fi să analizezi proiectul tău de cercetare (cu informaţiile pe care le deţii până la acest punct) ar trebui să fii în stare să-l caracterizezi după următoarele criterii: ce tip de cercetare 72 este, câte unităţi de investigare vei avea (una sau mai multe, nu un număr exact), în ce abordare teoretică se situează problema cercetării tale, ce metodă sau metode (în ce combinaţie) de culegere a datelor vei folosi De exemplu: am descoperit printre copiii străzii din zona Gării un tânăr de 23 ani, de familie bună, inteligent, fiind pe străzi de 5 ani Mă interesează povestea vieţii lui, cum îşi vede el viaţa, cum interpretează situaţia lui actuală, cum îşi vede viitorul Cercetarea mea va fi una biografică, un studiu de caz intrinsec, abordarea teoretică - interacţionismul simbolic, iar pentru colectarea datelor voi folosi triangulaţia metodologică prin combinarea interviului biografic cu colectarea documentele personale Încearcă să faci acelaşi lucru cu proiectul tău de cercetare Prin acest paragraf am încercat să-ţi arăt că cercetarea calitativă este flexibilă Ai voie să alegi din ansamblul metodelor pe cea potrivită studiului tău, ai voie să te răzgândeşti apoi în legătură cu ea Poţi combina diverse metode sau tehnici cunoscute sau poţi inventa altele care se potrivesc mai bine nevoilor tale de culegere a datelor Ar trebui să-ţi arăt acum ce date poţi obţine şi ce trebuie să faci cu ele III 2 3 Crearea textelor de teren Cercetarea calitativă lucrează cu textul ca material empiric Ca urmare a colectării datelor ai făcut un inventar de texte (note de observaţie, transcrieri ale interviurilor, colecţie de documente scrise) Chiar şi fotografiile spun o poveste, iar datele vizuale sunt adesea transformate în texte Iată un exemplu de date vizuale transformate în text: în cadrul unei cercetări referitoare la violenţa în şcoli, la felul cum este ea percepută de elevii clasei a VIII-a, aceştia au fost rugaţi de deseneze o persoană violentă Pentru a putea fi analizate corespunzător, desenele au fost transformate în text Iată un exemplu: figură masculină cu trăsături proeminente şi o cicatrice pe faţă; poartă barbă şi mustaţă deasă, are capul legat cu un batic, arătând ca un pirat, are sprâncenele groase şi cercel în nas Fumează marijuana şi foloseşte ameninţări: „Ce te uiţi, 73 bă? Vrei să îţi dau dinţii jos?” (din proiectul de cercetare al studentei C Agatini) Aşadar, textul este un element fundamental în cercetarea calitativă Cercetătorul lucrează cu mai multe tipuri de text sau, mai exact, datele transpuse în texte suferă diverse modificări de-a lungul cercetării, constituindu-se în tipuri specifice de text Denzin şi Lincoln (1998) vorbesc despre patru tipuri de texte: textele de teren, textele de cercetare, textele interpretative şi textele publice Textele de teren sunt cele rezultate ca urmare a aplicării diferitelor tehnici şi metode de culegere a datelor despre care am amintit în paragrafele anterioare Sunt notele şi documentele obţinute în teren De exemplu, ai urmărit care sunt activităţile zilnice ale copiilor orfani din Orfelinatul X şi ai notat ceea ce ai constatat Sau ai realizat un focus grup cu liceeni, ai înregistrat şedinţa (audio sau video) şi apoi ai transcris discuţia Sau ai colectat jurnale ale unor copii cu probleme emoţionale Textele astfel colectate sunt materiale brute, de teren Pe aceste texte de teren se vor realiza analize şi interpretări În paragraful III 3 1 voi prezenta un text de teren pe care voi realiza analize şi voi arăta astfel, cum se dezvoltă textele de cercetare Acestea cuprind note, diagrame, scheme etc care surprind munca de codare, sortare, clasificare, comparare, sintetizare realizată de cercetător pe textele de teren Plecând de la textele de cercetare voi arăta în subcapitolul III 5 cum, ca urmare a interpretării, se dezvoltă textele interpretative Acestea sunt încercările cercetătorului de a da sens celor studiate Ceea ce rezultă ca urmare a acestor operaţii, va fi transpus în vederea comunicării rezultatelor cercetării în texte publice care pot căpăta diverse forme Neuman (1997) prezintă trei tipuri de date cu care se lucrează în cercetarea calitativă Ca urmare a colectării datelor, mai exact a ascultării, observării şi intervievării rezultă datele de tip 1 Acestea, ca urmare a realizării înregistrărilor audio, vizuale şi a notelor de teren se transformă în date de tip 2 Datele colectate din alte surse (documente, artefacte, observaţii ale altora) sunt date de tip 2 pe care se face analiza datelor Aceasta presupune sortare şi clasificare, codare deschisă, codare axială, 74 codare selectivă şi interpretare şi elaborare şi în urma ei rezultă datele de tip 3 Cercetarea calitativă fiind un proces circular, analiza datelor poate trimite spre colectarea altor date de tip 1 (voi descrie acest proces în subcapitolul III 3 ) Ceea ce este de reţinut, deocamdată, este importanţa transpunerii datelor colectate în texte de teren Ca să poţi aplica diversele metode şi tehnici de analiză a datelor este necesar să dispui de astfel de texte După ce ai stabilit problema cercetării şi ai adunat primele date prin care cauţi un răspuns la această problemă, va trebui să începi analiza datelor strânse Despre aceasta este vorba în subcapitolul următor III 3 Analiza datelor După culegerea primelor date probabil că ai idee despre ce vrei să studiezi Dacă ideea nu este încă foarte clară, precisă, ea se va clarifica, va lua o formă specifică după primele analize ale primelor date culese Iar dacă încă nu ai problemă, aceste analize ar trebui să îţi dezvolte un interes de cercetare Iar dacă analiza îţi modifică problema, îţi mută interesul spre altceva mai interesant de aflat, nu-i nici o problemă dacă stabileşti un nou obiectiv al cercetării Am descris cercetarea calitativă ca fiind un proces circular (în paragraful I 3 ) Aceasta înseamnă că ai strâns câteva date şi că pe ele începi analiza Vei continua, apoi, culegerea datelor şi realizarea analizelor pe datele nou culese Deci pe măsură ce culegi date noi le analizezi şi compari rezultatele analizelor Culegerea şi analiza datelor sunt procese ce se întrepătrund, se realizează simultan, se completează şi se determină Pentru a răspunde la întrebarea sau întrebările cercetării tale, ai adunat date (ai câteva note de observaţie, transcrieri ale interviurilor etc ) Răspunsul căutat nu va fi evident, uşor de „extras” din textele de teren El va trebui să fie „descoperit” printr-o muncă de analiză şi interpretare a datelor Analiza presupune prelucrarea datelor în vederea interpretării lor 75 (deci pentru a le da un sens, ele trebuie aduse la mărimi, forme şi structuri adecvate muncii de interpretare) Cum se procedează? Huberman şi Miles (1998) vorbesc despre trei strategii de analiză a cazurilor (orientate pe caz, pe variabile şi sinteza interactivă) Strategiile orientate pe caz (pe subiect, pe unitatea de investigare) presupun analiza primului caz şi dezvoltarea unui model analitic (cadru, pattern) Se trece apoi la descoperirea modelului cazului următor şi la examinarea comparativă a acestor modele Se urmăreşte dacă modelele se potrivesc, dacă noile cazuri împărtăşesc configuraţiile Se va identifica modelul caracteristic, potrivit tuturor cazurilor analizate prin modificarea, îmbunătăţirea modelelor succesive, prin comparaţii sistematice Voi reveni la descrierea acestei proceduri când voi prezenta inducţia analitică (paragraful III 5 1 ) Strategiile orientate pe variabile presupun identificarea şi decuparea temelor care apar în cazurile analizate şi analiza acestora ca un tot Această strategie este folosită în analiza şedinţelor de focus grup, de exemplu (unde contează mai degrabă agregarea opiniilor, analiza globală a unor aspecte distincte) Autorii menţionaţi amintesc şi de strategia sintezei interactive Aceasta este specifică abordării fenomenologice şi presupune realizarea rezumatelor pe cazurile individuale, apoi a povestirilor cazurilor bazate pe teme, apoi condensarea acestora într-o singură povestire şi compararea acesteia cu rezumatele cazurilor pentru a ne asigura că se potriveşte fiecărui caz (vezi şi paragraful III 5 2 ) Strategiile menţionate sunt rezultatul aplicării unui criteriu legat de abordarea generală a analizei textelor Deci, va trebui să decizi dacă aplici o analiză pe cazuri, pe teme sau prin realizarea de sinteze Luarea acestei decizii se bazează pe scopul cercetării Dacă vrei să descoperi cum fac faţă asistenţii sociali muncii deosebit de solicitante din punct de vedere emoţional pe care o desfăşoară şi ai început să iei interviuri asistenţilor sociali în care ei îţi povestesc despre munca lor, vei alege strategia de analiză pe cazuri Dacă vrei să arăţi care sunt nemulţumirile părinţilor adolescenţilor cu privire la copiii lor şi realizezi focus grupuri, vei alege 76 strategia orientată pe variabile (pe tipuri de nemulţumiri) Dacă vrei să descrii dificultăţile de adaptare ale copiilor străzii la viaţa dintr-o instituţie de ocrotire şi observi astfel de copii pe măsură ce ajung (şi rămân sau pleacă) într-un astfel de Centru, pentru a prezenta lumea instituţiei văzută prin ochii lor, vei aplica strategia de analiză prin sinteze interactive Flick (1998) menţionează două strategii de lucru cu textele: codarea materialului cu scopul de face categorii şi / sau de a dezvolta teorii şi analiza secvenţială cu scopul de a reconstrui structura textului şi a cazului Şi această clasificare se raportează la scopul cercetării În opinia mea, codarea este specifică strategiilor orientate pe caz şi pe variabile Acestea sunt „prescrise” de interacţionismul simbolic şi de etnometodologie; sinteza interactivă este specifică fenomenologiei, iar analiza secvenţială caracterizează studiile structuraliste Voi prezenta în continuare metodele şi tehnicile de analiză a datelor calitative III 3 1 Codarea materialului În acest paragraf voi prezenta codarea materialului, ca strategie specifică de reducere a datelor în scopuri determinate: realizarea de categorii şi dezvoltarea de teorii (aceasta din urmă va fi analizată în pragraful III 5 1 ) Codarea materialului textual se poate face în mai multe feluri Voi prezenta mai jos codarea teoretică, codarea tematică şi analiza globală Codarea teoretică După Strauss şi Corbin (1990) codarea reprezintă „operaţiile prin care datele sunt sparte, conceptualizate şi puse înapoi împreună în feluri noi” (pag 57) Codarea teoretică are trei proceduri: codarea deschisă, codarea axială şi codarea selectivă Parcurgerea fiecăreia dintre ele nu este obligatorie Dacă ai nevoie doar de o codare deschisă, nu trebuie să 77 realizezi şi celelalte proceduri doar pentru că împreună formează codarea teoretică Materialele adunate într-o cercetare calitativă sunt numeroase, cantitatea de text este de cele mai multe ori uriaşă Este dificil de lucrat în astfel de condiţii Un prim pas spre uşurarea muncii, prin reducerea datelor, este codarea deschisă Aceasta urmăreşte decuparea, cu ajutorul cuvintelor, a esenţialului din text Se caută „organizarea unei mari cantităţi de detalii specifice într-o imagine coerentă (model sau set de concepte interconectate)” (Neuman, 1997, pag 418) Strauss şi Corbin definesc codarea deschisă ca un „proces de spargere a datelor în părţi componente, de examinare atentă, de comparare în vederea descoperirii de similarităţi şi diferenţe, de conceptualizare şi de categorisire a datelor” (pag 62) Codarea are ca scop descoperirea ideilor şi înţelesurilor conţinute în textele de teren Conceptualizarea este primul pas în analiza datelor Prin spargere şi conceptualizare, Strauss şi Corbin înţeleg selectarea unei observaţii, propoziţii sau paragraf şi oferirea unui nume fiecărui incident, idee sau eveniment prezentat (etichete conceptuale) Un concept este un fenomen etichetat Conceptele sunt comparate şi când se descoperă faptul că definesc un fenomen similar, ele sunt reunite într-o categorie (deci sunt grupate sub un concept mai abstract) Categoriile vor primi şi ele un nume Asta este treaba ta Cum le numeşti? Tu alegi un nume, astfel încât să reprezinte conceptele aflate sub „cupola” lui Poţi să „împrumuţi” nume din literatura de specialitate, atunci când se potrivesc fenomenelor descoperite de tine, dar cea mai importantă sursă de nume sunt informatorii (subiecţii) tăi Sunt „nume” ce atrag atenţia imediat, sunt semnificative şi păstrează savoarea textului original Dată fiind opţiunea cercetării calitative pentru abordarea emică a realităţii, sunt preferate cuvintele subiecţilor în defavoarea termenilor din teorii Autorii menţionaţi amintesc faptul că fiecare categorie ar trebui definită în termenii proprietăţilor ei (caracteristici sau atribute ale categoriei) care la rândul lor trebuie să fie dimensionate (localizarea proprietăţii de-a lungul unui continuum) Deci, codarea deschisă 78 stimulează nu numai descoperirea categoriilor ci şi a proprietăţilor şi dimensiunilor Iar pentru o bună analiză a datelor, categoriile ar trebui definite sub acest aspectul al proprietăţilor şi dimensiunilor Autorii dau şi un exemplu: categoria - supraveghere, proprietatea - frecvenţă, dimensiunea - des / rar şi proprietatea - durată, dimensiunea - lung / scurt Codarea deschisă are mai multe tehnici ce pot fi folosite Se poate face linie cu linie, aceasta fiind cea mai detaliată analiză, însă nu poate fi aplicată întregului material (datorită minuţiozităţii ei exagerate); se foloseşte pentru pasaje cu adevărat neclare sau foarte bogate în informaţii De asemenea, codarea deschisă se poate face propoziţie cu propoziţie sau paragraf cu paragraf (se atribuie nume ideii aduse de o propoziţie sau paragraf) Sau se poate lua în considerare întregul document, atribuindu-ise nume şi comparându-se cu celelalte documente codate anterior În cadrul acestui proces de analiză a datelor se realizează textele de cercetare (pe care le-am definit în paragraful III 2 3 ) La codarea deschisă ele vor fi note ale codurilor (atribuirea numelor, realizarea categoriilor şi impresiile, întrebările, ideile şi explicaţiile legate de acestea) Aşadar, codarea deschisă presupune descoperirea şi compararea fenomenelor, conceptelor Pentru realizarea acestora te poţi folosi (după Flick, 1998) de o tehnică ajutătoare: formularea de întrebări adresate textului (ce, cine, cum, când, cât timp, unde, cât de mult, cât de puternic, de ce, pentru ce, de câtre cine - mijloace, tactici, strategii) Pentru a înţelege mai bine codarea teoretică şi pentru exemplificarea codării deschise voi aplica procedura pe un text de teren Este vorba despre un fragment dintr-un interviu, realizat în anul 2001, cu un profesor de limbi străine, de 62 de ani, din Braşov: Pot să spun însă că din alt punct de vedere mi-a folosit în închisoare, în sensul că m-a adunat de pe drumuri, m-a făcut mult mai înţelept, mult m-a întărit, mi-a cimentat caracterul şi am învăţat limbi străine acolo Se învăţau oral Dacă erai prins, era jale Tot din cauza asta am luat şi altădată şi cu alte ocazii bătaie Ăăă mi-aduc aminte că… ăăă… dacă aveai norocul să ai un… matur cunoscător de limbă 79 străină şi care să rişte să te înveţe ăăă singura modalitate de a scrie sau mă rog, de a memora cam ce învăţai dacă nu mă rog… sigur că totul se baza pe memorie Dar, era acolo inventată şi o manieră de a scrie, se scria pe talpa bocancului, primeam bocanci din-ăştia milităreşti de… probabil dez de la dez de la trupe dezafectate din timpul războiului care talpă era din gumă, guma era lucioasă sau dacă nu o lustruiam noi, pe ea ăăă presăram un fel de spumă de săpun aşa… un fel de pastă de săpun de rufe Primeam aşa, cam cât două cuburi de zahăr, săpun pe o lună şi bineînţeles că sacrificam mai mult pentru aşa ceva Pe această, cum să spun, peliculă foarte… cum să spun… vagă presăram var luat de pe perete şi obţineam o tablă din asta de scris… foarte… foarte faină, foarte practică A… bineînţeles că caraliii sau gardienii ştiau, cunoşteau asemenea lucruri, trucuri şi când erau la controalele acestea periodice verificau S-a întâmplat, nu o dată să fim prinşi şi eu şi alţii şi cu asta era jale Luam bătaie, făceam izolare, nu ni se dădea de mâncare atuncea… perioada aceea şi atuncea perioada de mâncare era groaznică (Scârneci şi Ungurean, 2002, pag 47) Aplicând codarea linie cu linie, descoperi coduri (concepte) Le-am subliniat pe măsură ce am parcurs textul Sunt cuvinte sau expresii care par relevante, pline de conţinut, care exprimă esenţialul din text Acum întocmeşti textele de cercetare Încerci să pui codurile pe categorii Astfel, codurile: m-a adunat de pe drumuri, m-a făcut mai înţelept, m-a întărit, mi-a cimentat caracterul, am învăţat limbi străine pot fi reunite sub aceeaşi categorie Toate exprimă foloase sau beneficii ale închisorii Aceasta este o primă categorie Realizezi o notă care conţine numele categoriei (beneficii ale închisorii) şi codurile componente (adunarea de pe drumuri, înţelepciunea, întărirea, cimentarea caracterului, învăţarea limbilor străine) Poate n-ar fi rău să iei în calcul, deci să notezi, că este relevant aici faptul că subiectul tău a devenit profesor de limbi străine Probabil că te vei folosi de acest aspect mai târziu în cercetare Să nu pierzi din vedere nici un amănunt! Procedezi în acelaşi fel în continuare Vei descoperi categorii: modalităţi de învăţare a limbilor străine (oral - memorare, scris), efecte 80 ale învăţării (bătaie, izolare, privarea de alimente), condiţii ale învăţării (memorie bună, existenţa unui cunoscător de limbă străină, asumarea de către el a riscului de a învăţa pe alţii), inventarea unei maniere de a scrie - truc (lustruirea tălpii bocancului, presărarea spumei de săpun, presărarea varului), asigurarea mijloacelor de scriere (sacrificarea raţiei de săpun, răzuirea varului de pe perete) Am susţinut, în legătură cu atribuirea unor nume categoriilor, că textele de teren, vorbele subiecţilor tăi sunt cele mai importante surse de etichete Pentru exemplificare, cred că cele mai „savuroase”, sugestive etichete în acest text sunt foloasele închisorii, sacrificarea săpunului, trucuri de scriere Ele păstrează autenticul poveştii, iar valoarea cercetării calitative stă şi în această autenticitate Deci, încearcă să nu artificializezi textele de cercetare, păstrează-le vii În ceea ce priveşte dezvoltarea categoriilor pe proprietăţi şi dimensiuni, textul ne furnizează doar informaţii despre verificare (categorie), frecvenţa ei - periodică, despre efectele învăţării - bătaie, frecvenţa - nu o dată, alte ocazii În mod evident fragmentul de text este sărac în proprietăţi şi dimensiuni ale categoriilor, informaţiile sunt vagi, imprecise Aceasta înseamnă că va trebui să analizezi continuarea textului cu atenţie pentru a descoperi noi informaţii cu privire la acestea, pentru a dezvolta categoriile identificate Dacă textul nu-ţi furnizează informaţii suplimentare despre o categorie, încerci să le descoperi în textele celorlalte cazuri (dacă ai) sau te întorci la subiectul tău şi îi ceri informaţiile de care ai nevoie Pe noile informaţii faci aceeaşi analiză şi completezi categoriile, le dezvolţi Şi dacă primul interviu a fost unul nestructurat (ai rugat interlocutorul să vorbească, în general, despre perioada petrecută în închisoare), următorul va fi mai structurat în funcţie de nevoile descoperite în analiza primelor date (îl vei întreba, de exemplu, cum se făceau verificările, cat de des, cum erau pedepsiţi, ce comportamente erau pedepsite, dacă pedeapsa diferea ca intensitate, durată în funcţie de tipul nesupunerii etc ) Din cauza aceasta analiza se face imediat după colectarea primelor date şi se continuă în paralel cu adunarea datelor Ea semnalizează „nevoia” de date, ea îţi „spune” dacă 81 trebuie să mai aduni date (despre asta o să vorbesc în paragraful III 4 1 , la eşantionare) şi ce date mai trebuie culese Am subliniat aici şi importanţa flexibilităţii instrumentului de culegere a datelor în cercetarea calitativă El se completează, se modifică, se simplifică, se focalizează, se structurează pe parcursul cercetării (în funcţie de analiza datelor), deci nu este stabilit de la început, strict Revenind la textele de cercetare, vei nota la categoriile dezvoltate, ceea ce e necesar de ştiut despre ele (dacă ai nelămuriri cu privire la un cod, dacă ar mai trebui dezvoltată categoria, pe ce dimensiune sau proprietate, dacă nu eşti sigur că un cod se potriveşte în acea categorie, dacă ai nume alternative pentru aceeaşi categorie etc ) Aceste note sunt foarte importante pentru că te vei întoarce la ele şi ele îţi vor arăta ce ai de făcut în continuare Am amintit de o tehnică folositoare în dezvoltarea categoriilor: adresarea de întrebări textului Pe măsură ce identifici categorii, vei descoperi că te „macină” tot felul de curiozităţi legate de conţinutul textului Nu le trece cu vederea! De exemplu, cine erau cei care învăţau în închisoare, cine erau „profesorii”, cam ce se învăţa, când se învăţa etc Vei căuta răspunsul la aceste întrebări în textul pe care îl analizezi şi vei completa, astfel, categoriile descoperite sau vei descoperi altele Am precizat că analiza datelor poate fi o sursă de identificat sau de clarificat interese de cercetare Deci, dacă nu ai avut până în acest moment o problemă, poate o să vrei să studiezi (descoperind acum că ar fi interesant) cum se învăţau limbile străine în închisorile comuniste Citind în continuare textul sau texte ale interviurilor cu alţi deţinuţi, ai putea să afli că în închisoare se învăţau şi poezii, dar, mai ales, se învăţau mijloacele de supravieţuire Ar fi interesant de aflat care erau strategiile de învăţare în închisoare (cum difereau în funcţie de subiectul învăţării) Am mai arătat, în paragraful III 1 , cum un astfel de text (şi o minimă analiză a lui) poate genera probleme de cercetat După ce ai realizat codarea deschisă pe primul material colectat (pe primul interviu sau pe notele de observaţie ale primului caz), poţi continua codarea deschisă cu celelalte materiale colectate Astfel vei 82 descoperi noi coduri şi le vei completa pe cele deja descoperite; ţinând cont de „nevoile”, de „golurile” semnalate de codarea deschisă a primelor materiale, vei colecta următoarele date în ideea de a le umple E foarte important să nu te străduieşti să culegi cât mai multe date, să declari, la un moment dat, că ai terminat culegerea datelor şi apoi să te apuci de analiza lor Ar trebui să începi analiza datelor imediat după primele seturi de date colectate, tocmai pentru că analiza ghidează colectarea Desigur te poţi afla în situaţia de a deţine diverse materiale (scrisori, jurnale, interviuri etc ) strânse în colecţii pe care îţi propui să faci analize Te poţi afla, deci, în situaţia de analiză secundară Adică, un alt cercetător a realizat câteva interviuri, de exemplu, cu un scop specific (rezolvarea unei probleme de cercetare) Baza de date care cuprinde colecţia lui de interviuri este publică, iar tu te poţi folosi de ea, identificând şi rezolvând, cu ajutorul ei, diverse alte probleme de cercetare Astfel, există cărţi care cuprind interviuri de istorie orală, de exemplu, sau, în sertarele multor oameni, colecţii de scrisori de dragoste Ele sunt surse de date În aceste cazuri, te foloseşti de datele existente fără posibilitatea de a îmbogăţi colecţia sau de a aduce informaţii suplimentare Deci ai datele colectate de la început şi rezumi analiza şi interpretarea la acestea Analiza nu se încheie, însă cu codarea deschisă Aceasta este doar o primă trecere în revistă a materialului, o primă reducere a lui Codarea teoretică continuă cu un alt tip de codare: cea axială Strauss şi Corbin (1990) o definesc ca fiind un set de proceduri prin care datele sunt puse înapoi împreună în feluri noi, prin realizarea conexiunilor între categorii şi subcategoriile lor Deci, „nu este vorba despre legarea câtorva categorii principale pentru a dezvolta formule teoretice, ci despre dezvoltarea a ceea ce ar putea deveni categorii principale Cu alte cuvinte suntem în continuare preocupaţi de dezvoltarea categoriilor, dar dezvoltare dincolo de proprietăţi şi dimensiuni” (pag 97) Flick (1998) prezintă „categoriile axiale” Acestea sunt identificate ca urmare a diferenţierii între categoriile rezultate din codarea deschisă (vor fi selectate acele categorii care par mai promiţătoare pentru o 83 elaborare ulterioară şi care vor fi îmbogăţite prin analiza altor materiale în care sunt descoperite) Poţi, deci, abandona unele teme (categorii), poţi examina alte teme în profunzime Vei căuta, aşadar, să specifici un fenomen (o categorie) precizând condiţiile în care apare (contextul), strategiile prin care este realizat, consecinţele aplicării strategiilor Şi acestea sunt categorii, dar pentru că le legăm prin diverse relaţii de o altă categorie, le vom numi subcategorii Strauss şi Corbin (1990) aduc în discuţie un istrument ajutător în stabilirea acestor relaţii între categorii şi subcategorii Este vorba despre paradigma de codare Ea arată astfel: condiţii cauzale → fenomen → context → condiţionări → strategii de acţiune / interacţiune → consecinţe Fenomenul se referă la ideea principală, la eveniment, iar condiţiile cauzale se referă la evenimentele care au dus la apariţia şi dezvoltarea acestui fenomen Contextul este setul specific de proprietăţi care aparţin fenomenului Condiţionările se referă la contextul mai larg al fenomenului (de exemplu: timp, spaţiu, cultură, statut economic, carieră, istorie, biografie individuală) Strategiile de acţiune / interacţiune se referă la realizarea fenomenului sau la răspunsul dat la apariţia fenomenului (sunt procesuale, orientate spre scop) Iar consecinţele sunt rezultatele acţiunilor sau interacţiunilor puse în practică (se referă şi la consecinţele care nu au fost prevăzute); pot fi consecinţe asupra indivizilor, dar şi asupra locurilor, lucrurilor, pot fi chiar alte acţiuni sau interacţiuni Ele pot apărea imediat sau pot fi potenţiale, întâmplate în prezent sau viitor De aceea, spun autorii menţionaţi, „consecinţele acţiunii / interacţiunii de la un moment dat, pot deveni parte a condiţiilor într-un alt moment dat” [pentru un alt fenomen] (pag 106) Astfel de interschimbări sunt frecvente în codarea teoretică Astfel, conceptele incluse în diversele categorii ale unui fenomen pot deveni concepte ale altor categorii în definirea altui fenomen De exemplu, un fenomen aici poate deveni cauză sau consecinţă altundeva Deci în analiză e posibil să nu defineşti un singur fenomen Poţi defini mai multe şi ulterior cauţi stabilirea de legături între ele 84 Spre deosebire de codarea deschisă, în codarea axială te vei concentra mai degrabă pe coduri decât pe text Întrebările pe care le pui textului în codarea axială sunt cele care denotă tipuri de relaţii, cauţi să grupezi conceptele şi categoriile, să le legi Neuman (1998) sugerează câteva astfel de grupări: organizarea categoriilor în secvenţe temporale (A, apoi B, apoi C) sau după localizare (unde apar) sau după relaţiile lor cu un subiect major de interes Autorul menţionat aduce şi un exemplu Dacă am avea „mariajul” ca şi fenomen, am putea descoperi subcategoriile: logodnă, nuntă etc sau sexualitate, diviziunea muncii casnice, îngrijirea şi educarea copiilor etc sau atitudini diferite ale bărbatului şi femeii faţă de căsătorie Voi face exemplificarea codării axiale pe codurile descoperite la codarea deschisă a fragmentului de text reprodus mai sus Putem stabili ca şi categorie axială – învăţarea limbilor străine (despre ea se vorbeşte în text, ea este elementul principal) La o analiză extinsă (pe tot interviul şi pe interviuri cu alţi deţinuţi politici) am descoperi, probabil, şi alte categorii axiale (învăţarea poeziilor, de exemplu) Pentru a dezvolta categoria „învăţarea limbilor străine”, va trebui să stabileşti relaţia ei cu subcategoriile Acestea (descoperite în fragment) sunt: modalităţile de învăţare, inventarea unei maniere de a scrie, asigurarea instrumentelor de scris, condiţiile de învăţare, efectele învăţării Toate aceste categorii sunt legate prin diverse relaţii de categoria „învăţarea limbilor străine” Folosind paradigma de codare, va trebui să descoperim: condiţiile cauzale, fenomenul, contextul, condiţionările, strategiile de acţiune / interacţiune şi consecinţele Fenomenul este învăţarea limbilor străine, deci Despre condiţiile cauzale, fragmentul de text nu oferă informaţii Va trebui să le cauţi în restul textului (dacă nu le vei găsi, te vei putea întoarce la subiectul tău să le afli) sau în celelalte date colectate cu ajutorul altor metode şi tehnici, de la acelaşi subiect (de exemplu, prin observaţie sau în documentele personale) sau în textele rezultate din intervievarea altor subiecţi Vei căuta să afli ce-i făcea pe subiecţi să înveţe limbi străine în închisorile comuniste (este un exemplu de întrebare pusă textului; în cazul în care textul nu-ţi „răspunde” ea va deveni 85 întrebare de pus subiectului tău sau subiecţilor ce urmează să fie intervievaţi) Categoria contextului de învăţare a limbilor străine cuprinde condiţiile de învăţare, condiţiile de detenţie (fragmentul de text furnizează aceste categorii ce pot fi încadrate în contextul „local”; la ele pot fi adăugate altele descoperite în restul textelor) Ai aici goluri în interiorul categoriilor (goluri de coduri), va trebui să întrebi textul sau să te asiguri că vei afla de la subiecţii tăi cine, când, unde, cum învăţa Fragmentul de text nu oferă informaţii, însă, despre condiţionări deşi nu ar fi foarte greu de aflat de la subiectul intervievat şi din diverse documente istorice: în ce ani se întâmpla, care era contextul politic, pentru ce a fost închis, din ce familie provenea şi alte elemente de context mai larg (din afara închisorii) care ar fi putut avea influenţe de orice natură asupra fenomenului învăţării limbilor străine în închisoare (l-a făcut posibil, l-a potenţat, l-a modelat, l-a condiţionat etc ) Strategiile învăţării cuprind categoriile modalităţile de învăţare, inventarea unei maniere de a scrie, asigurarea mijloacelor de scriere Iar consecinţele învăţării sunt reunite în categoria efectele învăţării Am făcut un inventar al categoriilor existente în fragmentul de text Prin parcurgerea (şi codarea) întregului text subcategoriile se vor dezvolta, se vor înmulţi şi vor oferi o imagine completă a fenomenului învăţării limbilor străine Am stabilit ca şi fenomen, în urma codării fragmentului de text, învăţarea limbilor străine Într-un cadru textual mai larg această categorie s-ar putea constitui într-o strategie de acţiune (deci într-o subcategorie) a fenomenului mai larg al învăţării sau preocupărilor intelectualilor în închisorile comuniste Deci categoriile şi subcategoriile sunt interşanjabile O subcategorie în studierea unei probleme poate deveni categorie în studierea alteia Pe parcursul codării axiale realizezi, de asemenea, texte de cercetare Notezi informaţii despre cum ai gândit relaţia dintre categorii, realizezi schematic paradigma de codare cu categoriile şi codurile rezultate din analiza ta Vei începe să te foloseşti de diagrame, grafice, 86 diverse scheme de prezentare vizuală a datelor care-ţi vor uşura munca de analiză şi interpretare a datelor Voi reveni la aceste modalităţi (care se constituie tot în texte de cercetare) în paragraful III 3 3 Fac o observaţie în ceea ce priveşte paradigma de codare Literatura de specialitate vorbeşte despre această paradigmă în termenii în care ţi-am prezentat-o şi eu Adică ajuns la codarea axială o aplici în forma succesiunii de subcategorii menţionate În opinia mea, nu este cazul să forţezi potrivirea subcategoriilor tale pe această paradigmă Este posibil să legi subcategoriile obţinute de tine având drept model o altă succesiune (formulată anterior sau descoperită în date) Este foarte posibil ca modelul „cauze → efecte” să nu se potrivească la orice configuraţie de categorii De aceea, cred că ar fi bine să subliniez că, la codarea axială, esenţială este legarea subcategoriilor Poţi să aplici paradigma de codare prezentată aici sau poţi formula tu o paradigmă mai potrivită cu datele tale pe care s-o aplici ca instrument de legare a subcategoriilor într-o formă logică Pentru a fi completă, codarea teoretică trebuie să cuprindă, pe lângă codările deschisă şi axială, şi codarea selectivă Strauss şi Corbin (1990) o definesc ca „proces de selectare a categoriei centrale, de legare sistematică de alte categorii, validare a acestor relaţii şi umplere a categoriilor care necesită rafinare şi dezvoltare suplimentară” (pag 116) Codarea selectivă nu diferă mult de codarea axială Ceea ce le diferenţiază esenţial este faptul că, în cea selectivă, analiza se realizează la un nivel mai abstract Deci, vei alege o categorie centrală (sau nucleu) în jurul căreia să poată fi grupate celelalte categorii descoperite Vei dezvolta categoria centrală pe direcţia proprietăţilor şi dimensiunilor ei, vei folosi paradigma de codare După codarea materialului aparţinând primului caz, vei elabora o poveste a cazului (din câteva propoziţii care să surprindă fenomenul central, esenţialul din cazul respectiv, un sumar descriptiv) Vei urmări linia poveştii Autorii menţionaţi precizează că „folosind o astfel de poveste pentru ghidare, analistul poate începe aranjarea şi rearanjarea categoriilor în termenii paradigmei până când se 87 vor potrivi poveştii şi până când se va putea realiza o versiune analitică a poveştii” (pag 127) Vei căuta un pattern, un model al cazului („în aceste condiţii se întâmplă asta ”) Practic vei realiza o propoziţie ipotetică în ceea ce priveşte relaţiile dintre categorii Cu această propoziţie te întorci la date sau în teren pentru a o valida Se potriveşte ea celorlalte cazuri? Deci vei compara patternul obţinut, propoziţia cu modelul descoperit după analiza cazului următor Vei sublinia asemănările şi deosebirile Vei căuta să lămureşti nepotrivirile (să descoperi cauza diferenţelor descoperite) Voi analiza acest proces la interpretarea datelor – realizarea teoriei întemeiate, în paragraful III 5 1 În textul analizat putem stabili ca şi categorie centrală (nucleu) învăţarea în închisorile comuniste Vom lega de ea categoriile axiale descoperite – învăţarea limbilor străine, învăţarea poeziilor, învăţarea strategiilor de supravieţuire (toate fiind deja dezvoltate cu ajutorul paradigmei de codare) Povestea cazului va cuprinde informaţii despre tipurile de învăţare descoperite la acesta şi particularităţile fiecărui tip Ea va fi comparată cu celelalte poveşti şi propoziţii ipotetice dezvoltate din analiza celorlalte cazuri Şi în această etapă realizezi texte de cercetare Ele sunt constituite din încercările tale de construire a modelelor, din inventarele de asemănări între modele, din poveştile cazurilor etc Aş vrea să mai precizez ceva: nu trebuie să forţezi potrivirea codurilor şi categoriilor în scheme logice E posibil ca, codarea deschisă să-ţi fi furnizat foarte multe coduri şi categorii S-ar putea ca multe dintre ele să nu aibă o importanţă deosebită pentru studiul tău, să nu-ţi fie de folos pentru rezolvarea problemei tale Nu trebuie să păstrezi toate codurile şi toate categoriile, nu trebuie să le forţezi să se potrivească în modele coerente de răspuns la întrebarea cercetării Este normal să renunţi, pur şi simplu, la acele coduri şi categorii care nu prezintă interes pentru rezolvarea problemei Faci o notă (care este tot un text de cercetare) în care expui motivul pentru care unele coduri şi categorii vor fi abandonate, le enumeri şi păstrezi această notă (e un fel de Recycle 88 Bin) S-ar putea să te întorci la ea şi să reactivezi unele coduri sau categorii pe măsură ce analiza datelor ţi-a relevat această nevoie Am vrut să-ţi arăt că poţi folosi codarea teoretică în analiza materialelor pe care le-ai colectat Nu este obligatoriu să aplici toate cele trei tehnici ale codării teoretice O să vezi în paragraful III 5 1 că, dacă îţi propui dezvoltarea unei teorii, va trebui să le aplici pe toate: codările deschisă, axială şi selectivă E posibil, însă, să te foloseşti doar de codarea deschisă dacă vrei să faci un inventar al categoriilor, pentru o mai riguroasă sinteză interactivă, de exemplu, în vederea scrierii de poveşti din teren (vezi paragraful III 5 2 ) Aşa cum aminteam în paragraful III 2 2 , triangulaţia metodologică nu se aplică numai metodelor şi tehnicilor de colectare a datelor ci şi celor de analiză a materialului Astfel, eşti liber să combini tehnicile sau metodele aşa cum crezi că este necesar pentru a răspunde adecvat la întrebarea cercetării Ai la dispoziţie nu numai codarea teoretică ci şi codarea tematică sau analiza globală Poţi folosi, de asemenea, metode şi tehnici prezentate în paragraful următor (la analiza secvenţială) şi le poţi combina în funcţie de nevoile cercetării Codarea tematică Acest tip de codare se foloseşte mai ales în cazul strategiilor de analiză orientate pe variabile Deci, atunci când te interesează studierea anumitor teme (definite anterior, nu descoperite în text), subiecte specifice din ansamblul materialului de analizat şi atunci când este esenţială studierea comparativă a acestor teme pe grupuri De exemplu, vrei să cercetezi dacă există diferenţe (în funcţie de nivelul şcolarităţii) în felul cum îşi educă părinţii copiii adolescenţi Decizi să realizezi focus grupuri (cu părinţi care au absolvit numai gimnaziul, cu părinţi care au terminat liceul şi cu părinţi cu studii superioare) din care să reiasă stilul de educare folosit de subiecţii grupaţi astfel Va trebui să aplici o strategie de analiză a datelor orientată pe variabile (stilurile de educare) prin codare tematică Vei decupa 89 transcrierile obţinute în urma şedinţelor de focus pe teme şi ţinând cont de grupul specific care le-a generat Cu alte cuvinte, la toate materialele obţinute din şedinţele de focus urmăreşti variabila - stiluri de educare Deci, decupezi din întregul material doar ceea ce se referă la această variabilă Ai grijă, însă, să ştii de ce grup aparţine fiecare material (de exemplu, materialul cu prima categorie de părinţi va fi printat pe foi verzi, celălalt pe foi albastre ş a m d ) Codarea tematică va consta în identificarea temelor legate de variabila stil de educare Adică, la grupul de părinţi cu gimnaziul absolvit, care sunt temele apărute în discuţia referitoare la educaţie? Poate au vorbit despre educaţia religioasă a copiilor lor, poate că au precizat adoptarea criteriilor materiale în luarea deciziilor de viaţă etc Acestea sunt temele identificate la grupul de părinţi cu gimnaziu în ceea ce priveşte educarea copiilor lor adolescenţi Vei identifica astfel de teme (poate chiar acestea, dar cel mai probabil şi altele) şi în materialele obţinute din şedinţele cu părinţii având liceul absolvit şi din cele cu părinţi cu studii superioare După cum ai observat, grupurile ce sunt studiate sunt predefinite în funcţie de problema de cercetat, nu derivate din analiză şi interpretare Codarea tematică este folosită în astfel de studii comparative Se presupune că în grupuri diferite, în lumi sociale diferite, se întâlnesc perspective, puncte de vedere diferite Despre cum se aleg grupurile şi cazurile în fiecare grup voi preciza la eşantionare, în paragraful III 4 1 Vei putea aplica, de asemenea, tehnicile codării teoretice, descrise mai sus, pe materialele decupate în funcţie de o temă şi provenite de la un grup Flick (1998) menţionează că va trebui să generezi domeniile şi categoriile tematice pentru fiecare grup, să le verifici în celelalte grupuri cu acelaşi profil, adaptând structura tematică în funcţie de toate grupurile; vei descoperi, prin analiză comparativă şi agregare, cum vede problema un grup Faci acelaşi lucru cu grupurile având alt profil şi vei compara rezultatele obţinute, căutând şi analizând corespondenţa şi diferenţele specifice între grupuri 90 Păstrând exemplul dat, vei realiza, probabil, mai multe şedinţe cu grupuri formate din părinţi absolvenţi de gimnaziu Vei căuta descoperirea stilului de educare al acestora plecând de la diversele teme (educaţie sexuală, orientare profesională etc ) identificate în cadrul discuţiei cu fiecare grup Deci descoperi un model al stilului de educare pe primul grup de părinţi cu gimnaziu şi îl compari cu modelul descoperit pe al doilea grup de părinţi cu gimnaziu Şi tot aşa până vei reuşi să creionezi un model comun valabil pentru această categorie Vei face acelaşi lucru cu materialele obţinute din şedinţele cu grupurile de părinţi având absolvit liceul şi apoi cu cele obţinute din şedinţele cu grupurile părinţilor cu studii superioare Vei compare acum aceste trei modele [Am menţionat mai multe grupuri din fiecare profil din raţiuni pe care le voi explica pe larg la eşantionarea teoretică – paragraful III 4 1 ] În codarea tematică poţi folosi, de asemenea, toate tehnicile de dezvoltare a categoriilor prezentate la codarea teoretică (de exemplu, adresarea de întrebări textului sau realizarea de poveşti ale cazurilor – în contextul exemplului ale şedinţelor de focus şi ale categoriilor de părinţi) Este vorba, din nou, de triangulaţia metodologică Îţi reamintesc că îţi prezint principalele metode şi tehnici de analiză a datelor dezvoltate până acum în domeniul socio-uman de cercetare calitativă Nu există obligaţia de a le folosi pe toate În funcţie de caracterul problemei tale de cercetare, vei alege metodele şi tehnicile potrivite şi le vei combina, în funcţie de necesităţi Am prezentat până acum două metode de codare a materialului, adică de reducere a lui Îţi mai prezint una: analiza globală Analiza globală Această variantă a analizei nu este la fel de amănunţită ca cele prezentate mai sus Ea oferă mai degrabă o perspectivă generală asupra materialului analizat, un inventar al temelor identificate Se foloseşte mai degrabă pentru familiarizarea cu textul, pentru clarificarea problemei de cercetat 91 Flick (1998) descrie procedura analizei globale precizând că se citeşte textul, se notează alături cuvintele cheie şi se structurează pasajele largi prin marcarea conceptelor sau propoziţiilor centrale Autorul prezintă, de asemenea, posibilitatea realizării unui „tabel de conţinut al textului care include cuvintele cheie cu numărul liniei în care apar Temele (cu numărul liniei) sunt ordonate alfabetic şi ideile notate în diferiţii paşi ai analizei sunt colectate într-o listă” (pag 198) Este vorba şi aici de elaborarea textelor de cercetare Textul analizat va fi rezumat şi evaluat (dacă este inclus în interpretare sau nu) Uite un exerciţiu: descrie o zi din viaţa ta de peste 10 ani Fă o analiză globală pe textul astfel obţinut Caută deci să descoperi cum îţi vezi viitorul Apoi completează analiza prin aplicarea ei şi pe textele colegilor tăi Arată care sunt temele majore ale viitorului personal al studenţilor din anul II Asistenţă Socială Poţi descoperi astfel curiozităţi, teme de cercetare (de exemplu, care sunt beneficiile percepute ale alegerii profesiei de asistent social?) Există programe de calculator care uşurează foarte mult munca de codare, în general (de exemplu, NUD IST, ATLAS ti, AQUAD, HiperRESEARCH) Textele sunt prelucrate (fragmentate, segmentate, rezumate, clasificate, reunite în forme diferite), cercetătorul având posibilitatea să urmărească şi să se „mişte” cu mai puţin efort prin mulţimea paginilor de material colectat Coffey et al (1996) susţin că tehnicile manuale de codare şi reducere a datelor sunt depăşite, dat fiind că programele de calculator reuşesc să facă faţă unui număr foarte mare de coduri (putându-se astfel realiza sarcini complexe de codare) Aportul acestor programe la construirea teoriei în cercetarea calitativă este prezentat în amănunt şi de Kelle (1997) Nu este locul aici să prezint pe larg aceste softuri, dar te invit să încerci să le foloseşti Atunci când începi analiza datelor o să decizi ce metodă sau tehnică este mai potrivit (în funcţie de scopul cercetării) să aplici Le poţi, de asemenea, combina, folosindu-le simultan sau succesiv în analiza aceluiaşi material sau a unor materiale diferite Iar dacă ai ales o metodă 92 sau o tehnică ce produce rezultate de care nu eşti mulţumit, poţi oricând să alegi alte metode sau tehnici de analiză sau alte combinaţii Eşti liber, de asemenea, să-ţi formezi propriul stil de elaborare a textelor de cercetare, poţi inventa tehnici sau combinaţii de proceduri de codare deja existente care să-ţi fie potrivite şi uşor de aplicat III 3 2 Analiza secvenţială În acest paragraf voi descrie principalele metode de analiză a materialelor care au ca scop reconstruirea structurii textului Analiza secvenţială ia în calcul aspectele formale ale construcţiei discursului, conversaţiei şi naraţiunii Se referă la limbaj, la cuvintele folosite în exprimare, la modul de frazare; este specifică abordării structuraliste Principiul după care se ghidează acest tip de analiză este că „pentru a înţelege şi analiza declaraţii e necesar să luăm în calcul contextul în care se fac (contextul discursiv şi interacţional)” (Flick, 1998, pag 199) Spre deosebire de metodele de analiză a datelor prezentate la codarea materialului (paragraful III 3 1 ), analiza secvenţială este interesată mai puţin de conţinutul textelor şi interpretarea lor şi mai mult de analiza formală a textelor şi interpretarea acestor „forme” Se numeşte secvenţială pentru că distinge secvenţe şi le analizează şi explică fără a consulta propoziţii sau interacţiuni ulterioare De exemplu, „rupi” din conversaţie numai secvenţele introductive (care surprind salutul) şi doar pe ele faci analiza În analiza secvenţială, datele sunt descompuse şi examinate relaţiile dintre componente cu scopul de a le identifica funcţia Astfel, sarcina analizei secvenţiale este „nu să aplice categorii spuselor subiecţilor, ci să identifice felurile în care subiecţii înşişi construiesc activ şi folosesc categoriile în discuţii” (Wood şi Kroger, 2000, pag 29) Analiza secvenţială se foloseşte mai degrabă în strategiile de analiză orientate pe variabile (varabilele sunt secvenţele specifice, tematice urmărite) Interesele de cercetare din „zona” structuralistă sunt cele care „prescriu” analize secvenţiale Voi prezenta, în continuare, 93 tipurile analizei secvenţiale: analiza conversaţiei, analiza discursului şi analiza narativă Analiza conversaţiei Acest tip de analiză se aplică pe reproducerile conversaţiilor cotidiene; e interesată de analiza formală a situaţiilor conversaţionale de zi cu zi Scopul analizei conversaţiei este „specificarea principiilor şi mecanismelor formale prin care actorii aduc ordine şi structurare cu sens în ceea ce apare lângă ei, în ceea ce spun şi fac în interacţiunile sociale cu ceilalţi” (Flick, 1998, pag 200) Abordarea structurală (sublinierea formalismului structurilor ligvistice) este asociată, în cercetarea ce se bazează pe analiza conversaţiei, cu etnometodologia (construirea realităţii sociale în interacţiuni cotidiene) Este vorba despre triangulaţia teoretică (pe care am analizat-o în paragraful III 2 2 ) Analiza conversaţiei „se concentrează pe organizarea socială a vorbirii în interacţiune, pe competenţele interacţionale şi interpretative ale celor ce interacţionează şi pe cum colaborează ei pentru construirea realităţilor sociale” (Miller, 1998, pag 30) Flick precizează că analiza conversaţiei pleacă de la următoarele premise: interacţiunea are loc într-un mod ordonat şi nimic din ea nu apare întâmplător, iar contextul interacţiunii nu numai că influenţează interacţiunea, dar e produs şi reprodus în ea De aceea „producerea de înţeles sau ordine în conversaţie nu poate fi analizată decât ca practică locală (numai în legătură cu contextul concret)” (pag 201) Este vorba despre faptul că alegerea cuvintelor şi combinarea lor depinde de contextul sau ocazia în care sunt folosite Analiza conversaţiei se poate concentra asupra structurilor şi secvenţelor conversaţiilor de zi cu zi pentru a produce analize şi patternuri bazate pe colecţii de momente ale unui fenomen conversaţional particular De exemplu, poţi studia comparativ conversaţia purtată, în 94 momentele de relaxare de după masa de seară, într-o familie normală şi într-una în care există abuz fizic asupra copiilor Wood şi Kroger (2000) susţin că „în prezent, analiza conversaţiei este numită şi „vorbire în interacţiune” pentru a sublinia că analiza conversaţională este interesată nu numai de conversaţii întâmplătoare sau cotidiene ci mai ales de categoria mai largă a materialului (e g , conversaţia în cadre instituţionale) Analiza conversaţiei se concentrează, în principal, pe organizarea vorbirii dar, e mai precis să spunem că, obiectul de studiu este organizarea interacţională a acţiunilor cu sens (inclusiv a elementelor lor nonverbale)” (pag 21) Autorii amintiţi aduc şi câteva exemple de analiză a conversaţiei: identificarea diferenţelor în structurile acceptărilor şi refuzurilor invitaţiilor, identificarea practicilor în managementul argumentelor (relevant în studiul secvenţelor de contrazicere, ceartă – între soţi, de exemplu, dar şi în studiul secvenţelor de argumentare în şedinţele de judecată) etc S-au realizat analize ale conversaţiei în investigarea abuzului sexual asupra copiilor (se confirmă abuzul prin secvenţe specifice de intrebări / răspunsuri) şi în investigarea hărţuirii sexuale (refuzul şi interpretarea lui) Poţi studia conversaţiile purtate de asistentul social cu beneficiarii (sau clienţii) din diverse categorii defavorizate (cum conversează cu un copil al străzii, cum cu un bătrân din azil, cum cu un bolnav aflat în faza terminală a bolii) Sau cum e purtată conversaţia între medic sau consilier şi femeile care vor să avorteze (ce cuvinte, ce formule sunt folosite, cum sunt construite explicaţiile, cât sunt de amănunţite etc ) Urmărind ceea ce discută oamenii atunci cînd îşi aşteaptă intrarea la medic poţi observa că oamenii au tendinţa de a se destăinui unor persoane necunoscute doar pentru că se află în aceeaşi sală de aşteptare [ ] ei încep să releve motivele pentru care au venit la doctor, problemele pe care le au în viaţa de zi cu zi, istoria vieţii: unde au lucrat, unde lucrează, ce fac copiii, nepoţii etc (din proiectul de cercetare al studentei E L Şandru) Există mulţime de alte situaţii asemănătoare care aşteaptă 95 să-ţi fie subiecte ale cercetării: conversaţiile din tren, de la bodega din colţ, din faţa sălii unui examen etc Cum vei proceda mai exact? Vei aplica strategia de analiză orientată pe variabilă Adică vei decupa din material secvenţele de interes (părţi de conversaţie) pe care le vei analiza prin prisma formelor, formulelor, vei căuta să descoperi patternuri în exprimare, înţelesuri, simboluri etc Poţi aplica codarea deschisă, codurile dezvoltându-se mai degrabă din forme de limbaj decât din conţinut Analiza te poate conduce fie spre inventare semnificative de categorii conversaţionale fie spre întemeierea unei teorii (vezi paragraful III 5 1 ) Analiza discursului Pentru a explica specificul acestei analize Miller (1998) face trimitere la Foucault Acesta foloseşte termenul discurs pentru „a analiza diverse configuraţii de asumpţii, categorii, logici şi moduri de articulare” ale vorbirii „Configuraţiile dau oamenilor cadre interpretative coerente şi practici discursive pentru construirea diferitelor realităţi sociale” (pag 32) De exemplu, analiza felului cum reuşeşte consilierul să-i convingă pe tinerii delincvenţi că furtul nu este o metodă de resocializare (ce tip de argumente foloseşte, cum construieşte argumetarea, la ce tipuri de argumentări obţine un feed-back pozitiv) Analiza discursului caută să descopere „cum este structurat sau organizat discursul pentru a îndeplini diferite funcţii, pentru a determina variate efecte sau consecinţe Aceasta presupune identificarea şi interpretarea patternurilor din discurs, a varietăţilor şi similarităţilor din conţinut sau structură şi formarea şi verificarea bănuielilor despre funcţii şi efecte prin căutarea evidenţei în discurs” (Wood şi Kroger, 2000, pag 95) De exemplu, poţi analiza discursul puşcăriaşilor (atunci când prezintă versiunea lor despre cum au realizat infracţiunea pentru care au fost închişi), sau a copiilor străzii (când vorbesc despre viaţa lor), a 96 bătrânilor din azil (când vorbesc despre familia lor), a femeilor abuzate fizic (când vorbesc despre experienţa lor) Vei urmări cum e construit discursul, ca succesiune de teme, ca modalităţi de prezentare sau de evitare a unor teme etc Nu ne interesează, de exemplu, cât de des este abuzată femeia în cauză sau cum a ajuns la azil bătrânul X (ca fapte) ci modul în care construieşte, fiecare dintre ei, la nivelul discursului, „realitatea” celor întâmplate Putem încerca, aşa cum ne sugerează Wood şi Kroger, să înţelegem discursul în relaţie cu probleme sociale, cu variabile sociale structurale cum sunt rasa, genul şi clasa sau puterea Ai putea să descoperi cum diferă discursul despre bani, viitor, succes etc la oamenii aparţinând acestor categorii Aplici, aşadar, aceeaşi strategie de analiză orientată pe variabilă De data aceasta decuparea se face în funcţie de discurs (pe secvenţele discursive) Iar pe decupaje aplici metode şi tehnici de analiză care să descopere „realităţile” discursive căutate Ca şi la analiza conversaţională poţi descoperi categorii sau poţi dezvolta teorii Analiza narativă Această metodă urmăreşte analiza naraţiunilor Secvenţele „decupate” din materialul studiat sunt naraţiunile, iar toate pasajele nonnarative sunt eliminate Sunt căutate deci poveştile cu introducere, cuprins şi încheiere care relevă experienţele cuiva (corespunzând mai mult sau mai puţin evenimentelor reale) Textul rămas în urma eliminării pasajelor fără relevanţă pentru analiză este descris structural, urmărinduse părţile lui formale (specificarea elementelor structurale ale naraţiunii) Deci, scopul analizei narative este „nu atât reconstruirea interpretărilor subiective ale naratorului asupra vieţii lui cât reconstruirea interrelaţiei dintre cursurile procesuale factuale” (Flick, 1998, pag 205) Vei căuta, aşadar, prin îndepărtarea detaliilor, să reconstitui secvenţele istorice ale vieţii sau evenimentelor povestite, structurile procesuale 97 dominante ale experienţei Vei schematiza, astfel, vei reduce materialul prin procesul numit de Flick – abstractizare analitică Vei studia, spre exemplu, introducerea poveştii vieţii ca secvenţă narativă (strategie de analiză orientată pe variabilă) Adică vei decupa introducerile la povestea vieţii şi le vei analiza independent de restul naraţiunii Prin analiza narativă vei încerca să afli cum sunt prezentate situaţii, evenimente, lumi, cum sunt înlănţuinte elementele lor componente în poveşti coerente După Manning şi Cullum-Swan (1998), textele sunt acţiuni simbolice sau mijloace de a încadra o situaţie, de a o defini, de a-i da înţeles În oricare naraţiune vei căuta să descoperi „cei cinci termeni de bază ai dramatismului” şi să te foloseşte de ei pentru analiza materialului: acţiune, scenă, agent, mijloc şi scop Vei căuta să descoperi, aşa cum sugerează Chase (apud Collins, 1998), „folosirea discursurilor culturale pentru înţelegerea experienţelor individuale, dezvoltarea strategiilor narative în relaţie cu discursurile culturale conflictuale şi comunicarea sensurilor prin elemente lingvistice proprii vorbirii (cum sunt ritmul sau intonaţia)” (paragraful 3 5) În cercetarea narativă, ca tip de cercetare calitativă, descrisă în paragraful II 3 , poţi folosi analiza narativă (dacă este potrivită cu scopul cercetării: de exemplu, dacă vrei să afli cum îşi construiesc, formal, cursul vieţii bătrânii de la azilul X, spre deosebire de bătrânii care trăiesc în familiile lor) Dar cercetarea narativă nu implică, la modul imperativ, folosirea acestui tip de analiză Poţi la fel de bine să realizezi codări ale materialului, în cazul în care din naraţiune te interesează mai mult conţinutul şi interpretarea lui decât formalismul, structura Flick (1998) prezintă câteva tehnici specifice ale analizei narative: reconstruirea cursului biografiei, recostruirea construirii vieţii, analiza povestirilor de familie şi a proceselor de reconstruire a realităţii în familie Reconstruirea cursului biografiei (din cursul naraţiunii) presupune schiţarea biografiei naratorului (prin descrierea cronologică a evenimentelor identificate ca semnificative) Abstractizarea analitică 98 presupune, aici, eliminarea detaliilor legate de segmentele vieţii pentru a elabora biografia ca un tot, ca secvenţe istorice ale vieţii, ale experienţei din perioadele vieţii subiectului până la cele dominante din prezent Mai exact, această tehnică a analizei narative înseamnă segmentarea interviurilor pe secvenţe narative şi formularea unor titluri pentru fiecare secvenţă prin identificarea tematicii secvenţiale Urmează formularea centrului biografiei şi a propoziţiilor centrale (momente cruciale, aspecte de viaţă care au marcat întreaga existenţă ulterioară - întâmplări, persoane, locuri, evenimente istorice etc ) După condensarea poveştilor de caz în poveşti centrale, acestea din urmă sunt clasificate în tipuri analitice de procese (procesul biografic centrat pe eveniment, procesul centrat pe familie, pe profesie etc ) Aceste tipuri pot fi ataşate mediilor de viaţă, de exemplu (cei centraţi pe evenimente sunt oamenii din mediul rural) Nici această tehnică nu este legată strict de cercetarea biografică Este una din tehnicile de analiză ce se pot aplică în această cercetare, dar nu singura Vei alege s-o foloseşti doar dacă îţi propui să cercetezi reconstruirea cursului biografiei Reconstruirea construirii vieţii nu caută reconstruirea proceselor factuale ale vieţii indivizilor, ci identificarea proceselor constructive Pleacă de la ideea că naraţiunile includ constructe sociale şi subiective, de aceea, se caută înţelegerea textului ca tot, desfăşurarea lui ca o unitate, subdivizarea acestuia în unităţi experienţiale cheie şi analiza lingvistică şi interpretarea fiecărei unităţi Analiza povestirilor de familie şi a proceselor de reconstruire a realităţii în familie presupune colectarea unor materiale rezultate din intervievarea de grup (familie restrânsă sau extinsă), a unor documente de familie (fotografii, spiţe de neam, cutii cu amintiri etc ) Pe baza acestora din urmă sunt realizate, încurajate sau completate poveştile de familie din care vor fi reconstruite date factuale ale familiei (naştere, căsătorie, situaţia educaţională, stadii ale vieţii profesionale etc ) Analiza secvenţială, în general, se îndepărtează uşor de analiza calitativă a datelor mai ales pentru faptul că foloseşte categorii a priori de 99 analiză (legate de limbaj, naraţiune) Apoi, spre deosebire de codare (în care „realitatea” era „extrasă” din text), se bazează mult mai mult pe interpretările şi presupunerile cercetătorului despre realitatea fenomenelor studiate Încercând să combată această idee, Chase (apud Collins, 1998) susţine că „scopul analizei narative nu este să impună interpretări definitive şi imuabile la poveştile subiecţilor şi nici să pună sub semnul întrebării semnificaţiile pe care le atribuie subiecţii poveştilor lor Mai degrabă, scopul ei este să atragă atenţia asupra proceselor culturale „luate de-a gata”, înrădăcinate în practicile de zi cu zi sau în spunerea de poveşti” (paragraful 3 6 ) Ţi-am prezentat în acest paragraf metode de analiză a datelor pe care le poţi folosi în cercetarea ta Ţi-am arătat (şi prin exemple) situaţiile în care se aplică fiecare dintre ele Repet că nu le foloseşti pe toate într-o cercetare În funcţie de caracterul problemei tale aplici una sau mai multe metode sau tehnici de analiză a datelor III 3 3 Prezentarea vizuală a datelor Eşti în faza de analiză a datelor Până în acest moment ai trecut în revistă principalele metode şi tehnici de reducere, de prelucrare a materialului În funcţie de problema cercetării, ai ales o metodă sau alta, o tehnică sau alta sau combinaţii de metode şi tehnici; ai condensat materialul prin codare, găsirea de teme, realizarea de rezumate, identificarea de patternuri, structuri etc Ai făcut toate astea în ideea de a da o formă datelor ce poate permite interpretarea lor, tragerea unei concluzii, descoperirea răspunsului la întrebarea sau întrebările cercetării Mai există un proces de analiză a datelor care te ajută să ajungi la rezultate După reducerea datelor, ai nevoie de metode, tehnici şi instrumente de prezentare a acestor date într-o formă condensată, dar care să surprindă legăturile, conexiunile, asocierile între ele O astfel de prezentare îţi oferă o perspectivă generală asupra datelor colectate, o exprimare a esenţialului De aici şi până la primele interpretări nu mai este foarte mult 100 Agabrian (2004) dedică un capitol din cartea sa „metodelor calitative analitice de prezentare vizuală a datelor” Pentru o amănunţită cunoaştere a acestor metode, te invit să-l citeşti Autorul menţionează: „prin prezentare înţelegem un format vizual care arată informaţiile în mod sistematic astfel încât utilizatorul poate să tragă concluzii valide şi să găsească soluţii sau intervenţii adecvate” (pag 150) Formatele de prezentare a datelor calitative sunt variate Principalele două familii de formate sunt matricea şi reţeaua Datele introduse în acestea au la rândul lor mai multe forme: scurte fragmente de text, citate, expresii, estimări (evaluări), abrevieri, figuri simbolice etc Iar formatul prezentării şi forma intrărilor în matrice sau reţele depind de ceea ce urmărim să înţelegem: o situaţie generală, cronologii detaliate, comportamentele oamenilor în diferite roluri sau interacţiunea variabilelor Matricea este un tabel cu dublă intrare De exemplu, dacă am urmări evoluţia stării psihice a deţinuţilor din închisorile comuniste şi am descoperi în materialele colectate câteva categorii care exprimă această stare, am putea să le sintetizăm într-o matrice (ordonarea este în funcţie de timp, facilitează înţelegerea unei cronologii) Am reprodus-o mai jos în Tabelul 1 Subiecţi Momentul intrării în închisoare Perioada de acomodare Momente critice / cruciale în închisoare Momentul ieşirii din închisoare 1 2 etc Tabelul 1 Sau putem realiza descrierea procesului învăţării în închisorile comuniste prin introducerea unei intrări care să reprezinte tipul învăţării şi a alteia care să ilustreze procesul de realizare a fiecăruia (matrice conceptuală) Este reprodusă în Tabelul 2 101 Tipuri de învăţare Luarea deciziei de a învăţa Căutarea mijloacelor de învăţare Desfăşurarea învăţării Aplicarea celor învăţate Învăţarea limbilor străine Învăţarea poeziilor Învăţarea strategiilor de supravieţuire Tabelul 2 În interiorul matricei se vor introduce categorile descoperite în procesul de codare a materialului, conceptele sau citatele semnificative Reţeaua este un alt format de prezentare vizuală a datelor Ea este formată din „noduri” legate prin diverse legături De exemplu, dacă am urmări condiţiile cauzale ale învăţării în închisorile comuniste le-am putea prezenta într-o reţea cauzală (am reprodus-o în Figura 1) Figura 1 Chiar şi în încercarea de explicare (vezi teoria întemeiată) se pot folosi astfel de instrumente care să arate mai bine legăturile între concepte şi între ele şi dimensiunile (categoriile) lor Yin (2005) reproduce un model logic grafic care prezintă cursul ipotetic al evenimentelor ce conduc la delincvenţa tinerilor O poţi consulta pentru a-ţi fi exemplu de înlănţuire logică şi prezentare vizuală a conceptelor (pag 157) Un alt E tânăr Provine dintr-o familie bună E acuzat de delicte politice Învaţă în închisoare Condiţie cauzală Asociat cu 102 exemplu de reţea care prezintă cum se stabileşte relaţia de încredere în consiliere se găseşte la Flick (1998, pag 86) Nu am reprodus aici mulţimea tipurilor de matrice sau reţele Cred că nici nu ai nevoie de mai mult decât de sugerarea faptului că ele pot fi folosite Poţi inventa modalităţi de prezentare vizuală a datelor în funcţie de nevoile tale de cercetare Nu există reguli care să te îngrădească Îţi reamintesc că aceste scheme pe care le întocmeşti cu datele cercetării tale sunt şi ele texte de cercetare (de fapt sunt primele încercări de a da formă şi de a interpreta datele) Ele sunt începutul textelor interpretative Le-am prezentat în paragraful III 2 3 şi voi reveni la ele Ar trebui în acest moment să-ţi fie clară (cel puţin teoretic) etapa de analiză a datelor Încearcă să aplici cele descrise în acest subcapitol pe proiectul tău de cercetare Ai mare grijă la formarea categoriilor Se întâmplă adesea să nu le dai nume reprezentative şi atunci când le priveşti pe toate „de sus” să le vezi seci, serbede Numeşte-le cu grijă astfel încât, atunci când le „revezi” sau când altcineva se „uită” la ele să ştie exact despre ce este vorba, ce concepte are în subordine Deci fă-le clare, reprezentative, pline de conţinut Nu fă economie de cuvinte! Numele lor nu trebuie să fie scurt, ci sugestiv Apoi, ai grijă la gruparea codurilor pe categorii Grupează-le clar! Dacă nu ţi-e limpede de ce categorie aparţine un cod, nu-l grupa aiurea! Mai bine fă o notă, la care vei reveni, în care să exprimi problema Uită-te bine la codurile dintr-o categorie! Se întâmplă des să găseşti acolo concepte care exprimă lucruri diferite Nu e locul lor acolo Pune-le în altă categorie! Categoriile clare, distincte sunt mult mai uşor de legat între ele Deci, ţi-ai format o idee despre cum se identifică problema cercetării, despre metodele de culegerea a datelor şi despre metodele de analiză a datelor Vei afla în continuarea cum se realizează eşantionarea (selectarea unităţilor de investigare) şi interpretarea datelor (care nu este altceva decât rezultatul cercetării) 103 III 4 Eşantionarea În acest subcapitol voi lămuri un aspect neelucidat încă Probabil că ai ajuns să-ţi pui problema câte interviuri trebuie să iei Probabil că nuţi este foarte clar nici pe cine să mai intervievezi Dar aici descoperi că e mult mai uşor de improvizat Marea ta problemă rămâne când să te opreşti din cules date Te întrebi câte interviuri, observaţii sau documente sunt de ajuns În următoarele paragrafe vei găsi un răspuns III 4 1 Eşantionarea teoretică Eşantionarea este procesul sistematic de selectare a unităţilor de investigare ce vor fi incluse în cercetare În cercetarea calitativă eşantionarea nu este statistică, probabilistă sau reprezentativă (ca în cazul cercetării cantitative) În eşantionarea statistică ştii înaintea intrării pe teren câţi oameni vor intra în eşantion şi ce caracteristici au aceştia Selectarea persoanelor care intră în eşantion se face după criterii metodologice stricte Nu vei încheia culegerea datelor până când nu vei parcurge întreg eşantionul În cercetarea calitativă eşantionarea este diferită Ea se numeşte eşantionare teoretică şi nu se supune decât criteriilor concrete de relevanţă a cazurilor de studiat pentru cercetarea ta Deci, după ce ai colectat primele date (să spunem după primele două interviuri) şi după ce le-ai analizat şi ai cu certitudine o problemă clară de studiat, vei ştii pe cine urmează să mai intervievezi Dacă studiezi cum se învăţa în închisorile comuniste, va trebui să cauţi femei şi bărbaţi care şi-au petrecut ani de prizonierat în astfel de închisori Dacă descoperi din analiza primelor interviuri că cei care învăţau erau tinerii condamnaţi pentru delicte politice, atunci vei căuta să adaugi în eşantion numai astfel de persoane (care erau pe vremea prizonieratului tineri condamnaţi pentru delicte politice) Nu există o reţetă privitoare la cum să-i găseşti În funcţie de nevoile specifice fiecărei teme de cercetare va 104 trebui să te descurci De exemplu, încerci prin Asociaţia Deţinuţilor Politici Te mai poţi folosi de o tehnică ce se numeşte „bulgărele de zăpadă” şi care se bazează pe ideea că, oamenii care sunt asemănători (din diverse puncte de vedere) sau care au avut experienţe asemănătoare se cunosc sau fac parte din acelaşi grup Cu alte cuvinte, odată ce ai descoperit un fost deţinut politic, este probabil ca acesta să fie capabil să-ţi indice alţi foşti deţinuţi Şi pe măsură ce dai de aceştia, ei te vor trimite la rândul lor la alţii şi aşa mai departe Te mai poţi folosi de „informatori releu” aceştia sunt acele persoane care deţin informaţii cu privire la subiecţii la care trebuie să ajungi (cum îi cheamă, unde îi poţi găsi etc ) Astfel de informatori sunt: preşedintele Asociaţiei de care am amintit mai sus sau un ziarist care a făcut reportaje despre deţinuţi sau alţi cercetători care iau avut subiecţi etc Flick (1998) susţine că, în cercetarea calitativă, eşantionarea se realizează: la colectarea datelor (selectarea cazului sau a grupului din care să facă parte subiectul), la interpretarea datelor (selectarea materialului de analizat şi interpretat din ansamblul materialului colectat – vezi analizele secvenţiale şi „decuparea materialului” şi selectarea în interiorul materialului ales pentru studiu – vezi codarea teoretică şi selectarea codurilor şi categoriilor) şi la prezentarea rezultatelor (selectarea materialelor ce urmează a fi prezentate din ansamblul materialului rezultat în urma analizei şi interpretării) Iar „deciziile de alegere şi de combinare a materialului empiric (cazuri, grupuri etc ) sunt făcute în procesul colectării şi interpretării datelor” (pag 65) Am menţionat că selectarea unităţilor de investigare se face în funcţie de nevoile revelate de cercetarea în desfăşurare Ce se întâmplă în cazul cercetărilor în care urmăreşti analiza unor teme pe grupuri distincte (de exemplu, realizezi focus-grupuri şi codări tematice sau aplici strategii de analiză orientate pe variabilă)? Şi în acest caz, alegerea grupurilor se face în funcţie de problema aleasă spre studiu, în funcţie de cât sunt de relevante datele obţinute de la aceste categorii pentru rezolvarea problemei tale Orientarea spre anumite grupuri de persoane este definită, 105 însă, în avans, nu derivată din analiză sau interpretarea datelor Aceasta nu înseamnă că dacă descoperi, în aceste din urmă procese, că există grupuri (la care nu te-ai gândit) care pot oferi informaţii esenţiale pentru problema ta, nu le vei lua în calcul Vei realiza focus-grupuri şi cu oameni aparţinând acestor noi grupuri Îţi vei îmbogăţi astfel datele colectate cu informaţii noi şi relevante De asemenea, vei aplica eşantionarea teoretică în fiecare grup pentru a selecta subiecţii De exemplu, dacă te interesează care sunt problemele de adaptare la şcoală ale copiilor, vei hotărî că cei care pot furniza date relevante pentru rezolvarea acestei probleme sunt învăţătorii şi părinţii Cum îi alegi pe învăţătorii care vor participa la discuţia de grup? Te gândeşti la caracteristicile învăţătorilor care ar putea avea un impact asupra deţinerii de informaţii cu privire la problema adaptării copiilor la şcoală (să fie de la şcoli diferite, să fie şi mai tineri şi mai în vârstă, să fie şi femei şi bărbaţi, să fie şi de la şcoli de elită şi de la şcoli de cartier, să fie şi din mediul urban şi din cel rural etc ) Decizi asupra criteriilor relevante şi le aplici pentru selectarea subiecţilor În studiul de caz intrinsec, problema eşantionării nu se pune decât în primă instanţă Alegi cazul care este deosebit de celelalte, care este interesant în sine La studiul de caz instrumental urmăreşti să alegi cazuri care să fie reprezentative pentru tema studiată De exemplu, dacă vrei să afli cum face faţă muncii (extrem de solicitante din punct de vedere psihic) un asistent social, ai grijă să alegi un asistent social care chiar munceşte pe teren (cu asistaţi cu mari probleme cum sunt copiii orfani, handicapaţii sau bolnavii de SIDA) şi nu unul care face o muncă de birou În studiul de cazuri multiple (colective) apare ideea generalizării notelor şi mecanismelor comune Nu se pune problema de a eşantiona (statistic) cazuri dintr-o populaţie mai mult sau mai puţin omogenă, ci de a cerceta intensiv mai multe cazuri ce pot fi similare sau contrastante şi de a vedea dacă au sau nu anumite trăsături comune şi în ce configuraţie Cazurile sunt alese nu atât pe baza unor criterii specifice de ordin teoreticometodologic (concepte, ipoteze, eşantionare) ci pe baza ideii că studierea mai multor cazuri face mai multă lumină în înţelegerea unui fenomen social De exemplu, decizi că studierea mai multor asistenţi sociali oferă 106 rezultate cu mai multă relevanţă decât studierea unuia singur În alegerea cazurilor cea mai importantă e oportunitatea de a învăţa din acel caz; e importantă varietatea nu o selectare prin eşantionarea atributelor; nu se caută tipicul Cauţi asistenţi care se implică în munca lor, care sunt deosebiţi tocmai prin devotamentul şi pasiunea pentru ceea ce fac Nu cauţi asistentul tipic (absolvent de facultate care munceşte pe un post de asistent social opt ore pe zi) Problema selectării (a eşantionării) se pune în interiorul cazului ales Astfel, într-un caz ne oprim asupra unor persoane, asupra unor locuri sau evenimente pe care le observăm intensiv Chiar dacă îţi propui studierea „completă” a unui caz este imposibil să înregistrezi totul Va trebui să faci selecţii Chiar şi atunci când este vorba de un singur individ intervine eşantionarea în actele lui de comportament Din nou nu funcţionează selecţia probabilistică ci recurgem la evaluarea relevanţei teoretice a unităţilor concrete supuse investigaţiei De exemplu, nu prea te va interesa ce tip de batiste foloseşte asistentul social, dar e important să notezi de câte ori şi în ce context plânge Astfel, eşantionarea teoretică este şi o problemă de fler şi intuiţie Vei ajunge în timp (şi pe măsură ce cercetarea ta capătă contur şi pe măsură ce realizezi mai multe cercetări) să ştii ce e relevant şi ce nu, pe ce aspecte să insişti, pe care să le treci cu vederea Şi dacă ai înţeles după ce criterii (flexibile) selectezi unităţile de investigaţie, mai rămâne problema de câte astfel de unităţi ai nevoie Când te opreşti din selectare? Paragraful următor te lămureşte III 4 2 Saturaţia teoretică Ai înţeles, probabil, că eşantionarea e un proces ce capătă formă şi se desfăşoară pe parcursul analizei şi interpretării datelor Decizi cine să intre în eşantion pe baza informaţiilor pe care aceştia ar trebui să le deţină şi pe care ar trebui să le obţii de la ei Se pune întrebarea când te opreşti din adunat date? Când consideri eşantionul complet? Răspunsul este: când se ajunge la saturaţia teoretică 107 Te întrebi, desigur, câţi subiecţi ar trebui să ai? Câţi sunt suficienţi? În cercetarea calitativă nu există un număr strict de subiecţi care să intre în eşantion, nu există reguli care să-ţi indice un număr sau altul Te opreşti din colectarea datelor atunci când, subiecţii nu mai aduc nimic nou, atunci când nu mai afli nimic nou, când datele tale nu se mai completează, nu se mai adaugă nimic, informaţiile se repetă Atunci ai ajuns la „saturaţie” E foarte important să nu cauţi saturarea Pentru a realiza cu adevărat o cercetare calitativă trebuie să încerci să aduci în eşantion subiecţi cât mai „promiţători” din punctul de vedere al informaţiilor pe care le pot furniza S-ar putea ca primii subiecţi la care ajungi să nu fie cei mai „darnici” Nu e bine să te opreşti după primele „semi-eşecuri”, considerând că atâta se poate „scoate” de la subiecţi Caută în continuare! Aceste cerinţe vor fi amintite şi la inducţia analitică discutată în paragraful III 5 1 Ce cauţi de fapt? Cauţi să umpli golurile din categoriile obţinute în etapele analizei Codarea deschisă, de exemplu, ţi-a semnalat existenţa unor categorii despre a căror proprietăţi şi dimensiuni nu ai foarte multe informaţii Adaugi în eşantion subiecţi care-ţi pot furniza aceste răspunsuri Vei adăuga atâţia subiecţi până când categoria respectivă va fi saturată (adică va fi completă - nu vei mai avea nelămuriri în ceea ce priveşte conceptele componente (proprietăţile şi dimensiunile lor) şi nici nu va mai apărea nici un alt concept component) Deci vei ajunge la faza în care subiecţii tăi nu mai deţin informaţii care să dezvolte categoriile Vorbim, deci, de saturarea categoriilor Pur şi simplu ţi se va întâmpla ca la un moment dat în analiză să nu mai afli nimic nou despre o categorie Faci acelaşi lucru cu toate categoriile importante pentru cercetarea ta Din mulţimea categoriilor descoperite prin codarea deschisă, ai reţinut probabil câteva esenţiale în descoperirea răspunsului la întrebarea (sau întrebările) cercetării Le vei satura pe toate Va trebui să ai în vedere că saturarea poate apărea în momente diferite pentru categorii diferite Deci vei continua eşantionarea până când şi ultima dintre categorii va fi saturată 108 Dacă vei construi o teorie întemeiată va trebui să fii atent nu numai la saturarea fiecărei categorii ci şi la saturarea teoriei, în ansamblu Voi reveni asupra acestui aspect la interpretarea datelor – teoria întemeiată, paragraful III 5 1 Pentru o cercetare cu mai multe unităţi individuale de investigare, cred ca am lămurit problema eşantionării şi a mărimii acestuia Ar mai trebui să precizez ce ai de făcut în cazul în care lucrezi cu grupuri De exemplu, în cazul focus-grupurilor Funcţionează aceleaşi principii ale eşantionării teoretice şi saturaţiei teoretice De exemplu, dacă vrei să vezi ce diferenţe există (în funcţie de nivelul pregătirii şcolare a părinţilor) în felul cum sunt educaţi adolescenţii de părinţii lor şi ai decis utilizarea unor focus-grupuri, vei proceda astfel: eşantionul tău va fi format din trei grupuri de părinţi (unii cu gimnaziul absolvit, alţii cu liceul şi alţii cu facultatea absolvită) Pentru identificarea stilurilor de educare la părinţii cu gimnaziu va trebui să aplici principiile eşantionării teoretice pentru a selecta persoanele primului focus-grup După ce l-ai realizat şi ai analizat datele rezultate s-ar putea să descoperi că ai câteva categorii nesaturate Vei continua cu realizarea focus-grupurilor cu părinţi având gimnaziul absolvit până atingi saturarea tuturor categoriilor referitoare la stilurile de educare Te opreşti din realizarea interviurilor de grup cu această categorie de părinţi numai în momentul atingerii saturaţiei teoretice La fel procedezi şi cu celelalte două categorii de părinţi A rămas un singur mare gol în cunoştinţele tale referitoare la cercetarea calitativă Deci ce faci cu datele colectare şi analizate? Răspunsul este că le interpretezi (în ideea de a da un răspuns la întrebarea cercetării) III 5 Interpretarea datelor Acest subcapitol va aduce în discuţie metodele şi tehnicile de interpretare a datelor calitative Este vorba despre cele dezvoltate şi aplicate până în prezent Am precizat şi în cazurile colectării şi analizei datelor că descoperirea de noi metode şi tehnici se întâmplă permanent În 109 funcţie de problemele ce trebuie rezolvate, cercetătorii propun noi tehnici, noi combinaţii de metode de colectare sau analiză a datelor calitative După părerea mea, cele două metode de interpretare a datelor prezentate aici nu vor rămâne pentru mult timp singurele opţiuni de interpretare în cercetarea calitativă Să revenim la stadiul la care a ajuns proiectul tău de cercetare Metodele şi tehnicile de analiză a datelor au pregătit materialul colectat pentru operaţia de interpretare a datelor Deci ai redus datele, le-ai condensat şi selectat prin rezumare, codare, identificarea de teme, ai organizat datele în forme de prezentare structurate care-ţi permit extragerea cu uşurinţă a concluziei Se întâmplă adesea ca prima experienţă de cercetare calitativă să nu îţi ofere prea multe concluzii (pentru că nu ai adunat prea multe date, pentru că nu-ţi sunt încă foarte clare etapele sau scopurile unei cercetări etc ) Astfel, te vei afla în situaţia de a propune simple constatări, poate ipoteze sau probleme pentru cercetări ulterioare Este perfect normal Nu fii dezamăgit, tot ai obţinut ceva De exemplu, încercând să afle dacă este aşa cum se spune – că satanismul există în rândurile tinerilor care ascultă rock şi că muzica rock îi influenţează puternic în negarea lui Dumnezeu – o studentă mărturiseşte că: m-a uimit extrem de tare să constat că tinerii rockeri ai României nu au nici o tangenţă cu satanismul Probabil într-un studiu viitor, voi cerceta de ce lumea consideră totuşi că rockerii sunt satanişti „prin natura lor” Nu muzica rock, în sine, se pare să e vinovată de calea spirituală aleasă de tânărul ascultător de rock, ci mai mult anturajul (din proiectul de cercetare al studentei A Tunaru) Eşti, deci, în faza în care extragi înţelesuri din prelucrarea datelor (analiza şi prezentarea lor), faci comparaţii, notezi patternuri, cauţi cazuri negative, verifici rezultatele cu respondenţii etc Ar trebui să-ţi aminteşti că am insistat asupra caracterului circular al cercetării calitative Interpretarea datelor nu se face nici ea independent de colectarea sau eşantionarea materialului În funcţie de „nevoile” pe care le mai descoperi în etapa de interpretare a datelor, vei decide ce date 110 ar mai trebui culese sau integrate în analiză Te poţi, deci, întoarce la datele pe care le deţii, dar nu le-ai analizat sau pe teren Culegi noi date, le analizezi şi le adaugi materialului de interpretat Huberman şi Miles (1998) susţin că există două nivele de înţelegere a materialului rezultat din analize: descrierea (când îţi propui să arăţi ce se întâmplă şi cum) şi explicaţia (când vrei să arăţi de ce se întâmplă) Denzin (1998) susţine că „analiza şi interpretarea materialului empiric colectat sunt seturi de proceduri analitice ce produc interpretări care sunt apoi integrate într-o teorie sau ca set de recomandări de politici” (pag 275) Ar trebui să adaug că interpretarea datelor este diferită de prezentarea datelor Prezentarea datelor se referă la textul public (despre care am amintit în paragraful III 2 3 ) Rezultatele cercetării tale sunt, în mod normal, făcute publice (nu cercetezi doar de dragul de a cerceta ci pentru că ai de rezolvat o problemă a unui beneficiar – o instituţie a statului, o fundaţie etc , pentru că vrei să aduci un plus ştiinţei din domeniu socio-uman sau pur şi simplu pentru că aşa ţi se cere la şcoală) Oricare ar fi motivul pentru care cercetezi, va trebui să prezinţi rezultatele obţinute În funcţie de contextul de prezentare va trebui să alegi o formă sau alta (una e să scrii o carte de pe urma cercetării tale, alta e să scrii un articol, alta e să prezinţi rezultatele cercetării într-o sesiune de comunicări ştiinţifice şi alta e să le prezinţi beneficiarului tău) Trebuie să ţii cont de cui te adresezi, de capacitatea de înţelegere a celor cărora le prezinţi rezultatele etc Cu alte cuvinte faci o selecţie a materialului obţinut în realizarea cercetării tale, îl pui în forme potrivite şi apoi îl faci public Nu este locul aici să-ţi arăt cum se face un astfel de text Voi prezenta în continuare cum ar trebui să realizezi interpretarea datelor (cum să întemeiezi teorii din materialul empiric colectat – grounded theory şi cum să încropeşti poveşti rezultate din experienţa ta cu terenul – story telling) 111 III 5 1 Grounded Theory Sub numele de grounded theory se găseşte în literatura de specialitate ideea de întemeiere a unei teorii pe baza datelor empirice colectate Este mândria calitativiştilor care insistă pe ideea că ipoteza (teoria) nu este presupusă dinainte, „coaptă” de mintea cercetătorului care se străduieşte apoi s-o confirme în teren (şi de cele mai multe ori ea se confirmă miraculos!) cum se întâmplă în studiile cantitativiste Ideile, conceptele şi legăturile dintre ele sunt, în calitativ, „scoase” din teren, din vorbele subiecţilor, din experienţele lor povestite şi interpretate tot de ei Deci, în situaţia în care îţi propui să dezvolţi o teorie (ca interpretare a materialului colectat) va trebui să descoperi şi să legi concepte şi propoziţii în teorii coerente Este un proces creativ, nu mecanic, aşa cum subliniază şi Richards şi Richards (1998) Autorii descriu procesul întemeierii teoriei astfel: „conceptele sunt descoperite, legăturile între ele sunt explorate, create şi testate, ideile sunt documentate şi sistematic refăcute în modele şi diagrame textuale exprimând explorarea, specificarea şi elaborarea unei teorii” (pag 216) Grounded Theory a fost elaborată de Glaser şi Strauss în 1967 Teoria se întemeiază pe date adunate şi analizate sistematic şi evoluează permanent pe parcursul cercetării prin comparaţii şi modificări rezultate din integrarea permanentă a noilor materiale Emergenţa teoriei ghidează fundamental culegerea noilor date prin eşantionarea teoretică (întemeierea teoriei furnizează criteriile eşantionării) Teoria poate fi generată integral din datele adunate sau, dacă există teorii (întemeiate) anterioare, potrivite cu aria de investigare atunci acestea pot fi completate sau modificate pe măsură ce datele nou colectate sunt comparate cu ele Cum susţineam şi mai sus, teoria întemeiată nu este generată a priori şi testată ulterior Ea este derivată inductiv din datele colectate pentru studiul fenomenului pe care îl reprezintă Teoria este descoperită, dezvoltată şi verificată în timpul cercetării Deci, cercetătorul nu începe cercetarea cu o teorie preconcepută (decât dacă scopul lui este să dezvolte 112 şi să extindă o teorie existentă) În acest fel, susţin calitativiştii, „teoria derivată din date este mult mai probabil să reasambleze realitatea decât este teoria derivată prin punerea împreună a unei serii de concepte bazate pe experienţă sau numai prin speculaţie” (Abagrian, 2004, pag 172) Autorul menţionat susţine că „dezvoltarea teoriei înseamnă formularea conceptelor şi ideilor într-o schemă logică, sistematică şi explicativă [ ] Orice propoziţie sau ipoteză derivată din date trebuie să fie continuu verificată în raport cu datele noi şi dacă este necesar să fie modificată, extinsă sau anulată” (pag 174) Strauss şi Corbin (1998, pag 175) susţin că „teoria constă din relaţiile plauzibile propuse între concepte şi seturi de concepte (grup coerent de propoziţii generale folosite ca principii de explicare a unei clase de fenomene) Conceptualizarea teoretică înseamnă că cercetătorii teoriei întemeiate sunt interesaţi de patternuri de acţiune şi interacţiune între tipuri diferite de unităţi sociale (actori) Nu sunt interesaţi de crearea de teorii despre actori individuali Sunt preocupaţi de descoperirea procesului (nu neapărat în sensul de etape sau faze ci de schimburi reciproce în patternuri de acţiune / interacţiune şi în relaţiile cu schimbările de condiţii interne sau externe ale procesului)” Bartlett şi Payne (1997, pag 183) descriu procesul unui studiu cu teorie întemeiată în zece etape Primele etape corespund celor identificate pentru cercetarea calitativă, în general Este vorba despre colectarea datelor (autorii precizează că „poate fi folosită orice sursă de date textuale dar cele mai des utilizate sunt interviurile semistructurate sau observaţiile”) (vezi paragraful III 2 1 ) A doua etapă este transcrierea datelor (vezi paragraful III 2 3 ) şi a treia dezvoltarea categoriilor care se realizează prin codarea deschisă (vezi paragraful III 3 1 ) Toate acestea au fost descrise în paragrafele menţionate şi nu voi insista asupra lor Autorii amintesc câteva exigenţe referitoare la codarea deschisă pe care le voi reproduce, totuşi: „trebuie să se gândească analitic pentru a nu se face o simplă descriere sau parafrazare Trebuie să evităm presupunerile, să menţinem o atitudine de scepticism faţă de orice nu este direct sugerat de date Aceasta ne permite formularea de teorii conforme 113 cu realitatea fenomenului aflat în studiu” În această etapă se foloseşte intens tehnica asupra căreia nu am insistat foarte mult în prezentarea codării deschise: compararea Teoria întemeiată este adesea descrisă drept „metodă comparativă”, de interpretare a datelor, adaug eu Ea poartă acest nume pentru că „face mereu comparaţii între un concept particular şi alte concepte sau categorii, căutând similarităţi şi diferenţe” (pag 186) A patra etapă descrisă de Bartlett şi Payne este saturarea categoriilor Codarea deschisă te va împinge spre starea de „saturaţie” a categoriilor Deci analizând datele, nu mai descoperi nici un cod nou, nici o proprietate sau dimensiune noua, nici o categorie nouă Am descris această situaţie în paragraful III 4 2 A cincea etapă este realizarea definiţiilor abstracte Autorii menţionaţi descriu această etapă astfel: „odată ce categoriile au fost saturate pot fi generate definiţii formale în termenii proprietăţilor şi dimensiunilor fiecărei categorii Este o înţelegere mai adâncă şi mai precisă a naturii fenomenului studiat şi poate determina cercetătorul să decidă dacă saturarea teoretică n-a fost realizată şi dacă alte codări deschise sau eşantioane teoretice sunt necesare” Cu alte cuvinte, dacă nu reuşeşti să descrii suficient de clar fiecare categorie pe proprietăţile, dimensiunile şi subcategoriile ei, înseamnă că există nişte goluri care trebuie umplute Pentru asta te întorci la date (dacă mai ai date adunate pe care nu le-ai analizat sau pe care le-ai trecut cu vederea) sau în teren, şi cu ajutorul eşantionării teoretice, vei colecta noi date pentru umplerea golurilor şi formularea definiţiilor A şasea etapă este, conform autorilor menţionaţi, eşantionarea teoretică Este vorba despre deciderea asupra subiecţilor sau categoriilor de subiecţi ce vor furniza date în funcţie de semnificaţia acestora pentru dezvoltarea şi testarea teoriei emergente Eşantionarea teoretică se realizează (prin selectarea, nu numai a subiecţilor, ci şi a materialului supus analizei) de la prima codare deschisă şi până la ultimele etape de umplere a golurilor Eşantionarea teoretică arată ce tipuri de date trebuie obţinute şi de la ce fel de subiecţi (vor fi colectate anumite date, de la anumiţi subiecţi funcţie de relevanţa lor teoretică) Relevanţa teoretică e 114 dată, de exemplu, de absenţa sau prezenţa repetată a unei informaţii înregistrată în procesul comparării De exemplu, descoperi că există o informaţie oferită în aceeaşi formă de majoritatea subiecţilor Vei căuta să descoperi ce alte asemănări înregistrează aceştia, cum sunt cei care au oferit o informaţie contradictorie sau care nu ţi-au oferit nici un fel de informaţie în legătură cu subiectul în cauză Vei căuta intervievarea altor persoane care „diferă” din acest punct de vedere, vei căuta lămurirea cauzelor diferenţei Vei îmbunătăţi, astfel, datele, le vei completa folosindu-te de eşantionarea teoretică Pentru că ea permite, deci, „compararea între grupuri mai mult sau mai puţin similare care nu numai că determină generalizabilitatea teoriei emergente dar şi creşte densitatea conceptuală şi teoretică prin maximizarea posibilităţii de descoperire a noi categorii relevante şi, de asemenea, pentru descoperirea diferenţelor la nivel dimensional între proprietăţi ale categoriilor particulare” (pag 189) Autorii mai menţionează că „eşantionarea se poate opri doar când se ajunge la saturarea teoretică completă nu numai a fiecărei categorii dar şi a teoriei ca întreg şi aceasta apare doar în stadiul final al umplerii golurilor” A şaptea etapă prezentată de Bartlett şi Payne este codarea axială care presupune dezvoltarea şi testarea relaţiilor dintre categorii Folosind această codare, spun autorii, „pot fi identificate posibilele relaţii dintre categorii construite ca ipoteze şi chiar testate cu ajutorul datelor obţinute în eşantionarea teoretică continuă” Poţi folosi tehnicile pe care le-am descris la codarea teoretică, inclusiv pe cea de punerea de întrebări textului Aceasta pune bazele teoriei ce urmează a fi descoperită şi întemeiată în date Procesul este următorul: „punând întrebări şi venind cu răspunsuri provizorii, mergem dincolo de date pentru a produce ipoteze provizorii care trebuie apoi verificate prin întoarcerea la date Tentativele noastre de răspuns sunt mereu provizorii şi trebuie verificate (respinse sau confirmate de date) sau revăzute pentru a se potrivi realităţii şi situaţiei studiate”(pag 187) Agabrian (2004) defineşte aceste „ipoteze” ca „intuiţii iniţiale despre modul cum conceptele se leagă”; ele sunt numite astfel „deoarece 115 pun în relaţie două sau mai multe concepte, explicând ce, de ce, unde şi cum referitor la fenomen” Autorul aduce şi câteva exemple Vei remarca „legarea” a trei categorii: „ca o consecinţă a experienţei limitate cu droguri, adolescenţii dobândesc cunoştinţe la prima mână despre droguri şi câştigă acceptul prietenilor” (pag 187) Un alt exemplu de intuiţie este: perspectivele de viitor ale studenţilor români se axează mai mult pe întemeierea unei familii decât pe realizarea profesională (din proiectul de cercetare al studentei A G Marcu) Sigur, continuând analiza şi interpretarea, intuiţia n-a fost în totalitate confirmată (nu era vorba de studenţi în general ci de fetele studente şi nu de studenţii oricărei specializări ci despre cei de la asistenţă socială etc ) Aşa cum am arătat şi în paragraful III 3 1 , în această etapă se poate aplica paradigma de codare Autorii o prezintă ca pe un „dispozitiv euristic folosit pentru generarea întrebărilor şi a răspunsurilor provizorii şi a ipotezelor despre relaţiile dintre categorii” Prin legarea categoriilor, teoria întemeiată începe să capete contur Ideile pot fi reprezentate vizual prin tabele, matrici, diagrame etc A opta etapă este integrarea teoretică Aceasta se realizează cu ajutorul codării selective prin identificarea fenomenului central şi legarea lui de toate celelalte categorii identificate Este vorba despre formularea unei teorii ce urmează a fi validată Pentru ca aceasta să fie conformă cu „realitatea” o vei compara cu un rezumat, cu o linie generală a poveştii Acest rezumat este rezultatul integrării tuturor rezumatelor realizate la colectarea fiecărui nou set de date (corespunzătoare fiecărui subiect) Fiecare rezumat tratează, în linii generale, ideile cuprinse în relatarea subiectului Autorii menţionează cum „categoriile sunt aranjate şi rearanjate în termenii paradigmei până când ele se potrivesc liniei poveştii Ordonarea categoriilor este dependentă de logica poveştii şi a patternurilor şi a relaţiilor dezvoltate în codarea axială” Strauss şi Corbin (1990) subliniază importanţa identificării de procese în datele analizate: „procesul este legarea secvenţelor acţionale / interacţionale pe măsură ce ele evoluează în timp Aducerea procesului în analiză este un element esenţial al întemeierii de teorii Pentru a face asta, 116 analistul trebuie să caute semne în date care să indice o schimbare în condiţii şi să urmărească ce schimbări corespunzătoare aduce în acţiune / interacţiune Odată identificat, există două moduri principale prin care procesul poate fi conceptualizat în studiile cu teorie întemeiată Unul este să fie văzut ca stadii şi faze ale unei treceri, împreună cu explicarea a ceea ce face ca trecerea să existe, să fie stopată sau să ia o întorsătură Celălalt mod de conceptualizare a procesului este o mişcare nonprogresivă; aceasta înseamnă că acţiunea / interacţiunea este flexibilă, reactivă, se modifică, se schimbă ca răspuns la condiţiile în schimbare” (pag 157) A noua etapă este întemeierea teoriei Aceasta se realizează prin întoarcerea la date şi validarea ei cu segmente de text Deci vei lua fiecare propoziţie care susţine diverse legături între categorii şi o vei valida prin aplicarea ei pe fiecare caz individual Vei urmări dacă ceea ce spune teoria se potriveşte cu ceea ce susţine fiecare subiect al tău Autorii arată că „dacă ceva prezent într-un caz nu se potriveşte cu teoria se urmăresc condiţii adiţionale care ar putea explica variaţia sau se ajustează teoria pentru a fi conformă cu cazurile în cauză Este puţin probabil ca cercetătorul să realizeze o potrivire perfectă cu fiecare caz individual şi de aceea scopul este de a produce cea mai bună potrivire cu cele mai multe cazuri (o analiză bună realizează o astfel de potrivire)” (Bartlett şi Payne, 1997, pag 190) Deci, dacă un caz nu se potriveşte cu teoria, vei analiza diferenţele, vei căuta cauzele pentru care acesta diferă, vei putea colecta date noi care să susţină diferenţa Vei putea astfel dezvolta teoria pe direcţia diferenţei O vei completa cu descrierea condiţiilor în care teoria nu se aplică, variază sau se aplică diferit E posibil ca diferenţa înregistrată să nu complice atât de mult lucrurile E posibil să ai nevoie de o simplă ajustare a teoriei astfel încât să se aplice şi cazului deviant descoperit, iar modificările aduse să nu înregistreze abateri de potrivire la celelalte cazuri Agabrian (2004) prezintă două moduri de a valida schema teoretică: 117 1 „Revenim la datele crude şi le comparăm cu schema făcând un tip de analiză comparativă la nivel înalt; schema teoretică trebuie să fie capabilă să explice cele mai multe cazuri 2 Rugăm respondenţii să citească schema teoretică şi apoi să comenteze cât de bine li se pare că se potriveşte cu cazul lor Participanţii trebuie să se recunoască ei înşişi în poveste Ei trebuie să fie în măsură să o perceapă ca o explicaţie rezonabilă a ceea ce se întâmplă mergând chiar până la potrivirea detaliilor cu cazul pe care l-au trăit” (pag 192) Ultima etapă descrisă de Bartlett şi Payne este umplerea golurilor În această etapă sunt colectate, dacă este cazul, date relevante care să descopere detaliile lipsă Se caută ca teoria descoperită să capete „densitate şi specificitate conceptuală” Agabrian (2004) vorbeşte despre „rafinarea teoriei” care „constă în revizuirea schemei pentru consistenţă internă, surprinderea sincopelor din logica ideilor ameliorarea categoriilor dezvoltate mediocru, înlăturarea unor părţi în exces” (pag 191) Ceea ce am prezentat aici este de fapt successiunea etapelor cercetării calitative, cu aplicaţie pe un tip de interpretare a datelor Este o susccesiune a unor etape care se întrepătrund, uneori se realizează simultan, se suprapun, se pot realiza întoarceri la prima etapă chiar şi când am ajuns la ultima Este procesul circular al cercetării calitative care pune în evidenţă flexibilitatea etapelor şi dependenţa lor reciprocă Ceea ce rezultă este, de fapt, o conceptualizare, o dezvoltare a unor concepte şi a legăturilor dintre ele plecând de la indicatori empirici Întemeierea teoriei este rezultatul combinării şi aplicării unor metode şi tehnici de analiză a datelor Procesul întemeierii teoriei este realizat prin inducţie analitică Am descris acest proces mai sus, doar că nu i-am dat nume După Flick (1998, pag 230), inducţia analitică este „metoda de interpretare sistematică a evenimentelor care include procesul de generare a ipotezelor dar şi testarea lor” Paşii inducţiei analitice descrişi de acelaşi autor au fost integraţi în etapele generării teoriei întemeiate prezentate mai sus: 1 se formulează o definiţie a fenomenului de explicat; 118 2 se formulează o explicaţie ipotetică a fenomenului; 3 un caz e studiat în lumina acestei ipoteze pentru a afla dacă ea corespunde faptelor din acest caz; 4 dacă ipoteza nu e corectă, fie ipoteza e reformulată, fie fenomenul de explicat e redefinit într-un mod care exclude acest caz; 5 certitudinea practică poate fi obţinută după ce un număr mic de cazuri a fost studiat dar descoperirea fiecărui caz individual negativ, de către cercetătorul în cauză sau de către altul, respinge explicaţia şi necesită reformularea ei; 6 alte cazuri sunt studiate, fenomenul este redefinit şi ipotezele sunt reformulate până când o relaţie universală este stabilită; fiecare caz negativ descoperit necesită redefinirea sau reformularea Znanecki (apud Flick, 1998) arată că, dacă eşantionarea teoretică are ca scop doar dezvoltarea teoriei, inducţia urmăreşte să securizeze teoria prin analizarea şi integrarea cazurilor deviante Deci, după ce ai dezvoltat un model ipotetic, o teorie preliminară, inducţia analitică te împinge spre căutarea şi analiza cazurilor deviante (a celor care nu se potrivesc, nu sunt conforme cu modelul ipotetic) Ai două posibilităţi, susţine autorul pe care l-am menţionat mai sus Fie reformulezi modelul ipotetic, teoria, astfel încât să se potrivească şi cazului până atunci deviant, fie descoperi care e cauza „devianţei” De obicei descoperirea acestei cauze îţi dă posibilitatea să excluzi cazul deviant şi pe celelalte asemănătoare din studiul tău Şi atunci restrângi aplicabilitatea teoriei numai la cazurile rămase De exemplu, descoperi că subiecţii tăi (foşti deţinuţi în închisorile comuniste) care învăţau limbi străine, aveau printre preocupări cel puţin încă două activităţi intelectuale Descoperi, însă, un caz deviant (negativ) Un subiect care în afara învăţării limbii engleze nu a mai desfăşurat nici o altă activitate intelectuală pe perioada detenţiei Va trebui să vezi de ce nu se potriveşte modelului descoperit de tine Vei descoperi, să spunem, că subiectul „deviant” a învăţat engleza ca urmare a unui pariu făcut cu un alt deţinut Deci ceea ce-l deosebeşte pe acesta de ceilalţi subiecţi este faptul că nu a învăţat dintr-o nevoie de activităţi intelectuale ci pentru a câştiga un 119 pariu Aceasta înseamnă că teoria ta referitoare la existenţa în paralel a mai multor activităţi intelectuale la deţinuţii politici se referă numai la cei care simt nevoia unor astfel de activităţi Eu aş adăuga la aceste posibilităţi de „lucru” cu cazurile negative o alta Cred că identificarea cazurilor negative sunt o ocazie de dezvoltare a teoriei Am putea în exemplul de mai sus să studiem în paralel şi deţinuţii care au învăţat motivaţi de alte lucruri decât de nevoia activităţilor intelectuale De exemplu, cei care memorau poeziile compuse de colegii lor de celulă (în schimbul diverselor favoruri) Ar fi interesant de urmărit cum variază la aceste două categorii de „învăţăcei” procesul învăţării (modalităţi, condiţii, consecinţe etc ) Vei descoperi astfel o teorie a învăţării în închisoare mult mai amplă, cuprinzătoare, complexă E foarte important să nu eviţi eşantionarea sau analiza cazurilor deviante Ele îţi oferă informaţii importante şi-ţi consolidează teoria: „trebuie să depăşim orice tendinţă de selectare a unui anumit caz doar fiindcă se potriveşte argumentului nostru În schimb, ar fi normal să alegem exemple negative faţă de teoria cu care lucrăm” (Mason apud Silverman, 2004, pag 275) Iată exemple de teorii întemeiate descoperite de colegii tăi: copiii cu condiţii de viaţă precare, cu relaţii familiale defectuoase şi relaţii de rudenie distante îşi satisfac nevoia de afiliere prin legarea unui număr mare de prietenii (din proiectul de cercetare al studentei V Olaru) Sau idealul de viaţă al copiilor având relaţii familiale defectuoase este împlinirea familială; aceşti copii îşi proiectează realizarea acestui ideal prin urmărirea modelului familiei tradiţionale (din proiectul aceleiaşi studente) Ar mai fi de precizat faptul că, în etapa de interpretare a datelor, întocmeşti textele interpretative pe care le-am amintit în paragraful III 2 3 Toate încercările şi eşecurile de formulare a ipotezelor, toate descoperirile de nepotriviri, toate „compromisurile” făcute pentru potrivirea teoriei cu toate cazurile investigate vor fi notate şi se vor constitui în texte interpretative (care îţi vor fi de mare folos în fazele interpretării, în justificarea şi evaluarea rezultatelor) 120 Nu este obligatoriu să dezvolţi o teorie pentru ca cercetare ta să fie calitativă Ai posibilitatea să interpretezi şi altfel datele colectate şi analizate Este vorba despre scrierea de poveşti Cum se face şi în ce situaţii de cercetare vei afla în paragraful următor III 5 2 Story Telling Oricât ar părea de ciudat sau de simplu, poţi să dai un înţeles, să prezinţi lumea studiată de tine în forma unor povestiri Poţi povesti ce ai văzut, ce ţi s-a întâmplat în teren, cum sunt oamenii studiaţi, cum văd ei lumea sau diverse fenomene, prin ce experienţe au trecut şi care sunt efectele acestora asupra lor etc Această modalitate de interpretare a datelor are la bază ideea de „lumi construite” prin limbaj, discursuri şi texte Poveştile construiesc astfel de lumi „Există o pluralitate incomensurabilă de lumi create la nivele diferite [ ] Limbaje diferite, registre diferite ale aceluiaşi limbaj, discursuri diferite, fiecare construieşte lumea diferit” (Usher, 1997, pag 29) Acelaşi autor arată că „ceea ce se întâmplă nu este doar o simplă problemă de reprezentare, reflectare sau raportare a lumii care există deja De aceea, cercetătorul nu reflectă pasiv, ci construieşte activ – într-un mod particular” (pag 35) Deci, tu, ca cercetător, vei putea să interpretezi experienţa ta cu terenul construind o lume Usher compară realizarea de poveşti – ca modalitate de interpretare în cercetarea calitativă – cu literatura, care este tot o „practică socială prin care se creează lumi” „Prezentarea cercetării în forma unui text literar este o creare a unei lumi, cum este şi prezentarea cercetării, în termenii unui proces liniar” (pag 35) Aşadar, în funcţie de problema cercetării, vei alege să interpretezi materialul colectat şi analizat fie prezentând analitic o lume (prin întemeierea unei teorii), fie prezentând-o ca „poveşti de pe teren” În primul caz, scrierea este la nivel conceptual, cu specificarea clară a 121 relaţiilor dintre categorii, pe nivele de conceptualizare, cu specificarea variaţiilor şi a condiţiilor în care acestea apar, a consecinţelor etc Dacă hotărăşti că cea mai potrivită formă de interpretarea a datelor este condensarea lor în poveşti semnificative (când datele sunt inedite, savuroase, prezintă oameni, evenimente, fenomene neobişnuite, spectaculoase, care nu sunt comune, accesibile), atunci ai la dispoziţie câteva forme pe care le poate lua povestea ta Denzin (1998, pag 377) prezintă trei posibilităţi de scriere realistă a poveştilor: tendinţa centrală, stilul interpretativ şi stilul descriptiv Tendinţa centrală implică „descrieri scurte ale lumii studiate (evenimente, persoane, experienţe) Şi presupune că autorul poate oferi un portret obiectiv al realităţii individuale sau grupale” De exemplu, poţi aplica acest stil de scriere a unei poveşti care să descrie lumea copiilor străzii Vei aduce în povestire detaliile observate sau aflate prin intervievarea copiilor (pe care le-ai grupat şi analizat comparativ) Vei povesti despre condiţiile de viaţă (unde dorm, ce mănâncă etc ), despre cum îşi petrec timpul etc fără judecăţi de valoare, fără părtiniri, fără critici, fără sentimente, doar descrierea obiectivă a lumii lor În stilul interpretativ autorul, subliniază Denzin, „introduce interpretările lui personale în legătură cu situaţiile de viaţă ale celor studiaţi; experienţa şi semnificaţiile ei sunt filtrate prin ochii cercetătorului, nu ai subiectului” De exemplu, plecând de la lumea copiilor străzii, aplicarea stilului interpretativ de povestire ar însemna să analizezi şi să interpretezi fiecare aspect descoperit Analiza şi interpretarea se pot face (în cazul în care „terenul” nu-ţi oferă suficiente informaţii) şi în afara textului şi lumii subiecţilor Vei interpreta prin prisma experienţei şi cunoştinţelor tale în legătură cu subiectul De exemplu, dacă descoperi că cei mici muncesc pentru cei mari (sunt exploataţi), vei căuta să arăţi de ce se întâmplă aşa, ce efecte are acest lucru asupra celor iplicaţi etc „Terenul” ţi-a dezvăluit probabil existenţa unor ierarhii în cadrul grupurilor de copii ai străzii (când eşti mic munceşti pentru cei mari pentru a supravieţui) Fiecare este mulţumit cu „aranjamentul”, iar înlăturarea „exploatării” ar conduce la situaţii 122 periculoase pentru cei mici Aceste lucruri, nu vor fi, probabil dezvăluite de cei implicaţi, dar prin interpretarea faptelor observate se poate ajunge la ele Cu alte cuvinte, va trebui să faci aceste interpretări cu mare grijă La interpretarea situaţiei „exploatării” vei căuta să explici fenomenul, să-i identifici implicaţiile (de asta se numeşte cercetare), nu vei sugera direct eliminarea acestei „practici inumane”, ci vei descoperi că e o situaţie care se perpetuează, că face parte din „buna” convieţuire din stradă În stilul descriptiv, autorul încearcă să stea deoparte şi să lase lumea descrisă să vorbească pentru ea Munca cercetătorului se limitează la îmbinarea materialelor, la punerea într-o succesiune a materialelor de care dispune Povestea este spusă prin intermediul vocilor subiecţilor Acest stil este folositor pentru cazul în care studiezi categorii de oameni a căror voce nu este auzită în mod normal (copii ai străzii, femei agresate etc ) Iată un exemplu de interpretare, printr-o poveste descriptivă, a problemelor de adaptare a copiilor romi la cerinţele şcolii (este vorba de copiii romi dintr-o clasă de ciclul primar din Şcoala Generală Zizin) Interpretarea este realizată de învăţătoarea acestora – studentă la Facultatea de Asistenţă Socială Eu la şcoală Merg şi io la şcoală O zis frate-mio că-i fain la şcoală, că ne dă caiete, creioane şi la copiii mici le dă corn şi lapte Am venit cu el la şcoală azi, da’ pe drum erau mulţi copii de la noi din ţigănie Am văzut-o şi pe Ana, aia a lu’ Veronica din sus, era cu maică-sa, că zice c-o bate copiii şi ea-i bolnavă Când o venit toţi profesorii, ne-o luat o femeie slabă, o zis că-i învăţătoarea şi ne-o dus acolo unde-o-nvăţat şi frate-mio şi ne-o pus în bănci Io am vrut să stau cu Beniamin, că-i văru-mio, da’ ea m-o mutat cu fata aia care nu vorbeşte Mâine mă mut la loc Pe învăţătoare o cheamă Laura, da’ trebuie să-i zicem „doamna învăţătoare” Ne-o dat două cărţi faine, cu desene multe De-acolo zice că citim şi învăţăm să socotim Am primit şi rechiziţii: un ghiojdan cu caiete şi crioane Acum nu mai cârcălesc în caietu’ lu’ frate-mio şi nu mă mai bate 123 Tanti Irina o adus acum cornu’ şi laptili, da’ doamna ne-o adus un lighean cu apă să ne spălăm pe mâini, „c-avem microbi” Ea ne toarnă apa şi mi-o zis mie şi la mai mulţi copii să ne spălăm pe mîini acasă, cavem mizerie sub unghii Mâine ne controlează dacă suntem curaţi I bun laptele da’ am vărsat pe bancă şi pe mine; Ana o dat cornu’ pe jos şi acum trebe să-l dea la câine Ea o plâns şi doamna i-o dat altu’ Doamna ne-o zis că aia neagră de-acolo din faţă i tabla şi ne-o arătat cum se scrie pe ea cu creta Io am văzut cretă c-o adus odată Vasilică acasă Masa aia lu’ doamna i zice catredă Vreau la veceu, da’ doamna o zis să stau în bancă să vină pauza şi să zic „vă rog să-mi daţi voie să merg la toaletă”, nu la tauletă O ieşit toţi copiii afară şi am ieşit şi noi cu doamna Ne-o arătat şcoala şi ne-o învăţat un joc, aşa să stăm roată şi să batem din palme Acum plecăm şi trebe s-o ţin de mână pe Ana, până la poartă şi să stau în rând Mai viu şi mâine la şcoală Azi am ghiozdanu’ în spate cu toate cărţile şi caietele Am intrat în clasă, da’ doamna mi-o zis să bat la uşă şi să zic „vă rog să mă scuzaţi că am întârziat” Aşa trebe să zică toţi copiii care întârzie, şi nu-i ceartă Am un caiet cu pătrăţele şi trebuie să fac liniuţe drepte şi culcate şi nişte covrigi I greu că nu stă creionu’ bine şi se tot rupe vârfu’ Atunci i-l duc lu’ doamna să-l ascută şi iar zice că n-am grijă Pe caietu’ cu linii ştiu să scriu frumos când îmi ţine doamna mâna, da’ dup-aia îmi alunecă creionu’ Când scriem frumos, doamna ne pune pe caiete nişte fluturaşi roşii, zice să-i arătăm la părinţi Într-o zi ne-o dat bomboane c-am fost cuminţi De multe ori ne-o dat Am învăţat să scriu cifrele, da’ io ştiam să număr până la zece Îmi place la matematică, că ne dă nişte beţişoare să ne jucăm cu ele, să le numărăm Trebe să numărăm şi pătrăţelele pe caiet, ca să nu greşim când scriem; să scriem frumos Doamna ne dă şi calicative, nu note cum are frate-mio Ştiu că Fb este cel mai bun şi că I nu-i bun – cu ăla nu treci clasa Are doamna un caiet aşa mare, în care le scrie 124 Într-o zi, doamna ne-o arătat nişte poze şi ne-o întrebat ce vedem acolo Era o găleată într-un băţ şi o ladă cu lemne Doamna o râs şi o zis că aia-i o veioză şi o bibliotecă, şi ea are acasă din elea, da’ io n-am Copiii o zis să doamna are un bloc acolo unde stă ea, în Braşov Io am întrebat-o şi o zis că nu are un bloc, că stă într-un bloc Şi la ea acasă curge apa, şi apă caldă şi face baie când vrea Dacă învăţ bine şi io pot să stau într-o casă aşa frumoasă, aşa mi-o zis Astăzi Iliuţă mi-o furat guma şi doamna l-o prins şi l-o certat Da’ şi Rafaela i-o furat ascuţitoarea lu’ doamna şi ea s-o supărat tare şi i-o zis că, dacă mai face, n-o mai iubeşte Io nu fur, că mă prinde poliţia; că pe tată-so lu’ Remus, de la domnişoara Rodica, când l-o prins la lemne lo băgat în puşcărie M-o certat doamna că m-am bătut cu Iliuţă, da el o început, că mio cârcălit caietu’ şi io i-am dat cu pumnu’ Da’ trebuia să-i zic lu’ doamna, nu să dau în el Din cauza lui, iar nu facem desen Şi n-am făcut nici educaţie fizică, că nu ştim să citim Da’ io vreau să facem Când am fost cuminţi, ne-o dus cu alţi copii într-o clasă unde era întuneric, că erau pături la geamuri şi am văzut pe perete, aşa ca un film – o poveste pe care ne-o mai citit-o doamna şi ne-o plăcut la toţi O venit iarna şi luăm vacanţă Io când am fost acolo pe deal cu sania m-am udat tare şi maică-mea o zis că-s bolnav, să nu merg la şcoală; da’ io tot am venit, că toţi copiii vin acum, că ne dă cadouri de la primar, din Tărlunjeni şi de la nişte copii din altă ţară Io am găsit în cutia mea nişte mănuşi, creioane şi o gumă de-aia care miroase şi bomboane; da’ i-am dat creioanele lu’ Estera, că ea a primit o maşinuţă şi o puşcă care trage Am spus poezii şi am cântat colinde Maică-mea m-o învăţat poezia, că nu ştiu să citesc, da’ nişte copii o zis că o pierdut poezia şi no- nvăţat-o şi doamna s-o supărat Da’ mie mi-o zis că am învăţat-o bine Am intrat în clasa a III-a şi suntem la şcoala din jos Aicea-i frumos, avem toaletă aşa ca la doamna acasă şi chiuvetă Ne spălăm în fiecare zi cu săpun, da’ copiii ăia tot se joacă la apă şi stropesc Şi în clasă avem calorifere albe Aicea-i cald, nu ca dincolo Doamna le zice la 125 copii să vină la şcoală că-i frumos aici şi dacă nu vin, nu le semnează cecul Am primit mai multe cărţi Avem o carte mare de „Ştiinţe” cu multe poze cu animale, cu flori, copaci, cu Soarele De aici doamna ne-o zis cum se învârte Pământul în jurul Soarelui, şi ne-o arătat: aşa ca un titirez, şi ne-o mai învăţat multe lucruri Mie-mi place la „Ştiinţe” că doamna nu ne pune să scriem totdeauna, numa’ vorbim şi ne arată cărţi cu animale Io acum ştiu să scriu şi să citesc mai bine Citim cu doamna „Dumbrava minunată”, cu Lizuca Zice că ăla care citeşte mai bine îi dă o carte de poveşti Da’ numa’ lu’ Iliuţă i-o dat până acum Avem hartă pe perete şi doamna ne tot arată ţara noastră – România, nu Zizin cum am zis în clasa I Io am desenat odată ţara noastră, aşa de pe hartă şi doamna o zis că-i bine Doamna ne întreabă în fiecare zi tabla înmulţirii şi o repetă cu noi Dacă n-o ştim, nu ne trece clasa Io o ştiu, da’ la aia cu 8 mă încurc şi doamna mă pune s-o scriu Trebe s-o ştiu că, dacă mă duc la noi la magazin şi mă înşeală? Dacă învăţăm bine o să facem şcoală şi o să avem un serviciu la oraş şi o să avem bani Io as vrea să mă fac pădurar şi să am un cal Garofina vrea să fie învăţătoare aşa ca doamna Da’ doamna ne-o zis acum că n-o să ne mai înveţe la anu’, că pleacă în altă parte, la alţi copii Io nu mai vreau să vin la şcoală, dacă nu mai vine doamna Luca o zis că el se mută la domnu Korcksi în clasă Doamna ne-o rugat să scriem pe o foaie ce ne-o plăcut mai mult la şcoală Io am scris că mi-o plăcut când doamna învăţătoare mi-o dat bomboane şi o fost bună cu mine (din proiectul de cercetare al studentei L Armencu) O astfel de poveste poate fi spusă cu o singură voce sau cu mai multe voci ale subiecţilor tăi E decizia ta Tu, ca cercetător, construieşti o lume ca urmare a interpretării datelor colectate şi analizate Chiar dacă ai studiat mai mulţi subiecţi, le poţi povesti lumea printr-o singură voce Este cazul studiului reprodus mai sus (chiar dacă au fost urmăriţi mai 126 mulţi copii romi, din combinarea experienţelor lor a fost contruită o singură poveste, spusă prin vocea unui singur copil – care poate exista ca subiect sau care poate fi „inventat” ca tipic, ca reprezentativ pentru copiii romi studiaţi) Procedura este următoarea: codezi datele obţinute de la subiecţii tăi, faci categorii, colaje de date pe care le dispui pe fire logice narative (tu alegi firul narativ în funcţie de caracterul datelor disponibile – poate fi temporal, evenimenţial etc ), construieşti astfel povestea (e făcută de tine, e creaţia ta, e interpretarea ta) şi o spui cu vocea „subiectului” tău (la persoana I-îi, cu cuvinte şi expresii ale subiecţilor) Alegerea stilului de povestire depinde de tipul problemei cercetării tale De exemplu, dacă-i studiezi pe copiii străzii (ca asistent social în căutarea rezolvării problemelor cu care aceştia se confruntă) ar trebui să alegi stilul interpretativ (ca să-i dai valoare practică, de intervenţie) Dacă o fundaţie îşi propune să facă ceva pentru îmbunătăţirea vieţii romilor, vei avea nevoie, pentru început de un studiu exploratoriu, despre viaţa romilor Ar fi bine să le prezinţi lumea aplicând stilul descriptiv (pentru autenticitate şi non-intervenţii valorice, ar trebui să-i laşi pe romi să vorbească pentru ei) Flick (1998, pag 242) enumeră mai multe stiluri posibile de scriere, dar descrie în amănunt trei care, deşi uşor diferite, se pot suprapune peste cele prezentate mai sus şi preluate de la Denzin Astfel, în povestea realistă autorul e absent din text (observaţiile sunt raportate ca fapte, interpretările nu sunt formulări subiective); se subliniază formele tipice obţinute din studierea fenomenlui; sunt analizate şi prezentate multe detalii; sunt subliniate punctele de vedere ale subiecţilor Interpretările sunt, deci, întemeiate; declaraţiile subiectului pot fi transferate teoretic la nivele mai generale Faci o astfel de poveste în cazul în care ai obţinut rezultate relevante pentru rezolvarea unor probleme sociale, când studiul are relevanţă pentru intervenţie, când ai un material informativ bogat în semnificaţii, când cercetarea ta e mai aproape de descoperirea unor informaţii punctuale decât de inedit, spectaculos 127 În povestea confesională autorul arată rolul pe care l-a jucat în ce a observat, în interpretările făcute şi în formulări Sunt descrise obiectul studiat şi experienţele cercetătorului în studierea lui Punctele de vedere ale autorului sunt tratate distinct în prezentare (ca şi problemele cu care sa confruntat, greşelile pe care le-a făcut) Faci o astfel de poveste când experienţa ta cu terenul a fost deosebit de interesantă, când ea a dezvăluit lucruri deosebite legate de relaţiile dintre oameni, de evenimente sau fenomene, când experienţa pe care ai avut-o e bogată în informaţie Este cazul cercetătorilor care au studiat (prin observaţie participativă, ascunsă) bandele din cartierele mărginaşe ale marilor oraşe din America (cum au intrat în grup, cum au fost primiţi, ce li s-a cerut să facă etc ) sau care au studiat întâlnirile homosexualilor din parcările de tiruri (cum se recunoşteau, cât de des se întâlneau, cine „ţinea de şase”, dar mai ales cum au reuşit să observe fără să dea de bănuit) Poveştile impresioniste au o formă dramatică, îl pun pe cititor în situaţia de teren, în lumea poveştii şi e lăsat să vadă, să audă, să simtă ce a văzut, auzit, simţit cercetătorul O sursă importantă pentru realizarea unei astfel de poveşti sunt notele de teren, jurnalele cercetătorului Acestea pot conţine înscrisuri de tipul: sunt prima dată în această parcare; se apropie de mine un individ dubios, se uită îndelung, mă cercetează, dar nu spune nimic, trece mai departe Poate ar mai fi de menţionat că unul şi acelaşi studiu, o cercetare, aceleaşi date pot genera poveşti cu stiluri diferite (poţi construi mai multe „lumi” plecând de la aceleaşi date colectate şi analizate, doar interpretate diferit) Astfel, poţi realiza o poveste confesională şi una interpretativă plecând de la aceeaşi cercetare E doar un exemplu, combinaţiile nu sunt stricte Textele pe care le produci în încercarea de a „pune” într-o poveste experienţa ta cu terenul sunt tot texte interpretative (cum am menţionat şi la realizarea teoriei întemeiate) Am descris, aşadar, şi modalităţile de interpretare a datelor Eşti liber să alegi metoda şi tehnica de interpretare care se potriveşte mai bine 128 problemei tale, materialului disponibil, preferinţelor sau priceperilor personale Acum ar trebui să fii în stare să realizezi prima ta cercetare calitativă Nu iese tot timpul bine din prima O să descoperi că mai ai ceva lipsuri teoretice, că există unele aspecte teoretice pe care nu reuşeşti să le pui în practică, etc E perfect normal (chiar dacă eu am încercat să anticipez multe din aceste probleme şi să ofer soluţii la ele) Caută să te întorci la nelămuririle pe care le-ai avut citind capitolul II Acum că ştii cam cum se face cercetarea calitativă îţi va fi mult mai uşor să înţelegi multe din subiectele tratate acolo Şi mai ales, dacă ai prins gustul cercetării calitative, nu te opri la prima încercare! Cercetările tale vor fi din ce în ce mai bune 129 IV ÎN LOC DE CONCLUZII Mi-am propus prin scrierea acestei cărţi să-ţi ofer ţie, studentul care învaţă să fie specialist într-un domeniu socio-uman, un instrument Ştiu cât este de greu să încerci să aplici lucrurile pe care le înveţi în cărţile de metodologie a cercetării Aceste cărţi ar trebui să fie instrumente, ar trebui ca, citind fiecare etapă să fii în stare s-o realizezi practic Sunt extrem de rare cărţile scrise în limbaj clar, cu exemple la fiecare pas Am încercat să elimin aceste inconveniente Acum ar trebui să ştii de ce avem nevoie de cercetarea ştiinţifică în general (în ce situaţii, ce putem obţine cu ajutorul ei, la ce ne foloseşte, cât este de indispensabilă) Ar trebui să ai un punct de vedere (nu neapărat al meu) în ceea ce priveşte disputa cantitativ / calitativ Ar trebui să ştii de existenţa celor două metodologii, de caracteristicile lor generale, de situaţiile în care se aplică fiecare dintre ele, de situaţiile în care se pot combina Ar trebui să te întrebi (şi să cauţi un răspuns cu care să fii mulţumit) dacă cercetare calitativă este ştiinţifică, dacă ea produce cunoaştere nouă şi „validă” Acum, că ai parcurs cartea, ar trebui să-ţi fie clare caracteristicile generale ale cercetării calitative, ar trebui să ştii ce tipuri de cercetări calitative poţi realiza, în ce abordări teoretice generale (paradigme) pot fi încadrate studiile tale Trebuie să-ţi fie familiare etapele cercetării calitative Trebuie să fii la curent cu metodele şi tehnicile de culegere, analiză şi interpretare a datelor calitative Cu alte cuvinte ar trebui să fii în stare să proiectezi şi să aplici o cercetare calitativă (cum să stabileşti problema de cercetat şi cum să-i găseşti rezolvarea) Dacă nu ştii toate acestea înseamnă că încercarea mea n-a fost o reuşită Şi te rog să-mi semnalezi dificultăţile pe care le-ai întâmpinat în înţelegerea sau aplicarea celor expuse în această carte (poţi s-o faci pe adresa fscarneci@unitbv ro) 130 Ar mai fi de spus că am evitat cu bună ştiinţă să trag concluzii În primul rând pentru că domeniul calitativ este în plină dezvoltare (ceea ce am prezentat în această carte sunt realizările de până acum din acest domeniu), pentru că sunt încă multe dispute şi controverse în ceea ce priveşte metodologia calitativă de cercetare Dar, mai ales, (şi în al doilea rând) pentru că am prezentat totul prin prisma felului cum am înţeles şi am aplicat eu calitativul Sunt multe puncte de vedere personale (am încercat să fie argumentate) pe care nu încerc în nici un fel să ţi le impun N-ar trebui să iei nimic de-a gata, totul este supus criticii şi îmbunătăţirii (chiar şi tehnicile cele mai rigide sau exigenţele cele mai ferme) Acum că ai citit (cel puţin) o carte despre cercetare calitativă şi ai descoperit un punct de vedere, ar fi bine să citeşti şi altele (din cele enumerate în bibliografie, dar nu numai) Abia apoi poţi fi sigur că ştii despre ce este vorba şi abia apoi poţi adopta un punct de vedere sau altul (sau îl poţi construi pe al tău personal) în cunoştinţă de cauză Atunci poţi trage propriile tale concluzii asupra cercetării calitative 131 V REFERINŢE BIBLIOGRAFICE 1 Agabrian, M , 2004, Cercetarea calitativă a socialului: design şi performare, Institutul European, Iaşi 2 Ackroyd, S , Hughes, J A , 1992, Data Collection in Context, Longman, Londra şi New York 3 Adler, P A , Adler, P , 1998, Observational Techniques, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 4 Bagnoli, A , 2004, Researching Identities with Multi-method Autobiographies, în Sociological Research Online, vol 9, nr 2, 5 Bartlett, D , Payne, S , 1997, Grounded Theory – Its Basis, Rationale and Procedures, în McKenzie, G , Powell, J , Usher, R [ed ], Understanding Social Research Perspectives on Methodology and Practice, Falmer Press, Londra 6 Becker, H S , 1996, The Epistemology of Qualitative Research, în R Jessor, A Colby şi R Schweder [ed ], Essays on Ethnography and Human Development, University of Chicago Press, Chicago 7 Bulai, A , 2000, Focus-grupul în investigaţia socială, Paideia, Bucureşti 8 Chelcea, S , 2001, Metodologia cercetării sociologice: metode cantitative şi calitative, Editura Economică, Bucureşti 9 Clandinin, D J , Connelly, M , 1998, Personal Experience Methods, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 10 Coffey, A , Holbrook, B , Atkinson, P , 1996, Qualitative Data Analysis: Technologies and Representations, în Sociological Research Online, vol 1, nr 1, 132 11 Collins, P , 1998, Negotiating Selves: Reflections on „Unstructured” Interviewing, în Sociological Research Online, vol 3, nr 3, 12 Denzin, N , 1998, The Art of Interpretation, Evaluation and Presentation, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 13 Denzin, N , Lincoln, Y S , 1998, Introduction: Entering the Field of Qualitative Research, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 14 Dick, B , 1998, Convergent interviewing: a technique for qualitative data collection [On line], http://www scu edu au/schools/gcm/ar/arp/iview html 15 Elliot, H , 1997, The Use of Diaries in Sociological Research on Health Experience, în Sociological Research Online, vol 2, nr 2, 16 Everett, S , 1992, Oral History: Techniques and Procedures, Center of Military History, Washington 17 Flick, U , 1998, An Introduction to Qualitative Research, Sage Publications, Londra 18 Fontana, A , Frey, J , 1998, Interviewing: the Art of Science, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 19 Holstein, J A , Gubrium, J F , 1998, Phenomenology, Ethnomethodology and Interpretive Practice, în Denzin, N , Lincoln, Y S [ed ], Strategies of Qualitative Inquiry, Sage Publications, Londra 20 Huberman, A M , Miles M B , 1998, Data Management and Analysis Methods, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 21 Iluţ, P , 1997, Abordarea calitativă a socioumanului: concepte şi metode, Polirom, Iaşi 133 22 Kelle, U , 1997, Theory Building in Qualitative Research and Computer Programs for the Management of Textual Data, în Sociological Research Online, vol 2, nr 2, 23 Krueger, R A , Casey, M A , 2005, Metoda Focus Grup: ghid practic pentru cercetarea aplicată, Polirom, Iaşi 24 Manning P K , Cullum Swan, B , 1998, Narrative, Content and Semiotic Analisys, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 25 Marshall, G [ed ], 2003, Dicţionar de sociologie, Univers Enciclopedic, Bucureşti 26 Mărginean, I , 2000, Proiectarea cercetării sociologice, Ed Polirom, Iaşi 27 Miller, G , 1998, Building Bridges: the possibility of analytic Dialogue Between Ethography, Conversation Analisys and Foucault, în Silverman, D [ed ], Qualitative Research: theory, method and practice, Sage Publications, Londra 28 Miller, J , Glassner, B , 1998, The „Inside” and the „Outside”: Finding Realities in Interviews, în Silverman, D [ed ], Qualitative Research: theory, method and practice, Sage Publications, Londra 29 Morgan, D L , 1997, Focus Groups as Qualitative Research, Sage Publications, Londra 30 Morse, J M , 1998, Designing Funded Qualitative Research, în Denzin, N , Lincoln, Y S [ed ], Strategies of Qualitative Inquiry, Sage Publications, Londra 31 Mucchielli, A [coord ], 2002, Dicţionar al metodelor calitative în ştiinţele umane şi sociale, Polirom, Iaşi 32 Neuman, L W , 1997, Social Research Methods: Qualitative and Quantitative Approaches, Allyn and Bacon, Boston 33 Peretz, H , 2002, Metodele în sociologie: observaţia, Institutul European, Iaşi 134 34 Richards T J , Richards L , 1998, Using Computers in Qualitative Research, în Denzin, N , Lincoln, Y S [ed ], Collecting and Interpreting Qualitative Materials, Sage Publications, Londra 35 Rotariu, T , Iluţ, P , 1997, Ancheta sociologică şi sondajul de opinie Teorie şi practică, Polirom, Iaşi 36 Scârneci, F , Ungurean, Ş [coord ], 2002, Vieţi paralele în secolul XX: Istorie orală şi memorie recentă în Ţara Bârsei, Phoenix, Braşov 37 Silverman, D , 2004, Interpretarea datelor calitative: metode de analiză a comunicării, textului şi interacţiunii, Ed Polirom, Iaşi 38 Singly, F , Blanchet, A , Gotman A , Kaufmann, J C , 1998, Ancheta şi metodele ei: chestionarul, interviul de producere a datelor, interviul comprehensiv, Polirom, Iaşi 39 Smith, L M , 1998, Biographical Method, în Denzin, N , Lincoln, Y S [ed ], Strategies of Qualitative Inquiry, Sage Publications, Londra 40 Stake, R E , 1998, Case Studies, în Denzin, N , Lincoln, Y S [ed ], Strategies of Qualitative Inquiry, Sage Publications, Londra 41 Strauss, A , Corbin, J , 1990, Basics of Qualitative Research: Grounded Theory Procedures and Techniques, Sage Publications, Londra 42 Strauss, A , Corbin, J , 1998, Grounded Theory Methodology An Overview, în Denzin, N , Lincoln, Y S [ed ], Strategies of Qualitative Inquiry, Sage Publications, Londra 43 Usher, R , 1997, Telling a Story about Research and Research as Story-telling: Postmodern Approaches to Social Research, în McKenzie, G , Powell, J , Usher, R [ed ], Understanding Soacial Research Perspectives on Methodology and Practice, Falmer Press, Londra 44 Wood, L A , Kroger, R O , 2000, Doing Discourse Analysis: Methods for Studying Action in Talk and Text, Sage Publications, Londra 45 Yin, R K , 2005, Studiul de caz: designul, analiza şi colectarea datelor, Ed Polirom, Iaşi 135 Anexa I METODE DE CULEGERE A DATELOR (adunare, strângere) METODE (principii de cunoaştere şi transformare a realităţii) TEHNICI (demers operaţional al abordării fenomenelor de studiat) INSTRUMENTE (mijloace de strângere a informaţiilor ştiinţifice) După contextul de aplicare a metodei După mijloacele de cercetare în sine Experimentul - situaţie: natural / artificial, laborator / teren; - durată: instantaneu / de durată; - intervenţia cercetătorului: activ (direct / indirect) / pasiv Instrumente de măsurare a variabilelor explanatorii Culegerea documentelor sociale Observaţia - loc: laborator / teren; - gradul de informare a subiecţilor: deschisă / ascunsă; - participarea cercetătorului: directă / indirectă, participativă / nonparticipativă; - nivelul de implicare al cercetătorului: controlată / necontrolată; - durată: continuă / eşantionată (instantanee) - structurare: structurată / nestructurată; - calitatea informaţiilor: intensivă / extensivă Grila de observaţie Observaţiile nestructurate nu deţin instrumente standardizate Interviul - repetabilitate: unice / repetate; - participanţi: individual / grup; - comunicare: faţă în faţă / telefon - structurare: structurat / semistructurat / nestructurat; - calitatea informaţiilor: intensiv / extensiv; - natura informaţiilor: (individual) narativ, creativ, expert, centrat pe problemă, interpretativ, polifonic; (grup) focus grup, Delphi, grup nominal, de familie Ghid de interviu Interviurile nestructurate nu deţin instrumente standardizate Ancheta - orală: faţă în faţă / prin telefon; - în scris: autoadministrare / prin poştă / extemporal / publicat în ziare; - natura informaţiilor: date factuale / opinie; - cantitatea informaţiei: speciale / omnibus; Chestionar, scale, teste, inventare 136 - mărimea populaţiei: intensive / extensive - forma întrebărilor: închise / deschise Anexa II METODE DE PRELUCRARE A DATELOR (modificare a formei, dimensiunilor, constituţiei, aspectului, adaptare pentru scopuri determinate) METODE TEHNICI INSTRUMENTE Prelucrarea textelor şi imaginilor: Codare teoretică, Codare tematică - codare deschisă; - codare axială; - codare selectivă Coduri, categorii, paradigma de codare Analiza globală Analiză secvenţială: Analiza conversaţiei, Analiza discursului, Analiza narativă - abstractizare analitică; - analiză lingvistică Unităţi experienţiale cheie Analiza de conţinut cantitativă - analiza tematică (analiza categorială, analiza de evaluare); - analiza formală (analiza de expresie, analiza de formulare); - analiza structurală (analiza de co-ocurenţă, analiza structurală); - analiza frecvenţelor, analiza tendinţei, analiza evaluativă, analiza contingenţei Grila de categorii, unitatea de înregistrare, unitatea de context, unitatea de cuantificare Prezentarea vizuală a datelor - tip de prezentare: ordonate parţial (diagrama de context), ordonate după timp (lista evenimentelor), ordonate după rol, ordonate conceptual (cluster, tematice, harta concept) Matrice, reţele, diagrame, vignete Prelucrarea cifrelor Codare - precodare, postcodare Analiză statistică - distribuţii ale frecvenţei, măsuri ale tendinţei centrale, măsuri ale variaţiei; - relaţii bivariate, măsuri ale asocierii; - analiza de regresie multiplă Reprezentarea vizuală a datelor - tabele, histograme, grafice METODE DE INTERPRETARE A DATELOR CALITATIVE METODE DE INTERPRETARE A DATELOR CANTITATIVE - Story Telling; - Confruntarea ipotezelor cu evidenţa - Grounded Theory 137 Anexa III Comparaţia cantitativ / calitativ (adaptare după Iluţ, 1997, pag 63) Caracteristici Cantitativ Calitativ Orientarea generală epistemologică Pozitivist - explicativistă (presupune existenţa unei realităţi obiective, a unor structuri exterioare actorilor), nomotetică (formularea unor legi cu privire la fenomene) Fenomenologico - comprehensivistă (mizează pe subiectivitatea umană, pe socialul construit şi interpretat prin interacţiunea motivaţiilor, aşteptărilor, simbolurilor individuale şi grupale), idiografică (susţine unicitatea fenomenului) Nivelul realităţii vizate Preponderent macrosocialul, globalul, formalul Microsocialul, localul, contextualul, concret - naturalul Punctul de vedere relevant în explicarea şi înţelegerea realităţii Al cercetătorului (abordare etică) Al subiecţilor (abordare emică) Imaginea realităţii Statică şi exterioară subiectului Procesuală şi construită social de subiect Relaţia dintre cercetător şi subiect Distantă / poziţie „din exterior” Apropiată / poziţie „din interior” Relaţia dintre teorie (concepte, ipoteze) şi cercetarea empirică De verificare a teoriei (formulată la început) Ştii dinainte toate informaţiile pe care le vei aduna De emergenţă a teoriei (formulată pe parcurs) Se aşteaptă continua adăugare de variabile şi idei la modelul teoretic Selecţia unităţilor de cercetat efectiv din populaţia vizată Preponderent prin eşantionare statistică Întreaga populaţie sau eşantionare teoretică Principalele metode şi tehnici de culegere a datelor folosite Experimentul, ancheta cu chestionar standardizat, observaţia structurată, interviul structurat Observaţia participativă, interviul intensiv, interviuri de grup Reducerea datelor Precodare, postcodare Codare teoretică Stilul raportului de cercetare Cifre, tabele, grafice Limbaj natural, metaforic, cu puţine date statistice şi reprezentări grafice Natura datelor obţinute Tari, valide, de mare fidelitate Complexe, bogate, de adâncime 138 Anexa IV Clasificarea documentelor sociale (după Chelcea, 2001, pag 469) Scrise - cifrice - publice (interesează întreaga colectivitate umană, privesc viaţa politico-administrativă a statului) - oficiale (emise de guvern şi de autorităţile de stat): recensământ, anuarul statistic al României etc - neoficiale: date statistice din reviste, ziare, cărţi etc - personale (individuale, aparţin cuiva) - oficiale: decizii de trecere într-o altă categorie de salarizare - neoficiale: liste de venituri şi cheltuieli - necifrice - publice - oficiale: Constituţia, legile, Monitorul Oficial, decrete, declaraţii ale Parlamentului - neoficiale: ziare, reviste, cărţi, afişe, reclame, monografii - personale - oficiale: certificat de naştere, B I , certificat de căsătorie, acte de proprietate, adeverinţe, dovezi, testamente - neoficiale: foi de zestre, spiţe de neam, scrisori, jurnale, biografii Nescrise - vizuale - aparţinând culturii materiale - unelte de muncă - produsele muncii - aparţinând culturii spirituale - simboluri - iconografie - audio- - filme - documentare vizuale - artistice - emisiuni Tv - documentare - artistice - auditive - producţii orale: cântece, povestiri, legende, - ştiri, informaţii mituri - cultural - artistice - discuri, benzi imprimate - documentare - artistice